ຫນັງສືທັມ ( ຫລັກ ການຂຽນ ຕາມ ເຄົ້າ ) Le Tham lao - ພາສາ ລາວ - La langue lao ບົນ ລາວເເພນ\nຫນ້າທໍາອິດ > ຫນັງສື ທັມ > ຫນັງສືທັມ ( ຫລັກ ການຂຽນ ຕາມ ເຄົ້າ ) Le Tham lao\nຫນັງສືທັມ ( ຫລັກ ການຂຽນ ຕາມ ເຄົ້າ ) Le Tham lao\nວັນເສົາ ທີ ໑໓ ເດືອນ ພຶສຈິກາ/ພະຈິກ/novembre ຄສ. 2010, ໂດຍ ກັດຕຸ Phouphetlinthong - ຄໍາເເພວ ພູເພັຊຣລິນທອງ\nຫນັງສື ທັມ ຂອງ ລາວ ຄົງ ເປັນ ຫນັງສື ບາລີ ອັນ ເກົ່າເເກ່ ທີ່ສຸດ ພາຍໃນ ຈໍາພວກ ຫນັງສື ບາລີ ທັງປວງ ຍ້ອນ ການ ທີ່ ມີ ຕົວຫນັງສື ຕົວອື່ນ ສລັບສັບຊ້ອນ ຢູ່ ລຸ່ມ ເເລະ ຢູ່ ເທິງ ຕົວສະກົດ ຊຶ່ງ ກົງກັບ ຕົວຫນັງສື ອັນ ເກົ່າເເກ່ ທີ່ສຸດ ໃນ ໂລກ\nຫນັງສືທັມ [ຫນັງ-ສື-ທໍາ] ນາມວະລີ. ( ຫນັງສື+ທັມມະ ) ຄໍາປະສົມ ທີ່ ປະກອບ ດ້ວຍ ຄໍາລາວ "ຫນັງສື" ຊຶ່ງ ເປັນ ຄໍານາມ ເເລະ ດ້ວຍ ຄໍາບາລີ “ທັມມະ[ທໍາ-ມະ]” ຊຶ່ງ ເປັນ ຄໍານາມ ເພດຊາຍ ທີ່ ເພິ່ນ ຕັດ ຕົວສະກົດ ອອກ ຈຶ່ງ ເຫລືອ ພຽງ “ທັມ(ະ)” ເເຕ່ຫາກວ່າ ການສະກົດ ເເບບ ລາວ ເພິ່ນ ຈະ ຂຽນ ພຽງເເຕ່ “ທັມ” ລ້າໆ\nຖ້າ ເພິ່ນ ຂຽນ "ທັມມະ" ເປັນ ພາສາ ບາລີ ເພິ່ນ ຈະ ຂຽນ ດ້ວຍ ພຍັນຊນະ ສາມ ຕົວ ຄື ທມມ[ທໍາ-ມະ] ເມື່ອ ເພິ່ນ ຕັດ ຕົວສະກົດ ອອກ ເເລ້ວ ຄື ຕັດ ພຍັນຊນະ ◌ມ◌ ຕົວ ທີນຶ່ງ ມັນ ຈະ ເຫລືອ ພຽງ ພຍັນຊນະ ສອງ ຕົວ ຄື ທມ[ທະ-ມະ] ສະນັ້ນ ການສະກົດ ເເບບ ລາວ ຈຶ່ງ ຂຽນ ເປັນ "ທັມ"\nຫນັງສື ທີ່ ທາງ ຄນະສົງ ໃຊ້ ໃນ ການສຶກສາ ພຣະທັມ ຄື ຄໍາສອນ ຂອງ ພຣະພຸທເຈົ້າ ( ພຣະໄຕປີດົກ /Tipiṭaka [ຕິປີຕະກະ /ໄຕປີຕະກະ] ເເຜງ ມາ ເປັນ [ໄຕປີຕັກ /ໄຕປີດົກ] ) ຄຽງຄູ່ກັນ ໄປ ກັບ ຫນັງສື ລາວ ຊຶ່ງ ມີ ພຍັນຊນະ ສາມສິບສາມ ຕົວ ( ຣູປຕາ ໑ ) ເເລະ ສຣະລອຍ ເເປດ ຕົວ ຫລື ເເປດ ຮູບ ( ຣູປຕາ ໒ ) ຣວມ ເປັນ ໔໑ ຕົວ ເເຕ່ຫາກວ່າ ຍັງ ມີ ສຣະ ຈໍາພວກ ນຶ່ງ ອີກ ເຈັດ ຮູບ ທີ່ ເພິ່ນ ຮຽກວ່າ ສຣະຈົມ ( ຣູປຕາ ໓ ) ເເລະ ທີ່ ເພິ່ນ ບໍ່ ໄລ່ ມັນ ເຂົ້າ ຢູ່ ໃນ ຈໍານວນ ອັກຂຣະ ທັມ ໔໑ ຕົວນີ້\nພາຍໃນ ພຍັນຊນະ ໓໓ ຕົວນີ້ ຈະ ມີ ນິກຄະຫິດ ( ◌ໍ[ອັງ] ) ຕົວ ນຶ່ງ ຊຶ່ງ ເພິ່ນ ປຽບ ສເມືອນ ພຍັນຊນະ ດັ່ງດຽວ ກັນ ນອກຈາກ ອັກຂຣະ ຕ່າງໆ ເຫລົ່ານີ້ ຍັງ ມີ ເລກ ສິບ ຮູບ ເເລະ ເຄື່ອງຫມາຍ ລາງເເນວ ອີກດ້ວຍ  ... (ຂພຈ ຈະ ສເນີ ພາຍຫລັງ) ............ ..... ..... .....\nສ່ວນ ຫນັງສື ບາລີ ຕົວເຄົ້າ ເເທ້ໆ ນັ້ນ ເຮົາ ບໍ່ ຮູ້ຈັກ ວ່າ ມັນ ເປັນ ຕົວ ເເນວໃດ ກັນເເທ້ ລາວ ພະມ້າ ລັງກາ ຂເມນ ໄທລື້ ໄທຊານ ຫລື ໄທໃຫຍ່ ທຸກຄົນ ກໍ ໃຊ້ ຕ່າງກັນ ທັງນັ້ນ ໃຜ ກໍ ມີ ຫນັງສືໃຜ ຫນັງສືມັນ ເເລະ ຕ່າງ ກໍ ພາກັນ ຮຽກຮ້ອງ ວ່າ ຫນັງສື ຂອງ ຕົນ ກົງກັບ ຫນັງສື ບາລີ ບາດວ່າ ຄົນໃດ ຢາກ ຮຽນ ບາລີ ຜົນສຸດທ້າຍ ຄົນນັ້ນ ກໍ ຫັນ ປ່ຽນ ໄປ ຮຽນ ບາລີ ໂດຍ ໃຊ້ ຫນັງສື ລາຕິນ ທັງນັ້ນ ເປັນ ພື້ນຖານ ໃນ ການສຶກສາ ຊຶ່ງ ເຣື່ອງນີ້ ກໍ ບໍ່ ຕ່າງ ຫຍັງ ກັບ ຄົນລາວ ຊາວໄທ ໂດຍ ທົ່ວໄປ ທີ່ ພາກັນ ໃຊ້ ອັກຂຣະ ຕ່າງ ກັນ ຈົນຫມົດ ທັ້ງໆ ທີ່ ປະເທດ ເຫລົ່ານີ້ ໃຊ້ ການປາກເວົ້າ ພາສາ ດຽວ ກັນ ອັນ ເປັນ ເຫດ ທີ່ ພາ ໃຫ້ ຊາດ ຂອງ ຊົນຊາດ ເຫລົ່ານີ້ ເສື່ອມ ເເລະ ກໍ ຄ່ອຍ ດັບ ໄປ\nຣູປຕາ ໑ - ພຍັນຊນະ ທັມ ຄໍາເເພວ ພູເພັຊຣລິນທອງ\n( ອ່ານ ການປຽບທຽບ ສຽງ ຂອງ ພຍັນຊນະ ລາວ ເເລະ ທັມ ຂ້າງລຸ່ມນີ້ )\nພາຍໃນ ຈໍານວນ ອັກຂຣະ ບາລີ ທັງຫມົດ ໔໑ ຕົວ ຈະ ມີ ພຍັນຊນະ ໓໓ ຕົວ ເເລະ ສຣະລອຍ ໘ ຕົວ ( ຣູປຕາ ໒ ) ຊຶ່ງ ເຮົາ ສາມາດ ຂຽນ ສຣະ ຊນິດ ນີ້ ເເລະ ອ່ານອອກສຽງ ໂດຍ ລໍາພັງ ໄດ້ ປາສຈາກ ການປະກອບສ່ວນ ຂອງ ພຍັນຊນະ ເຊັ່ນ ອະສິ(ດາບ) ອາກາສ[ອາ-ກາ-ສະ](ອາກາດ) ອິຕິ(ຈັງໄຮ) ອິສິ(ຣືສີ) ເອສີ(ຜູ້ສເເວງຫາ) ເອກ[ເອ-ກະ](ນຶ່ງ) ເປັນຕົ້ນ\nເປັນຫຍັງ ເພິ່ນ ຈຶ່ງ ຮຽກ ສຣະລອຍ? ຍ້ອນ ເພິ່ນ ໃຊ້ ສຣະ ຈໍາພວກ ນີ້ ໄວ້ຂຽນ ຢູ່ ໃນ ເເຖວ ຢ່າງດຽວ (ຢູ່ເທິງເເຖວ ຖືກກວ່າ) ລອຍ ເເປວ່າ ການເຫນັງຕີງ ຂອງ ພາກສ່ວນ ໃດ ພາກສ່ວນ ນຶ່ງ ຂອງ ຕົນໂຕ ທີ່ ເຮັດ ໃຫ້ ຕົນໂຕ ເລື່ອນ ເເລະ ຟູ ໄປ ຕາມ ຫນ້ານໍ້າ (ຫລື ອາກາດ ດັ່ງ ລ່ອງລອຍ) ເເຕ່ ໃນ ທີ່ນີ້ ຫມາຍເຖິງ ການຟູ ຢູ່ ຫນ້າເເຖວ ຢູ ເທິງເເຖວ || ຝຣັ່ງ. ligne (horizontale)\nຣູປຕາ ໒ - ສຣະລອຍ ຄໍາເເພວ ພູເພັຊຣລິນທອງ\nຂ້າພະເຈົ້າ ບໍ່ ຮູ້ຈັກ ຄວາມເປັນມາ ຂອງ ສຣະຈົມ ( ຣູປຕາ ໓ ) ວ່າ ເປັນຫຍັງ ເພິ່ນ ຈຶ່ງ ບໍ່ ໄລ່ ມັນ ເຂົ້າ ຢູ່ ໃນ ຈໍານວນ ອັກຂຣະ ບາລີ ຫລື ຂ້າພະເຈົ້າ ຄວນ ຈະ ເຂົ້າໃຈ ວ່າ ສຣະຈົມ ມາ ຈາກ ການປ່ຽນ ຮູບ ຂອງ ສຣະລອຍ ໃນ ເມື່ອ ມັນ ໄປ ປະກອບ ເຂົ້າ ກັບ ພຍັນຊນະ ເຫມືອນ ດັ່ງດຽວ ກັນ ກັບ ພຍັນຊນະ ຕົວຕາມ ເເລະ ຕົວຫ້ອຍ ທີ່ ປ່ຽນ ຮູບ ຕອນ ທີ່ ມັນ ໄປ ຢູ່ຮ່ວມ ກັບ ຕົວສະກົດ ຫລື ບໍ່ດັ່ງນັ້ນ ເພິ່ນ ກໍ ຕື່ມ ເຂົ້າ ໃຫມ່\nສຣະຈົມ ຈະ ອອກ ສຽງ ໂດຍ ລໍາພັງ ບໍ່ ໄດ້ ເພາະ ມັນ ຕ້ອງ ໄດ້ ອາໄສ ພຍັນຊນະ ປະກອບ ມັນ ຈຶ່ງ ຈະ ຂຽນ ອອກ ເປັນ ຖ້ອຍຄໍາ ໄດ້ ເຊັ່ນ ວະຕິ(ຮົ້ວ) ພາຊີ(ມ້າ) ສີໂຫ(ຣາຊສີ) ມຸນິ(ຜູ້ຮູ້) ພູມີປາໂລ(ຜູ້ຮັກສາ ຜືນເເຜ່ນດິນ) ເສໂຂ(ນັກສຶກສາ) ໂກເສຍຍັງ[ໂກ-ເສິຍ-ຍັງ / ໂກ-ໄສ-ຍັງ] (ຜ້າໄຫມ)  ໂຄປາໂລ(ຄົນລ້ຽງງົວ) ເປັນຕົ້ນ\nເປັນຫຍັງ ເພິ່ນ ຈຶ່ງ ຮຽກ ສຣະຈົມ? ( ຄັນ ມັນ ບໍ່ ລອຍ ມັນ ຈົມ ) ຍ້ອນ ເພິ່ນ ສາມາດ ຂຽນ ສຣະ ຈໍາພວກ ນີ້ ຢູ່ ບົນເເຖວ ຢູ່ ໃນເເຖວ/ເທິງເເຖວ ຢູ່ ໃຕ້ເເຖວ ເຫມືອນ ການໃຊ້ ສຣະ ລາວ ທັງຫມົດ ນັ້ນເອງ ຫລື ຈະ ເວົ້າ ໄດ້ອີກ ຢ່າງນຶ່ງ ວ່າ ສຣະ ທີ່ ສາມາດ ຂຽນ ຢູ່ ເທິງ ພຍັນຊນະ ຢູ ລຸ່ມ ພຍັນຊນະ ຢູ່ ຫນ້າ ເເລະ ຢູ່ ຫລັງ ຂອງ ພຍັນຊນະ || ຝຣັັ່ງ. ligne (verticale)\nຣູປຕາ ໓ - ສຣະຈົມ ຄໍາເເພວ ພູເພັຊຣ໌ລິນທອງ\nກົດເກນ ການຂຽນ ຕາມ ເຄົ້າ\nໂຄງຮ່າງ ການຈັດຕັ້ງ ອັກຂຣະ ຕ່າງໆ ນີ້ ຈະ ເນັ້ນຫນັກ ໃສ່ ລໍາດັບ ຂອງ ຕົວສະກົດ ເເລະ ຖານ ຂອງ ສຽງ ໃນ ການອ່ານ ອັກຂຣະ ເເຕ່ລະ ຕົວ ( ຣູປຕາ ໔ ) ຊຶ່ງ ຈັດ ເປັນ ເເຖວຕັ້ງ (ສັນ ດັ່ງ ສັນຫບັງ) ຫ້າເເຖວ ເເລະ ເເຖວນອນ ອີກຫ້າເເຖວ ເສີມ ດ້ວຍ ເເຖວ ທີຫົກ ທີ່ ເປັນ ເເຖວເສດ ຫລື ເສດວັກ ຍ້ອນ ບັນດາ ພຍັນຊນະ ເຫລົ່ານີ້ ບໍ່ ມີ ຫລັກການ ການສະກົດ ທີ່ ເຄັ່ງຄັດ ເເລະ ຕາຍຕົວ ເຫມືອນ ດັ່ງ ເເຖວ ທັງຫ້າ ( ຣູປຕາ ໑ ) ເເລະ ສ່ວນຫລາຍ ພຍັນຊນະ ວັກນີ້ ຈະ ເປັນ ອັດທະສຣະ ( ຣູປຕາ ໔ )\nອັດທະສຣະ ເປັນ ຄໍາປະສົມ ທີ່ ປະກອບ ດ້ວຍ “ອັທທະ” ຊຶ່ງ ເເປວ່າ ເຄິ່ງ ເເລະ ດ້ວຍ “ສຣະ” ຫມາຍຄວາມວ່າ ມີສຽງ ເຄິ່ງ ສຣະ ເເລະ ເຄິ່ງ ພຍັນຊນະ ນັ້ນເອງ (ເຂົ້າໃຈບໍ?) ຫມາຍເຖິງ ຈໍາພວກ ພຍັນຊນະ ທີ່ ອ່ານ ເເບບ ດຽວກັນ ກັບ ຕົວສະກົດ ພິເສດ ຂອງ ລາວ ຍ້ອນ ມັນ ເປັນ ທັງ ຕົວສະກົດ ເເລະ ທັງ ມີ ສຽງອະ ປະກອບ ທ້າຍ ຂອງ ມັນ ອີກດ້ວຍ ຈະ ເວົ້າ ເເບບ ສັ້ນໆ ເເລະ ຕາມທີ່ຈິງ ນັ້ນ ຈະ ເນັ້ນ ໃສ່ ການທີ່ ເຮົາ ສາມາດ ອ່ານ ສຽງ ຂອງ ມັນ ໄດ້ ໂດຍ ລໍາພັງ  || ຝຣ. semi-voyelle\nກະບິລ[ກະ-ບິນ-ລະ] ເເທນທີ່ ຈະ ອ່ານ ພຽງເເຕ່ ກະບິນ ລ້າໆ ດັ່ງ ກະບິລພັດ [ກະ-ບິນ-ລະ-ພັດ] ເປັນຕົ້ນ ເເຕ່ຕ້ອງ ເຂົ້າໃຈ ຢ່າງ ນຶ່ງ ຄື ພຍັນຊນະ “ລ” ເປັນ ພຍັນຊນະ ຕົວທ້າຍ ຂອງ ຄໍາ ດັ່ງກ່າວ ຊຶ່ງ ເຮົາ ສາມາດ ອ່ານ ເປັນ “ລະ” ໄດ້ ເເລະ ກໍ ບໍ່ ຫມາຍຄວາມວ່າ ຕົວ “ລ” ຕ້ອງ ເປັນ ຕົວສະກົດ ຕລອດ ໄປ (ມີ ຕົວສະກົດ ຕ້ອງມີ ຕົວຕາມ) ອັນນີ້ ຄື ຄວາມຫມາຍ ເເທ້ ຂອງ ອັດທະສຣະ\nວ່າດ້ວຍ ການສະກົດ ຕາມ ເຄົ້າ ເເບບ ລາວ\nທຸກຂ[ທຸກ-ຂະ] ດັ່ງ ທຸກ (ເພິ່ນ ບໍ່ ຕັດ ຕົວສະກົດ ອອກ ຈາກ ຄໍານີ້) ອັຄຄ[ອັກ-ຄະ] ດັ່ງ ອັຄມະເຫສີ[ອັກ-ຄ(ະ)-ມະ-ເຫ-ສີ] ຈິຕຕ[ຈິດ-ຕະ] ດັ່ງ ຈິຕວິທຍາ[ຈິດ-ຕະ-ວິດ-ທ(ະ)-ຍາ] ຣັຕຖ[ຣັດ-ຖະ] ດັ່ງ ຣັຖບານ[ຣັດ-ຖ(ະ)-ບານ] ບຸພພ[ບຸບ-ພະ] ດັ່ງ ບຸພບົດ[ບຸບ-ພ(ະ)-ບົດ] ອະວິຊຊາ ກາຍເປັນ ອະວິຊາ ຊຶ່ງ ເພິ່ນ ຕັດ ຕົວສະກົດ ອອກ ຈຶ່ງ ກາຍ ມາ ເປັນ ການສະກົດ ຕາມ ເຄົ້າ ເເບບ ລາວລາວ ທີ່ ເຮົາ ຮຽກ ກັນ ວ່າ ຕົວສະກົດ ພິເສດ ເເປວ່າ ພຍັນຊນະ ຕົວ ທີສອງ ເເລະ ຕົວ ທີສີ່ ຂອງ ເເຕ່ລະ ວັກ ສະເພາະ ເຄົ້າບາລີ ເຊັ່ນ ຕົວ ◌ຂ◌ ບໍ່ ມີ ສິດ ຈະ ເປັນ ຕົວສະກົດ ໄດ້ (ພຍັນຊນະ ◌ຂ◌ ເປັນ ພຽງ ຕົວຕາມ ເທົ່ານັ້ນ) ເເລະ ເປັນ ດ້ວຍເຫດໃດ ເພິ່ນ ຈຶ່ງ ຕັດ ຕົວສະກົດ ອອກ ? \nເເຕ່ຫາກວ່າ ເພື່ອ ຫລີກລ່ຽງ ການເຂົ້າໃຈ ຜິດ ຄື ເພິ່ນ ບໍ່ ຕັດ ຕົວສະກົດ ອອກ ຈາກ ຄໍາໃດ ທີ່ ມີ ສຽງດຽວ ກັບ ສຽງ ຂອງ ພຍາງ ທີ່ ເພິ່ນ ເເຜງ ຈາກ ຄໍາເຄົ້າ ບາລີ ເເລະ ສັນສະກຣິດ ຊຶ່ງ ພຍາງ ດັ່ງກ່າວ ບໍ່ ມີ ຕົວສະກົດ ເເຕ່ຢ່າງໃດ ດັ່ງ ຕົວຢ່າງ ຂ້າງລຸ່ມ ນີ້\nເພິ່ນ ບໍ່ ຕັດ ຕົວສະກົດ ອອກ ຈາກ ຄໍາ\nທັມມະຊາດ [ທໍາ-ມະ-ຊາດ] ( ຕົວ ມ ສະກົດ )\nກັມມະກອນ [ກໍາ-ມະ-ກອນ] ເປັນຕົ້ນ\nຄໍາເເຜງ ທີ່ມີ ສຽງດຽວ ກັບ ຄໍາ ຂ້າງເທິງ ນີ້ ( ເເຜງ ເເປວ່າ ເເປງ ດັດເເປງ ປ່ຽນເປັນ )\nສມນ[ສະ-ມະ-ນະ] ກາຍ ມາ ເປັນ ສັມນາ [ສໍາ-ມະ-ນາ] ມີ ພຽງ ຕົວສະກົດ ພິເສດ ຕົວ "ມ" ຕົວດຽວ ໃນ ພາສາ ລາວ\nຄມ/ຄະມະ+ນາ+ຄະມະ ເເຜງ ມາ ເປັນ ຄົມນາຄົມ [ຄົມ-ມະ-ນາ-ຄົມ]\nປກຕິ[ປະ-ກະ-ຕິ] ເເຜງ ມາ ເປັນ ປົກຕິ [ປົກ-ກະ-ຕິ/pokkati] ເປັນຕົ້ນ ( ຖ້າອ່ານ ປກຕິ ໄວໆ ມັນ ຈະ ເປັນ ປັກຕິ[ປັກ-ກະ-ຕິ /pakkati /pakti] )\nຊຶ່ງ ຄໍາເຄົ້າ ຂອງ ຄໍາເເຜງ ເຫລົ່ານີ້ ບໍ່ ມີ ຕົວສະກົດ ເເຕ່ຢ່າງໃດ ທັງສິ້ນ\nຫມາຍເຫດ ກ່ຽວກັບ ການອ່ານ ພາສາ ລາວ\nການອ່ານ ຈໍາພວກ ຕົວສະກົດ ພິເສດ ກໍ ເປັນ ເຫມືອນ ດັ່ງດຽວ ກັບ ການອ່ານ ຈໍາພວກ ພຍັນຊນະ ນໍາ ຊຶ່ງ ພຍັນຊນະ ຈູງ ທັງຫມົດ ມີ ຫນ້າທີ່ ເຮັດ ໃຫ້ ສຽງ ຂອງ ພຍາງ ຕົວຕົ້ນ ຫລື ຕົວກາງ ໄວ ຂຶ້ນ ກວ່າເກົ່າ ເຖິງເເມ່ນວ່າ ເຮົາ ຈະ ຂຽນ « ຣັຊການ » ຫລື « ສລຸບ » ເເຕ່ ເຮົາ ຕ້ອງ ອ່ານ « ຣັດ-ຊ(ະ)-ການ » ເເລະ « ສລຸບ[ສ(ະ)-ຫລຸບ] » ໂດຍ ອ່ານ ບໍ່ ໃຫ້ ສຽງ ຂອງ ພຍາງ ຕົວຕົ້ນ ເຕັມ ຄໍາ(ປາກ) ເຫມືອນ ກັບ ບໍ່ ມີ ສຣະອະ ເເຕ່ ປະການ ໃດໆ ຖ້າ ເຮົາ ອ່ານ ຕາມ ສຽງ ( ສະຫລຸບ ) ຄໍາ ສຸດທ້າຍ ນີ້ ຈະ ຫມາຍເຖິງ ສະນໍ້າ ທີ່ ກໍາລັງ ຫລຸບລົງ ນັ້ນເອງ\nສ່ວນ ກໍຣະນີ ພິເສດ ທີ່ ຄນະ ບັນດິດ ລາວ ຍັງ ຕີ ບໍ່ ທັນ ຕົກເເຕກ ກັນ ເທື່ອ ນັ້ນ ກໍ ມີ ຄື ຄໍາ ເເບບນີ້ « ສະບາຍດີ » ເຮົາ ຕ້ອງ ອ່ານ « ສ(ະ)-ບາຍ-ດີ » ເເລະ ເຮັດ ໃຫ້ ສຽງ « ສ(ະ) » ສັ້ນ ເຂົ້າ ຫລື ໄວ ຂຶ້ນ ກວ່າເກົ່າ ດັ່ງ ທີ່ ໄດ້ ກ່າວ ມາ ເເລ້ວ ຂ້າງເທິງ ນີ້ ເເລະ ຖ້າ ຈະ ເວົ້າ ເເຈ້ງ ເເລ້ວ ເຮົາ ຄວນ ຈະ ຂຽນ « ສບາຍດີ » ຫລື « ສະບາຍດີ » ວ່າ ຄໍາໃດ ເເທ້ ຈຶ່ງ ຈະ ເຫມາະສົມ ດີ ກວ່າ ກັນ ເຖິງ ຈະ ຢູ່ ໃນ ກໍຣະນີ ໃດ ກໍຕາມ ຕ້ອງ ໃຫ້ ອ່ານ ພຍາງ « ສະ » ໄວ ຂຶ້ນ ເເລະ ໃນ ຕອນນັ້ນ ຖ້າ ເຮົາ ຂຽນ “ສບາຍດີ” ປາສຈາກ ສຣະອະ ການອະທິບາຍ ກ່ຽວກັບ ສຽງຈູງ ຂອງ ພຍັນຊນະ ນໍາ ທັງຫມົດ ທັງປວງ ຈະ ມີ ຄວາມສອດຄ່ອງ (Cohérence) ເຖິງ ຂນາດ ໃດ ກັນ ເເທ້ ( ໂດຍ ສະເພາະ ເເລ້ວ ເເມ່ນ ພຍັນຊນະ ຈູງ ) ?\nຄວາມເເຕກຕ່າງ ຣະຫວ່າງ ພຍັນຊນະ ຄວບ ກັບ ພຍັນຊນະ ຈູງ ມີ ຢູ່ ດັ່ງນີ້ ຄື\nພຍັນຊນະ ຄວບ ມີ ພຽງເເຕ່ ພຍາງ ດຽວ ເທົ່ານັ້ນ ເເລະ ຕ້ອງ ອ່ານ ພຍັນຊນະ ກ່ຽວຂ້ອງ ສອງ ຕົວ ພ້ອມກັນ ເຊັ່ນ ຄວາຍ ຂວາ ພຣະ ຄຣູ ພລັນ ໄຄວ່(ຂາ) ດັ່ງນີ້ ເປັນຕົ້ນ\nພຍັນຊນະ ຈູງ ຈະ ຖືກ ໄລ່ ເປັນ ສອງ ພຍາງ ຍົກເວັ້ນ ການຂຽນ ກອນ ຊຶ່ງ “ຈູງ” ຫມາຍເຖິງ ການ ທີ່ ເຮັດ ໃຫ້ ສຽງ ຂອງ ພຍາງ ຕົວຕົ້ນ ໄວ ຂຶ້ນ ກວ່າເກົ່າ ນຶ່ງ ດັ່ງ ຄນະ[ຄ(ະ)-ນະ] ເເລະ ທີ່ ເຮັດ ໃຫ້ ສຽງ ຫລື ທີ່ ສາມາດ ຈູງ ສຽງ ຂອງ ພຍາງ ຕົວທ້າຍ ຊຶ່ງ ມີ ສຽງຕໍ່າ ຢູ່ ເເລ້ວ ໃຫ້ ກາຍ ມາ ເປັນ ສຽງສູງ ໄດ້ ນຶ່ງ ເຊັ່ນ ສນາມ[ສ(ະ)-ຫນາມ] ຕລາດ[ຕ(ະ)-ຫລາດ] ດັ່ງນີ້ ເປັນຕົ້ນ\nສລຸບ ເເລ້ວ ເເມ້ເເຕ່ ພຍັນຊນະ ທີ່ ເຮົາ ຄິດວ່າ ບໍ່ ມີ ຈິດວິນຍານ ກໍ ຍັງ ຮູ້ຈັກ ຈູງ ກັນ ຄື ພວກ ທີ່ ມີ ຖານະ ສູງ ກວ່າ ຫມູ່ ຢູ່ ເເລ້ວ ມາ ຈູງ ມາ ດຶງ ເອົາ ພວກ ທີ່ ຢູ່ ຕໍ່າ ເພື່ອ ໃຫ້ ມີ ຖານະ ສູງ ຂຶ້ນ ກວ່າເກົ່າ ຊຶ່ງ ເຣື່ອງນີ້ ກໍ ບໍ່ ຕ່າງ ຫຍັງ ກັບ ຄົນລາວ ເມືອງນອກ ທີ່ ພາກັນ ເອົາ ຄົນອື່ນ ມາ ເປັນ ອ້າຍ ເປັນ ນ້ອງ ຫລື ມາ ເປັນ ພໍ່ເປັນ ເເມ່ ເເຕ່ ເມື່ອ ພວກ ດັ່ງກ່າວ ກັບ ເມືອ ຢ້ຽມ ບ້ານເກີດ ເມືອງນອນ ຫລື ຢ້ຽມ ຄອບຄົວ ຂອງ ຕົນເອງ ກຽດ ທີ່ ເປັນ ຄົນລາວ ດ້ວຍກັນ ຫລື ທີ່ ເປັນອ້າຍເປັນນ້ອງ ກັນ ຍັງ ມີ ຢູ່ ຫລື ຢ່າງໃດ ຫລື ປະປ່ອຍ ໃຫ້ ຄົນ ຕ່າງດ້າວ ຍຶດຄອງ ຊ່ອງວ່າງ ໃນ ຈິດໃຈ ຂອງ ທ່ານ ໄປ ຫມົດ ເເລ້ວ ?\nພຍັນຊນະ ຕົວໃດ ທີ່ “ມີ ສິດ” ໄປ ຊ້ອນ ນໍາ ຕົວສະກົດ ( ໄປ ຊ້ອນ ກັບ ຕົວສະກົດ ຫລື ຊ້ອນ ດ້ວຍ ຕົວສະກົດ ຫລື ຖືກ ຕົວສະກົດ ຊ້ອນ ເເປວ່າ ໄປ ຫ້ອຍ ຢູ່ ທ້າຍ ຂອງ ຕົວສະກົດ ) ຂ້າພະເຈົ້າ ຮຽກ ຕົວນັ້ນ ວ່າ ຕົວຕາມ ເເລະ ຍາມໃດ ທີ່ ມີ ຕົວສະກົດ ຍາມນັ້ນ ກໍ ຕ້ອງ ມີ ຕົວຕາມ ສເມີ ສ່ວນຫລາຍ ຕົວຕາມ ຈະ ປ່ຽນ ຮູບ ໄປ ເປັນ ຮູບໃຫມ່ ອີກປະການນຶ່ງ ຕົວຕາມ ຈະ ຕ້ອງ ເເມ່ນ ຕົວ ທີ່ ຕິດ ຢູ່ ທ້າຍ ຂອງ ຕົວສະກົດ ນັ້ນ ໂລດ ເເລະ ຈະ ບໍ່ ມີ ສຽງອື່ນ ຂັ້ນ ກາງ ຣະຫວ່າງ ຕົວສະກົດ ເເລະ ຕົວຕາມ ( ເບິ່ງ ອັດທະສຣະ )\nບັນດາ ພຍັນຊນະ ທີ່ ຢູ່ ໃນ ເເຖວຕັ້ງສອງ (ສັນສອງ) ເເລະ ເເຖວຕັ້ງສີ່ (ສັນສີ່) ເປັນ ຕົວຕາມ ຕາຍຕົວ\nເເລະ ເມື່ອໃດ ຕົວສະກົດ ຊ້ອນ ຕົວມັນເອງ ເມື່ອນັ້ນ ຕົວ ຖືກ ຊ້ອນ ກໍ ກາຍ ເປັນ ຕົວຕາມ ເຫມືອນກັນ ສ່ວນ ບັນດາ ອັດທະສຣະ ທັງຫລາຍ ນັ້ນ ສຸດ ເເລ້ວ ເເຕ່ ກໍຣະນີ ຂອງ ມັນ\nເມື່ອໃດ ທີ່ ພຍັນຊນະ ໃນ ເເຖວຕັ້ງຫ້າ (ສັນຫ້າ) ເປັນ ຕົວສະກົດ ເມື່ອນັ້ນ ພຍັນຊນະ ໃນ ວັກ ທັງຫ້າ ສາມາດ ເປັນ ຕົວຕາມ ໄດ້\nເເຕ່ຫາກວ່າ ຢູ່ ໃນ ວັກດຽວ ກັບ ຕົວສະກົດ ທີ່ ກ່ຽວຂ້ອງ ເທົ່ານັ້ນ\nຫມາຍເຖິງ ພຍັນຊນະ ເສດວັກ ( ອັດທະສຣະ ) ທີ່ ຢູ່ ທ້າຍ ຕົວສະກົດ ຂອງ ວັກ ທັງຫ້າ ເພາະວ່າ ຕາມ ປົກຕິ ຕົວສະກົດ ໃນ ວັກ ທັງຫ້າ ບໍ່ ສາມາດ ຈະ ໄປ ຊ້ອນ ເອົາ ພຍັນຊນະ ຕົວອື່ນ ນອກຈາກ ພຍັນຊນະ ຕົວສອງ ເເລະ ຕົວສີ່ (ຫລື ຕົວມັນເອງ) ທີ່ ຢູ່ ໃນ ວັກ ດຽວກັນ ເທົ່ານັ້ນ\nຕົວສະກົດ ຫລື ຕົວກໍ້າ ( ຕົວສັງໂຍກ )\nພຍັນຊນະ ທີ່ ເປັນ ຕົວສະກົດ ເພິ່ນ ຮຽກວ່າ ຕົວກໍ້າ ໃນ ພາສາ ລາວ ເເລະ ກໍ ເປັນ ຄໍາມູນ ອີກດ້ວຍ\nພຍັນຊນະ ທີ່ ສາມາດ ເປັນ ຕົວສະກົດ ໄດ້ ມີ ພຽງເເຕ່ ຕົວ ທີ່ ສັງກັດ ຢູ່ ໃນ ເເຖວຕັ້ງນຶ່ງ (ສັນນຶ່ງ) ເເຖວຕັ້ງສາມ (ສັນສາມ) ເເລະ ເເຖວຕັ້ງຫ້າ (ສັນຫ້າ) ຢ່າງດຽວ ຍົກເວັ້ນ ເເຖວເສດ ທີ່ເຮົາ ຄວນ ເຂົ້າໃຈ ພາຍຫລັງ ສ່ວນ ພຍັນຊນະ ຕົວອື່ນ ທີ່ ຂ້າພະເຈົ້າ ຮຽກວ່າ ຕົວຕາມ ບໍ່ ສາມາດ ຈະ ເປັນ ຕົວສະກົດ ໄດ້ ຄື ພຍັນຊນະ ຕົວ ທີສອງ ເເລະ ພຍັນຊນະ ຕົວ ທີສີ່ ຂອງ ເເຕ່ລະ ເເຖວ ຫລື ຂອງ ເເຕ່ລະ ວັກ ( ຣູປຕາ ໑ ) \nຄໍາ “ສະກົດ” ຄົງ ມາ ຈາກ ຄໍາປະສົມ ບາລີ ( ຄໍາສົນທິ ) ຣະຫວ່າງ ຄໍາ “ສະ” ຫລື “ສໍ[ສັງ]” ທີ່ ເເປວ່າ ດ້ວຍ ພ້ອມ ເອງ ກັບ ນໍາ ຮ່ວມ || ລາຕິນ. Syn. ( ສະ ສະມະ ສັມ ສັນ ສັງ ) ເເລະ ຄໍາ “ກະຕະ” ( “ເຮັດ ເເລ້ວ” ຫລື “ເຮັດ ຮຽບຮ້ອຍ ເເລ້ວ” “ໄດ້ ເຮັດ ຜ່ານ ໄປ ເເລ້ວ” ) ເຊັ່ນ ກະຕະກິຈຈະ ( ກະຕັນຍູ ) ກະຕະເວທີ ເເລະ ຄໍາກິຣິຍາ ກັຕຕຸງ ( ເຮັດ ) ( ຊຶ່ງ ຄໍານາມ ກັຕຕຸ ທີ່ ຢູ່ ໃນ ເຄົ້າ ດຽວກັນ ) ອັນ ມີ ຄວາມຫມາຍ ວ່າ ເຮັດ ຮ່ວມ ກັນ ຫລື ຮ່ວມ ກັນ ເຮັດ ເຊັ່ນ ສະກະຕະ ສະກັຕ ສະກົດ\nເຮັດ ນໍາ ກັນ ເເລ້ວ\nເຮັດ ຮ່ວມ ກັນ ເເລ້ວ\nເຮັດ ພ້ອມ ກັນ ເເລ້ວ ຫລື\nພ້ອມ ກັນ ເຮັດ ເເລ້ວ\nເຈົ້າ ເຮັດ ກັບ ຂ້ອຍ ເເລ້ວ\nຂ້ອຍ ເຮັດ ກັບ ເຈົ້າ ເເລ້ວ\nເພິ່ນ ເຮັດ ກັບ ເຮົາ ເເລ້ວ\nເຮົາ ເຮັດ ນໍາ ເພິ່ນ ເເລ້ວ\nດັ່ງ ສະກົດ ຈິດ ເປັນຕົ້ນ\nເເປວ່າ ເຮັດ ດ້ວຍ ຕົວສະກົດ ເອງ ຫລື ຕົວສະກົດ ເອງ ເປັນ ເຈົ້າກີ້ ເຈົ້າການ ຫລື ເປັນ ຫົວໂຈກ ຫົວໂປ່ ຄື ເມື່ອ ຕົວສະກົດ ປະກອບ ໃສ່ ທ້າຍ ພຍາງ ໃດ ຫລື ປະກອບ ເຂົ້າ ກັບ ສຣະ ຕົວໃດ ມັນ ຈະ ເຮັດ ໃຫ້ ສຽງ ຂອງ ພຍາງ ນັ້ນ ຫລື ຈະ ເຮັດ ໃຫ້ ສຽງ ຂອງ ສຣະ ຕົວນັ້ນ ປ່ຽນ ນີ້ ເເລ ຄື ຜົນສະທ້ອນ ຂອງ ການສະກົດ ( ສະກົດ ຈິດ ຫມາຍເຖິງ ການ ທີ່ ເຮັດ ໃຫ້ ຈິດ ປ່ຽນ “ຈາກ ສະພາບ ເດີມ ຫລື ຈາກ ສະພາບ ເບື້ອງຕົ້ນ ຂອງ ຈິດ” )\nຖ້າ ຢາກ ຮູ້ຈັກ ວ່າ ພຍັນຊນະ ຕົວໃດ ເເທ້ ເປັນ ຕົວສະກົດ ກໍ ຕໍ່ໃນເມື່ອ ວ່າ ພຍັນຊນະ ຕົວນັ້ນ ຊ້ອນ ຕົວອື່ນ ຄື ມີ ພຍັນຊນະ ຕົວ ນຶ່ງ ທີ່ ຖືກ ຂຽນ ໄວ້ ຢູ່ ກ້ອງ ຫລື ຢູ່ ລຸ່ມ ຂອງ ມັນ ( ຂອງ ຕົວສະກົດ ຍົກເວັ້ນ ກໍຣະນີ ທີ່ ຕົວ ◌ງ◌ ສະກົດ ) ຫລື ບໍ່ດັ່ງນັ້ນ ກໍ ຕ້ອງ ມີ ພຍັນຊນະ ຕົວ ນຶ່ງ ອີກ ມາ ຫ້ອຍ ທ້າຍ ຂອງ ມັນ ເເລະ ຕົວ ທີ່ ຊ້ອນ ຫມູ່ ນັ້ນ ( ຕົວ ຢູ່ ເທິງ ) ຄື ຕົວສະກົດ ຫລັງຈາກນີ້ ເຮົາ ກໍ ສາມາດ ທຽບ ໃສ່ ເເມ່ສະກົດ ໃນ ພາສາ ລາວ ເເລະ ອ່ານ ເປັນ ເເມ່ສະກົດ ເເມ່ໃດ ເເມ່ນຶ່ງ ໄດ້ ຖ້າບໍ່ດັ່ງນັ້ນ ເຮົາ ກໍ ອ່ານ ເປັນ ພຽງ ເເມ່ກະກາ ເທົ່ານັ້ນ ( ເເມ່ກະກາ ຄື ການ ທີ່ ພຍັນຊນະ ປະກອບ ພຽງ ກັບ ສຣະ ຢ່າງດຽວ )\n— ຕົວສະກົດ ຕົວທີນຶ່ງ ເເລະ ຕົວທີສາມ ສາມາດ ຊ້ອນ ຕົວມັນເອງ ໄດ້ ເເລະ ມີ ສິດ ຊ້ອນ ພຍັນຊນະ ຕົວ ຕໍ່ໄປ ຄື ຕົວຕາມ ໃນ ເເຖວ ຫລື ໃນ ວັກ ຂອງ ມັນເອງ ເທົ່ານັ້ນ\nເມື່ອ ພຍັນຊນະ ຕົວ ທີນຶ່ງ ສະກົດ ພຍາງໃດ ຕົວສະກົດ ຂອງ ພຍາງ ນັ້ນ ສາມາດ ຊ້ອນ ພຍັນຊນະ ຕົວທີນຶ່ງ ຄື ຊ້ອນ ຕົວ ມັນເອງ ເເລະ ສາມາດ ຊ້ອນ ຕົວ ຕໍ່ໄປ ຄື ຊ້ອນ ພຍັນຊນະ ຕົວ ທີສອງ ໃນ ເເຖວ ຫລື ໃນ ວັກ ຂອງ ມັນເອງ ເທົ່ານັ້ນ\nເມື່ອ ພຍັນຊນະ ຕົວ ທີສາມ ສະກົດ ພຍາງໃດ ຕົວສະກົດ ຂອງ ພຍາງ ນັ້ນ ສາມາດ ຊ້ອນ ພຍັນຊນະ ຕົວ ທີສາມ ຄື ຊ້ອນ ຕົວ ມັນເອງ ເເລະ ສາມາດ ຊ້ອນ ຕົວ ຕໍ່ໄປ ຄື ຊ້ອນ ພຍັນຊນະ ຕົວ ທີສີ່ ໃນ ເເຖວ ຫລື ໃນ ວັກ ຂອງ ມັນເອງ ເທົ່ານັ້ນ\n— ເມື່ອ ພຍັນຊນະ ຕົວ ທີຫ້າ ສະກົດ ພຍາງໃດ ຕົວສະກົດ ຕົວ ທີຫ້າ ສາມາດ ຊ້ອນ ຕົວ ມັນເອງ ໄດ້ ເເລະ ສາມາດ ຊ້ອນ ພຍັນຊນະ ຕົວໃດ ກໍ ໄດ້ ທີ່ ຢູ່ ໃນ ເເຖວ ຫລື ຢູ່ ໃນ ວັກ ຂອງ ມັນເອງ ນອກຈາກ ຕົວ ◌ງ◌ ຢ່າງດຽວ ທີ່ ບໍ່ ສາມາດ ຊ້ອນ ຕົວ ມັນເອງ ໄດ້ ຍ້ອນ ບໍ່ ມີ ຄໍາ ດັ່ງກ່າວ ໃນ ພາສາ ບາລີ\nເມື່ອ ຕົວ ◌ງ◌ ສະກົດ ພຍາງໃດ ຕົວສະກົດ ຕົວນີ້ ສາມາດ ປ່ຽນ ຮູບ ໄດ້ ເຖິງ ສາມ ຢ່າງ ດ້ວຍກັນ ຕ້ອງ ສຶກສາ ກໍຣະນີ ນີ້ ໃຫ້ດີ ( ຢູ່ ບົດບັ້ນ ຂອງ ມັນ )\nສິ່ງທີ່ເຮົາ ຄວນ ເຂົ້າໃຈ ນັ້ນ ຄື ພຍັນຊນະ ເສດວັກ ສາມາດ ໄປ ຊ້ອນ ນໍາ ຕົວໃດ ກໍ ໄດ້ ເເລະ ເປັນ ຕົວຕາມ ຂອງ ຕົວໃດ ກໍ ໄດ້ ເເລະ ກໍ ບໍ່ ເເມ່ນ ພຍັນຊນະ ຕົວຫ້າ ຊ້ອນ ເອົາ ພຍັນຊນະ ເສດວັກ ບໍ່ດັ່ງນັ້ນ ການອະທິບາຍ ກ່ຽວກັບ ຕົວສະກົດ ຕົວຫ້າ ກໍ ກາຍ ເປັນ ໂມຄະ ໄປ ເລີຍ\n— ພຍັນຊນະ ທີ່ ຈໍາກັດ ຢູ່ ໃນ ເສດວັກ ສາມາດ ໄປ ຊ້ອນ ນໍາ ພຍັນຊນະ ຂອງ ວັກ ທັງຫ້າ ໄດ້ ເເລະ ຊ້ອນ ຕົວ ມັນເອງ ກໍ ໄດ້ ເຫມືອນກັນ ພ້ອມທັງ ສາມາດ ຊ້ອນ ເຫລົ່າ ພຍັນຊນະ ທີ່ ຢູ່ ໃນ ວັກ ດຽວກັນ ອີກດ້ວຍ ຜິວ່າ ຄໍາໃດ ມີ ຢູ່ ໃນ ພາສາ ບາລີ ສ່ວນ ນິກຄະຫິດ ັງ[ອັງ] ນັ້ນ ຈະ ມີ ກໍຣະນີ ພິເສດ ກະຣຸນາ ໃຫ້ໄປ ອ່ານ ລາຍ ລະອຽດ ໃນ ບົດບັ້ນ ກ່ຽວຂ້ອງ ... ( ຂພຈ ຈະ ສເນີ ພາຍຫລັງ ) ............ ..... ..... .....\nເມື່ອໃດ ທີ່ ພຍັນຊນະ ເສດວັກ ກາຍ ເປັນ ຕົວສະກົດ ເມື່ອນັ້ນ ຕົວ ມັນເອງ ຈະ ກາຍ ເປັນ ຕົວສະກົດ ພິເສດ ໄດ້ ຄື ອ່ານ ອອກ ສຽງອະ ຫລື ອອກ ສຽງ ຂອງ ສຣະ ທີ່ ຢູ່ ຂ້າງຫລັງ ຂອງ ມັນ ນັ້ນເອງ ເເລະ ສາມາດ ຊ້ອນ ພຍັນຊນະ ໄດ້ ທຸກ ຕົວ ( ຊ້ອນ ຕົວ ມັນເອງ ກໍ ໄດ້ ເຫມືອນກັນ ນອກຈາກ ຕົວ ◌ວ◌ ກັບ ຕົວ ◌ລ◌ ຕົວ ສຸດທ້າຍ ສ່ວນຫລາຍ ຈະ ເຫັນ ມັນ ຊ້ອນ ຈໍາພວກ ອັດທະສຣະ ນໍາກັນ ເເລະ ຍັງ ບໍ່ ປະກົດ ເຫັນ ຕົວ ◌ຣ◌ ກັບ ຕົວ ◌ຫ◌ ເປັນ ຕົວສະກົດ ເເຕ່ ເຫັນ ປະກອບ ເປັນ ພຍັນຊນະ ຄວບ )\nເມື່ອໃດ ທີ່ ພຍັນຊນະ ເສດວັກ ໄປ ຊ້ອນ ກັບ ພຍັນຊນະ ຕົວໃດ ຕົວນຶ່ງ ຄື ໄປ ເປັນ ພຽງ ຕົວຫ້ອຍ ເມື່ອນັ້ນ ຕົວສະກົດ ກ່ຽວຂ້ອງ ຈະ ກາຍ ເປັນ ຕົວສະກົດ ພິເສດ ຄື ອ່ານ ອອກ ສຽງອະ ຫລື ອອກ ສຽງ ຂອງ ສຣະ ທີ່ ຢູ່ ຂ້າງຫລັງ ຂອງ ມັນ ນັ້ນເອງ\nຖ້າ ຈະ ເວົ້າ ໃຫ້ ຜ້ຽນ ເເທ້ ຕົວສະກົດ ທຸກ ຕົວ ສາມາດ ຊ້ອນ ພຍັນຊນະ ໃນ ເສດວັກ ໄດ້ ທຸກ ຕົວ (ຕົວຫ້ອຍ) ຖ້າຫາກວ່າ ພຍາງ ດັ່ງກ່າວ ມີ ຢູ່ ໃນ ພາສາ ບາລີ\nອັນນີ້ ຄື ພື້ນຖານ ໃນ ການສະກົດ ຫນັງສື ທັມ ອັນ ເປັນ ສາຍເຫດ ເເລະ ເປັນ ເເບບຢ່າງ ໃຫ້ ເເກ່ ຄວາມເປັນມາ ກ່ຽວກັບ ການສະກົດ ຕາມ ເຄົ້າ ເເບບ ລາວ ສ່ວນ ສິ່ງ ທີ່ ຍັງ ຂາດ ຢູ່ ນັ້ນ ເປັນ ພຽງ ຕົວຢ່າງ ການສະກົດ ເເລະ ການປ່ຽນ ຮູບ ຂອງ ພຍັນຊນະ ກ່ຽວຂ້ອງ ເພື່ອ ສະເເດງ ໃຫ້ ຜູ້ສົນໃຈ ສາມາດ ມອງ ເຫັນ ການປະກອບ ຕົວ ເເທ້ ສະພາບ ເເທ້ ນອກນັ້ນ ພື້ນຖານ ອັນ ສໍາຄັນ ກໍ ໄດ້ຂຽນ ໄວ້ ໃນ ທີ່ນີ້ ເເລ້ວ ໂດຍ ຈຸດປະສົງ ເພື່ອ ຢາກ ຫລີກລ່ຽງ ການຖົກຖຽງ ກັນ ເເບບ ໄຮ້ ພື້ນຖານ ນັ້ນເອງ ເເບບ “ຊີ້ນກະວ່າມັນ ສັນກະວ່າຕ່ອນ” ຫລື ເເບບ sans fondement\nເມື່ອ ເຮົາ ຮູ້ ການສະກົດ ບາລີ ເປັນ ດັ່ງນີ້ ຄວາມເຂົ້າໃຈ ຂອງ ເຮົາ ກ່ຽວກັບ ການສະກົດ ຕາມ ເຄົ້າ ເເບບ ລາວ ຈະ ມີ ຄວາມຫມາຍ ເເລະ ຫນັກເເຫນ້ນດີ\nນອກຈາກນີ້ ຍັງ ເຫລືອ ພຽງ ວິທີ ການອ່ານ ສັງໂຍກ ຫລື ການສູດ ສັງໂຍກ ຄື ການອ່ານ ຕາມ ສຽງ ຂອງ ອັກຂຣະ ທຸກ ຕົວ ເເລະ ການອ່ານ ຕາມ ສຽງ ທີ່ ຫລັງຈາກ ການສະກົດ ຄື ການປະກອບ ຂອງ ອັກຂຣະ ຕ່າງໆ ເຂົ້າ ກັນ ເປັນ ຖ້ອຍຄໍາ ໄດ້ດີ ເເລ້ວ ເຮົາ ຈະ ອ່ານ ຖ້ອຍຄໍາ ດັ່ງກ່າວ ນັ້ນ ເເບບໃດ ກັນ ເເທ້ ເຊັ່ນ ສຽງຄ່ອຍ ສຽງເເຮງ ສຽງຫນັກ ສຽງຢ່ອນ ເປັນຕົ້ນ ພ້ອມທັງ ສຽງ ທີ່ ເກີດ ຈາກ ຖານ ຂອງ ມັນ ນັ້ນເອງ ( ຣູປຕາ ໔ )\n( ... ເເປວ່າ ຍັງ ບໍ່ທັນ ເເລ້ວ )\nຣູປຕາ ໔ - ຖານສຽງ -ຄໍາເເພວ ພູເພັຊຣ໌ລິນທອງ\nການອ່ານ ພຍັນຊນະ ທັມ ຫລື ບາລີ ຂ້າງລຸ່ມນີ້ ມີ ພຽງເເຕ່ ຕື່ມ ສຣະອະ ໃສ່ ເຊັ່ນ\n◌ກ◌ ໃຫ້ ອ່ານ ເປັນ ກະ\n◌ຂ◌ ໃຫ້ ອ່ານ ຂະ\n◌ຄ◌ ໃຫ້ ອ່ານ ຄະ ດັ່ງນີ້ ຕໍ່ໆ ໄປ ຈົນ ສຸດ ຍົກເວັ້ນ ນິກຄະຫິດ ອັງ ຕົວດຽວ (ໍ[ອັງ]) ທີ່ ຄວນ ອ່ານ « ອັງ » ສ່ວນ ການອ່ານ ຖ້ອຍຄໍາ ຕ່າງໆ ນັ້ນ ຂ້າພະເຈົ້າ ຈະ ສເນີ ພາຍຫລັງ ເເຕ່ຫາກວ່າ ຍັງ ມີ ຂໍ້ ສັງເກດ ເລັກນ້ອຍ ກ່ຽວກັບ ພຍັນຊນະ ລາງຕົວ ເຊັ່ນ ພຍັນຊນະ ທັມ ◌ຍ◌ ຕົວທີນຶ່ງ ( ຍ ຈໍ້າເມັດ ຢູ່ ກ້ອງ ) ອ່ານ ເປັນ ພຍັນຊນະ ລາວ ◌ຍ◌ ເເລະ ພຍັນຊນະ ທັມ ◌ຍ◌ ກໍ ອ່ານ ເປັນ ພຍັນຊນະ ລາວ ◌ຍ◌ ເຫມືອນກັນ ( ໃນ ຕອນນັ້ນ ທ່ານ ຈະ ເຫັນ ຄວາມເປັນມາ ຂອງ ຕົວຍໍເຟື້ອງ ( ◌ຽ◌ ) ຂອງ ລາວ ຂອງ ລ້ານນາ ເເລະ ຂອງ ຂເມນ ) ຕາມທີ່ຈິງ ເເລ້ວ ພຍັນຊນະ ຕົວນີ້ ທຽບເທົ່າ ກັບ ຕົວຢໍລາວ ( ◌ຢ◌ ) ເຫມືອນດັ່ງ ດຽວກັນ ກັບ ພຍັນຊນະ ທັມ ◌ບ◌ ກໍ ເປັນ ຕົວປໍລາວ ( ◌ປ◌ ) ດ້ວຍເຫດນີ້ ເຮົາ ຈຶ່ງ ອ່ານ « ບາລີ » ຕາມ ການສົມມຸດ ( Convention ) ເເທນທີ່ ຈະ ອ່ານ « ປາລີ » ສໄມ ກ່ອນ ຄົນລາວຊາວໄທ ເເລະ ຂເມນ ອ່ານ ເປັນ ຕົວ ◌ບ◌ ບາລີ ເຫມືອນ ຕົວ ◌ບ◌ ລາວ ທັງນັ້ນ ເເລະ ໃນ ປັດຈຸບັນການ ຂເມນ ກໍ ຍັງ ອ່ານ ເປັນ ຕົວ ◌ບ◌ ເຫມືອນ ເດີມ ເຖິງຢ່າງໃດກໍດີ ເຮົາ ຄວນ ຖື ປະເພນີ ອັນນີ້ ຕໍ່ໄປ ເພາະ ມັນ ເປັນ ປະເພນີ ທີ່ ຖືກ ປະຕິບັດ ມາ ໄດ້ ຕັ້ງ ຫລາຍ ສັຕວັດ ເເລ້ວ ດັ່ງ ທີ່ ຂ້າພະເຈົ້າ ຈະ ກ່າວ ເຖິງ ມັນ ພາຍຫລັງ ( ຕາມຫລັງ )\nອີກຢ່າງນຶ່ງ ( ອີກປະການນຶ່ງ ) ພຍັນຊນະ ທີ່ ເພິ່ນ ສົມມຸດ ເປັນ ຕົວ ◌ດ◌ ( ທັມ ) ບໍ່ ເປັນ ຕົວ ◌ດ◌ ເຫມືອນດັ່ງ ທີ່ ເຮົາ ຄຶດ ຕາມ ທັມມະດາ ພຍັນຊນະ ຕົວນີ້ ຈັດ ເຂົ້າ ຢູ່ ໃນ ຈໍາພວກ ຕົວ ◌ທ◌ ( ໃຫ້ ເບິ່ງ ເເຖວຕັ້ງສາມ ຫລື ສັນສາມ ( ຣູປຕາ ໖ ) ເເລະ ຈາກ ຖັນນຶ່ງ ຫາ ຖັນຫ້າ ເຮົາ ຈະ ອ່ານ ຕົວຫນັງສື ນະ ທີ່ນັ້ນ ໃນ ຖ້າມ ຄື້ນສຽງ ດຽວກັນ ທັງນັ້ນ ຄື ‘ຄະ’ ‘ຊະ’ (ດໍ)‘ທະ’ ‘ທະ’ ‘ພະ’ ຖ້າ ເຮົາ ອ່ານ ພຍັນຊນະ ຕົວສາມ ເປັນ ສຽງ ຂອງ ຕົວດໍ ທັມມະດາ ( ສຽງ ຕົວດໍ ລາວ ) ສຽງ ຂອງ ມັນ ຈະ ຜ້ຽນ ອອກ ຈາກ ສຽງ ຂອງ ຕົວ ອື່ນໆ ທີ່ ຢູ່ ໃນ ສັນ ດຽວກັນ ສະນັ້ນ ເຮົາ ຕ້ອງ ອ່ານ ຫນັງສື ຕົວ ◌ດ◌ ( ທັມ ) ເເບບ ໄທໃຕ້ ອ່ານ ຕົວລໍ ເປັນ ຕົວດໍ ) [ ສັນ ດັ່ງ ສັນຫລັງ ສັນພູ ສັນພ້າ ສັນຂາ ສັນເເຂ່ງ “ຊີ້ນກະວ່າມັນ ສັນກະວ່າຕ່ອນ” ເປັນຕົ້ນ ຊຶ່ງ “ສັນຫລັງ” ພາສາ ຝຣັ່ງ ຈະ ເວົ້າ ວ່າ Colonne vertébrale ]\nຕົວຢ່າງ - ຖ້າມ ສຽງ ຂອງ ບັນດາ ພຍັນຊນະ ລາວ ໒໗ ຕົວ\n- ຣູປຕາ ໕ ເເມ່ນ ພຍັນຊນະ ຂເມນ\n- ຣູປຕາ ໖ ເເມ່ນ ພຍັນຊນະ ບາລີ ຂອງ ລາວ ຫລື ຫນັງສືທັມ ( ປາສຈາກ ສຣະ )\n- ຣູປຕາ ໗ ເເມ່ນ ພຍັນຊນະ ພະມ້າ\nຣູປຕາ ທັງ ສາມ ຂ້າງເທິງ ນີ້ ເຕັມ ໄປ ດ້ວຍ ບັນດາ ພຍັນຊນະ ຕົວ ດຽວກັນ ທັງນັ້ນ ພຽງເເຕ່ວ່າ ຮູບ ຂອງ ບັນດາ ພຍັນຊນະ ເຫລົ່ານີ້ ຕ່າງ ກັນ ( ຊຶ່ງ ສະເເດງ ເຖິງ ຄວາມດ້ອຍເເຕ້ມ ຂອງ ຄົນອາຊີ ໂດຍ ທົ່ວໄປ ຖ້າ ຄົນ ຈໍາພວກ ນີ້ ໃຊ້ ອັກສອນ ຮູບ ດຽວ ກັນ ໂດຍ ສະເພາະ ເເລ້ວ ເເມ່ນ ລາວ ຂເມນ ພະມ້າ ໄທໃຫຍ່ ໄທລື້ ໄທຍ ໄທຈວງ ໄທດໍາ ໄທເເດງ ໄທຂາວ ໄທນົ້ງ ພ້ອມດ້ວຍ ໄທ ອື່ນໆ ການສຶກສາ ຂອງ ຄົນ ຈໍາພວກ ນີ້ ກໍ ຈະ ກ້າວຫນ້າ ໄປໄວ ທີ່ສຸດ )\n- ຣູປຕາ ໘ ຫມາຍເອົາ ຈໍາພວກ ພຍັນຊນະ ລາວ ທີ່ ມີ ພຍັນຊນະ ເເບບດຽວ ກັບ ພຍັນຊນະ ທັມ ສ່ວນ ບັນດາ ພຍັນຊນະ ທັມ ນະ ສັນສີ່ ພ້ອມທັງ ພຍັນຊນະ ຖັນສອງ ເເລະ ຖັນສາມ ຂອງ ສັນສອງ ເເລະ ພຍັນຊນະ ຖັນສາມ ຂອງ ສັນນຶ່ງ ເເລະ ສັນຫ້າ ບໍ່ ມີ ໃນ ຈໍານວນ ພຍັນຊນະ ລາວ\nອີກຢ່າງນຶ່ງ ບັນດາ ພຍັນຊນະ ສີເເດງ ( ◌ບ◌ ◌ຝ◌ ◌ຟ◌ ◌ອ◌ ◌ຮ◌ ) ໄດ້ຖືກ ຈັດ ເຂົ້າ ໃນ ຈໍາພວກ ພຍັນຊນະ ລາວ ເພື່ອ ສນອງ ຄວາມຕ້ອງການ ຂອງ ພາສາ ຊຶ່ງ ບັນດາ ພຍັນຊນະ ສີເເດງນີ້ ບໍ່ ມີ ໃນ ຈໍາພວກ ພຍັນຊນະ ທັມ ເເຕ່ ປະການ ໃດໆ ທັງສິ້ນ\nຕົວ ໍ ຫມາຍເຖິງ ນິກຄະຫິດ ( ນິຄຄຫິຕ[ນິກ-ຄະ-ຫິ-ຕະ] ) ເເຕ່ ໃນ ພາສາ ລາວ ນິກຄະຫິດ ຕົວນີ້ ຈະ ເປັນ ສຣະອໍ ເເລະ ສິ່ງ ທີ່ ເຮົາ ຄວນ ຂຽນ ເເທ້ນັ້ນ ເເມ່ນ ພຍາງ “ອໍ” ຫລື ພຍັນຊນະ ອໍ( ອ ) ເເທນທີ່ ຈະ ເປັນ ສຣະອໍ ( ◌ໍ ) ການຂຽນ ດ້ວຍ ສຣະອໍ ກໍ ເພື່ອ ສະເເດງ ເຖິງ ການເເຜງ ອັກສອນ ເທົ່ານັ້ນ\nອີງ ຕາມ ການກະຈາຍ ຂ້າງເທິງ ນີ້ ພຍັນຊນະ ອໍ ( ອ ) ບໍ່ ໄດ້ ຖືກ ຈັດ ເຂົ້າ ໃສ່ ໃຫມ່ ໃນ ຈໍາພວກ ພຍັນຊນະ ລາວ\n- ຣູປຕາ ໙ ວ່າດ້ວຍ ການຈັດ ລໍາດັບ ເເລະ ການຈັດ ສຽງ ຂອງ ພຍັນຊນະ ລາວ ຊາວເຈັດ ຕົວ ຊຶ່ງ ຕົວດໍ ຍ້າຍ ຈາກ ສັນສາມ ໄປ ຢູ່ ສັນນຶ່ງ ເເລະ ຕົວສໍ ຍ້າຍ ຈາກ ຖັນເກົ້າ ໄປ ຢູ່ ຖັນສອງ ( ເເຖວ ທີສອງ ) || “ຖັນ” ດັ່ງ ຖັນເເຖວ ເເປວ່າ “ການລຽນ ຕໍ່ເນື່ອງ ກັນ ໄປ ຂອງ ຄົນ ຫລື ສິ່ງຂອງ ພາຍໃນ ເເຖວ ນຶ່ງ ( ໃນ ຖານນີ້ ) ຫລືວ່າ ການວາງ ສິ່ງໃດ ສິ່ງນຶ່ງ ໃຫ້ ຕໍ່ເນື່ອງ ກັນ ໄປ ພາຍໃນ ເເຖວດຽວ ກັນ” ຝຣັ່ງ ວ່າ Rang ເເລະ ອັງກິດ ວ່າ Rank - “ຖັນເເຖວ” ເເປວ່າ ລຽນ ເປັນ ເເຖວ ຊ້າຍລ້າຍ ໄປ ຊຶ່ງ ພາສາ ຝຣັ່ງ ວ່າ Rangé “ມື້ວານນີ້ ລາວ ນັ່ງ ຢູ່ ຖັນດຽວ ກັບ ຂ້ອຍ” ເເລະ “ຖັນ” ຈະ ເປັນ ປໂຍດ ຫລາຍ ທີ່ສຸດ ສໍາລັບ ເລກ ໂດຍ ສະເພາະ ເເລ້ວ ເເມ່ນ Matrice\n- ຣູປຕາ ໑໐ ຫມາຍເຖິງ ການຈັດ ສຽງ ຂອງ ພຍັນຊນະ ລາວ ທັງຫມົດ ເປັນ ສາມ ຫມວດ ຄື\nຫມວດ ສຽງກາງ ຊຶ່ງ ຫມາຍເອົາ ບັນດາ ພຍັນຊນະ ໃນ ສັນນຶ່ງ ( ຖ້າ ປຽບ ກັບ ພວກ ທັງສອງ ກໍ ເເປວ່າ ສູງ ກວ່າ ພວກຕໍ່າ ເເລະ ກໍ ຕໍ່າ ກວ່າ ພວກສູງ )\nຫມວດ ສຽງສູງ ຊຶ່ງ ຫມາຍເອົາ ບັນດາ ພຍັນຊນະ ໃນ ສັນສອງ ( ສູງ ກວ່າ ພວກອື່ນ )\nຫມວດ ສຽງຕໍ່າ ຊຶ່ງ ຫມາຍເອົາ ບັນດາ ພຍັນຊນະ ໃນ ສັນສາມ ເເລະ ສັນຫ້າ\nບັນດາ ພຍັນຊນະ ສຽງຕໍ່າ ໃນ ສັນ ໓ ເປັນ ຄູ່ ກັບ ບັນດາ ພຍັນຊນະ ສຽງສູງ ເເຫ່ງ ສັນ ໒ ບັນດາ ພຍັນຊນະ ສຽງຕໍ່າ ເເຫ່ງ ສັນ ໕ ທີ່ ບໍ່ ມີ ຄູ່ ນໍາຫມູ່ ເພິ່ນ ເອົາ ພວກນີ້ ໄປ ປະກອບ ເປັນ ຕົວຫລັງ ຂອງ ພຍັນຊນະ ຈູງ ເເລະ ຂອງ ພຍັນຊນະ ປະສົມ ເເລະ ພາຍໃນ ພຍັນຊນະ ສຽງຕໍ່າ ເເຫ່ງ ສັນ ໕ ເພິ່ນ ຄັດເອົາ ພຍັນຊນະ ສາມຕົວ ສຸດທ້າຍ ໄປ ປະກອບ ເປັນ ຕົວຫລັງ ຂອງ ພຍັນຊນະ ຄວບ ສ່ວນ ບັນດາ ພຍັນຊນະ ສຽງກາງ ເເຫ່ງ ສັນນຶ່ງ ຈະ ບໍ່ ເຂົ້າຮ່ວມ ກຸ່ມ ນໍາຫມູ່ ເເລະ ຍັງ ເປັນ ພວກ ພຍັນຊນະ ທີ່ ຜັນສຽງ ໄດ້ ຫລາຍ ກວ່າ ຫມູ່ ອີກດ້ວຍ ພ້ອມທັງ ສາມາດ ຈູງ ພວກ ສຽງຕໍ່າ ຂຶ້ນ ມາ ເປັນ ສຽງສູງ ເພີ່ມເຕີມ ຊຶ່ງ ຫມາຍເຖິງ ຄວາມເມດຕາກະຣຸນາ ອັນຍິ່ງ ທີ່ ໃຄ່ ຈູງ ພວກຕໍ່າ ຢູ່ເເລ້ວ ໃຫ້ ສູງຂຶ້ນ ກວ່າ ຖານະ ຂອງຕົນ ໄດ້ ( “ສັນ” ເເປ ເປັນ ຄວາມຝຣັ່ງ ວ່າ Colonne ເເລະ ຄວາມອັງກິດ ວ່າ Column )\nຍິ່ງໄປກວ່ານັ້ນ ພວກ ພຍັນຊນະ ສຽງຕໍ່າ ດ້ວຍກັນ ກໍ ຍັງ ພາກັນ ຈູງ ພວກ ສຽງຕໍ່າ ຄືກັນ ເພື່ອ ໃຫ້ ໄປໄວ ກວ່າເກົ່າ ຄື ເຮັດ ໃຫ້ ສຽງ ຂອງ ພຍາງຫນ້າ ໄວ ຂຶ້ນ ກວ່າເກົ່າ ເຊັ່ນ ຄນະ[ຄະ-ນະ] ຊນະ[ຊະ-ນະ] ຊນິດ[ຊະ-ນິດ] ພຍາ[ພະ-ຍາ] ພຍາງ[ພະ-ຍາງ] ພຍາດ[ພະ-ຍາດ] ພຍາຍາມ[ພະ-ຍາ-ຍາມ] ພຍາບາດ[ພະ-ຍາ-ບາດ] ພຍາບານ[ພະ-ຍາ-ບານ] ພໄທ[ພະ-ໄທ] ພນະທ່ານ[ພະ-ນະ-ທ່ານ] ເປັນຕົ້ນ ( ຣະຫວ່າງ ຄົນລາວ ເຮົາເອງ ເດ ? )\nສ່ວນ ກໍຣະນີ ທີ່ ພຍັນຊນະ ສຽງສູງ ຈູງ ພຍັນຊນະ ສຽງສູງ ( ສະຖານ ເປັນ ສຖານ ) ເເລະ ພວກສູງ ຈູງ ພວກກາງ ດັ່ງ ສະບາຍດີ ເປັນ ສບາຍດີ ຜະເດັດການ ເປັນ ຜເດັດການ ເປັນຕົ້ນ ທາງ ກົມວັນນະຄະດີ ລາວ ຍັງ ບໍ່ ທັນ ໄດ້ຖື ຫລັກການ ອັນນີ້ ເທື່ອ ຍ້ອນ ເຫດຜົນ ທີ່ ວ່າ ມັນ ບໍ່ ຕົກ ຢູ່ ໃນ ການຈູງກັນ ຕ້ອງ ພາກັນ ສຶກສາ ໃຫ້ ຖນັດ ກວ່າ ນີ້\nການວາງ ໂຄງຮ່າງ ພຍັນຊນະ ໃນ ຣູປຕາ ໑໐ ຈະ ເປັນ ປໂຍດ ຫລາຍ ທີ່ສຸດ ໃນ ການປະກອບ ພຍັນຊນະ ນໍາ ການຜັນສຽງ ເເລະ ການປຽບທຽບ ສຽງ ຂອງ ພຍາງ ຕ່າງໆ ໃນ ພາສາ ລາວ\n( ກັບ ເມືອ ອ່ານ ສຣະລອຍ ຕໍ່ )\n*** ນອກ ເຣື່ອງ ***\nເຖິງເເມ່ນວ່າ ຈະ ມີ ຄົນ ໄດ້ ຂຽນ ເຣື່ອງນີ້ ມາ ເເລ້ວ ກໍຕາມ ຖ້າວ່າ ໃຜ ມີ ຈຸດປະສົງ ຢາກ ທົດລອງ ຂຽນ ກ່ຽວກັບ ເຣື່ອງນີ້ ຂ້າພະເຈົ້າ ໄດ້ຂຽນ ເເບບຢ່າງ ໂຄງຮ່າງ ການຂຽນ ປະໄວ້ ເພື່ອ ໃຫ້ ທ່ານ ໄປ ດັດເເປງ ເອົາເອງ ລາງເທື່ອ ທ່ານ ຄົງ ຈະ ມີ ສີໄມ້ລາຍມື ດີກວ່າ ຂ້າພະເຈົ້າ ຖ້າ ທ່ານ ບໍ່ ລອງ ຂຽນ ເບິ່ງ ກ່ອນ ທ່ານ ກໍ ບໍ່ ສາມາດ ຈະ ຮູ້ຈັກ ໄດ້\nເມື່ອ ທ່ານ ຂຽນ ຈົບ ເເລ້ວ ໃຫ້ ທ່ານ ເອົາ ມາ ອອກ ນະ ເເຫ່ງ ດຽວ ກັນ ນີ້ ເເລະ ໃຫ້ ຜູ້ອ່ານ ເປັນ ຜູ້ເລືອກ ອ່ານ ມັນ ຈຶ່ງ ຈະ ມີ ທາງ ເລືອກ "Choix/Choice" ຖ້າ ມີ ເເຕ່ ຜູ້ດຽວ ຂຽນ ຜູ້ອ່ານ ລາງຄົນ ກໍຖື ຜູ້ຂຽນ ຜູ້ດຽວ ນັ້ນ ເປັນ ພຣະເຈົ້າ ຍ້ອນ ບໍ່ ສາມາດ ທີ່ ຈະ ໄດ້ ຍິນ ໄດ້ ຟັງ ຄວາມຄິດ ຂອງ ຄົນ ຜູ່ໃຫມ່ ອີກ ສະນັ້ນ ຈົງ ພຍາຍາມ ເປີດ ສາຍຕາ ຕົນເອງ ເເລະ ຈະ ຜິດ ຫລື ຖືກ ປະການໃດ ກໍ ຂໍ ໃຫ້ ທ່ານ ຄິດ ຕາມ ໃຈ ຊອບ\n*** ຈົບ ນອກ ເຣື່ອງ ***\nຫມາຍເຫດ - ທ່ານ ມີ ສິດ ເອົາ ຮູບ ຂ້າງເທິງ ນີ້ ໄປ ໃຊ້ ໄດ້ ເເຕ່ ຕ້ອງ ໃຫ້ ຫມາຍ ຊື່ ຂອງ ກັດຕຸ/auteur (ຜູ້ເຮັດ) ໃສ່ ໃນ ເອກສານ ຂອງ ທ່ານ ພ້ອມດ້ວຍ ບ່ອນ ທີ່ ທ່ານ ໄດ້ ກ່າຍ ເອົາ ອອກ ມາ\n( ເບິ່ງ ຫນັງສືໄທລື້ ຫນັງສືໄທລ້ານນາ ຫນັງສືໄທຊານ ຫນັງສືຂເມນ ຫນັງສືພະມ້າ ຫນັງສືສັນສະກຣິດ )\nອິທັງ ເມທານັງມາຕາ ປິຕຸນັງ ເປຕານັງ ໂຫຕຸ\nຂໍ ອຸທິດ ຜົນງານ ອັນນ້ອຍໆ ອັນນີ້ ເເດ່ ພຣະເຖຣານຸເຖຣະ ພ້ອມດ້ວຍ ຄົນລາວ ທຸກຖ້ວນຫນ້າ\n( ອິທັງ ເມທານັງ ເຖຣະນຸເຖຣະນັງ ລາວະຊະນະນັງ ເປຕານັງ ໂຫຕຸ )\nໂດຍ ຄໍາເເພວ ພູເພັຊຣລິນທອງ\n* ເວັບໄຊ ຮຽນ ພາສາ ລາວ - Lao Language Learning - Apprendre la langue lao\n* ການສະກົດ ຫນັງສືລາວ / Règles syntaxiques des consonnes dans une syllabe - ລິຂດິດ/Editeur ນ້ອຍ ບາສີ - eBook PDF (ຊຶ່ງ ເປັນ ປຶ້ມໂທຣມິກ(?) [Electronique]) - ວັນທີ ໒໙ ເດືອນ ກັນຍາ ຄສ. ໒໐໐໖ - ເເຫ່ງ ເມືອງ ປາຣີສ ທີ່ ປະເທດ ຝຣັ່ງ\n* ຫລັກສອນ ພຣະທັມມະກະຖຶກ ຊັ້ນປີທີນຶ່ງ ຂອງ ສະພາ ພຣະທັມມະກະຖຶກ ເເຫ່ງ ວັດ ສຣີທັມມະ ຫາຍໂສກ ເເຂວງ ວຽງຈັນ ເມື່ອ ວັນທີ ໒໕ ເດືອນ ກໍຣະກະດາ ຄສ. ໑໙໗໒ - ຂໍ້ ໓ ຫນ້າ ໔໔\n* ເເບບຣຽນໄວ - ເຫລັ້ມສອງ - ຣຽນ ອ່ານ ຫນັງສື ທັມ - ຂຽນ ເປັນ ພາສາ ບາລີ - ຣຽບຣຽງ ໂດຍ ພຣະຍາຫລວງ ມະຫາ ເສນາ ຜຸຍ - ພຣະຣາຊອານາຈັກລາວ - ວຽງຈັນ ຫລື ຫລວງພຣະບາງ ? - ເມື່ອປີ ??? - ຫນ້າ ໑໓\n ໃຫ້ ອ່ານ ເບິ່ງ ຫນັງສື ກ່ຽວກັບ ການປະຊຸມ ຫນ້າ ໑໙ ຫາ ຫນ້າ ໒໑ ວ່າດ້ວຍ ການສະກົດ ຫນັງສື ລາວ ໂດຍ ຄໍາເເພວ ພູເພັຊຣລິນທອງ ເເລະ ເອກສານ ອັນນີ້ ທ່ານ ສາມາດ ຊອກ ອ່ານ ໄດ້ ທີ່ ບົນ ເວັບໄຊ ຮຽນ ພາສາ ລາວ\n ຄົນລາວ ມັກ ຂຽນ ໂກສັຍຍັງ\n ອີງ ຕາມ ປຶ້ມ “ຫລັກສອນ ພຣະທັມມະກະຖຶກ” ພຍັນຊນະ ເຈັດ ຕົວ ໃນ ເສດວັກ ເປັນ ອັດທະສຣະ ທັງນັ້ນ ຍົກເວັ້ນ ນິກຄະຫິດ ຕົວດຽວ ຍ້ອນວ່າ ລາງຕົວ ກໍ ເປັນ ພຍັນຊນະ ຄວບ ທີ່ ສາມາດ ອອກສຽງ ພ້ອມ ກັນ ກັບ ພຍັນຊນະ ຕົວອື່ນ ເເລະ ລາງຕົວ ກໍ ອອກ ສຽງ ຂອງ ມັນເອງ ໂດຍ ລໍາພັງ ( ຣູປຕາ ໔ ) ເຊັ່ນ ກຍາຫັງ ສວາຫະນັງ ກັລຍານັງ ເປັນຕົ້ນ\n ຕາມປຶ້ມ ຂອງ ພຣະຍາຫລວງ ມະຫາ ເສນາ ຜຸຍ ປັນຍາ ທີ່ ຫນ້າ ໕ ເເລະ ຫນ້າ ໓໔ ນັ້ນ ເຫດຜົນ ທີ່ ເພິ່ນ ຕັດ ຕົວສະກົດ ອອກ ກໍ ຍ້ອນ ມັນ ເກະກະ ຢ່າງດຽວ ເເລະ ຂ້າພະເຈົ້າ ຂໍ ອະທິບາຍ ເພີ່ມ ຄື ການຂຽນ ຫນັງສືທັມ ມີ ຕົວຫ້ອຍ ຢູ່ ລຸ່ມ ເເລະ ຢູ່ ເທິງ ຕົວສະກົດ ນັ້ນ ສເມີ ເເລະ ອັດທະສຣະ ທັງຫລາຍ ຈະ ເປັນ ຕົວຫ້ອຍ ຫລາຍກວ່າ ຈະ ເປັນ ຕົວຕາມ ນີ້ ເເລ ຄື ຄວາມເປັນມາ ຂອງ ການສະກົດ ຕາມ ເຄົ້າ ເເບບ ລາວລາວ\nອີກປະການນຶ່ງ ສິ່ງ ທີ່ ທ່ານ ຄວນ ຣະວັງ ໃນ ການອ່ານ ປຶ້ມ ຂອງ ພຣະຍາຫລວງ ມະຫາ ເສນາ ເເມ່ນ ການໃຊ້ ຄໍາ “ຊ້ອນ” ຜິດ ເເລະ ເປັນ ສິ່ງ ທີ່ ພາໃຫ້ ຜູ້ອ່ານ ເຂົ້າໃຈ ໄປ ທາງປີ້ນ\n ເພາະສະນັ້ນ ເຮົາ ຈະ ຮຽກ ພຍັນຊນະ ໃນ ເສດວັກ ເປັນ ຕົວຕາມ ໄດ້ຍາກ ທາງທີ່ດີ ເຮົາ ຄວນ ຮຽກ “ອັດທະສຣະ” ຈໍາພວກ ນີ້ ເປັນ ຕົວຫ້ອຍ ຄົງ ຈະ ເຫມາະສົມ ກວ່າ ເພື່ອ ຫລີກລ່ຽງ ຄວາມເຂົ້າໃຈ ອັນ ສັບສົນ ກັບ ຕົວຕາມ ທີ່ ຫມາຍເຖິງ ຈໍາພວກ ພຍັນຊນະ ຕົວ ທີສອງ ເເລະ ຕົວ ທີສີ່ ໃນ ວັກ ທັງຫ້າ ນັ້ນເອງ\n3 ສານ ຈາກ ໂຟຣັອມ ພາຍໃນ /Messages de forum\nຫນັງສືທັມ ( ຫລັກ ການຂຽນ ຕາມ ເຄົ້າ ) Le Tham lao ໑໙ ເດືອນ ເມສາ/avril ຄສ. 2014 07:32, ໂດຍ ກັດຕຸ ລາວສະມູໄຣ\nທ່ານຄົງຈະສືບຕໍ່ງານນີ້ ເພາະຂ້າພະເຈົ້າເຫັນວ່າໃນສະໄໝນີ້ ຫາຄົນຮູ້\nຫນັງສືທັມ ( ຫລັກ ການຂຽນ ຕາມ ເຄົ້າ ) Le Tham lao ໑໗ ເດືອນ ມິຖຸນາ/juin ຄສ. 2014 09:55, ໂດຍ ກັດຕຸ ຄໍາເເພວ ພູເພັຊຣລິນທອງ - Phouphetlinthong\nສະບາຍດີ ທ່ານ ລາວສະມູໄຣ\nຂໍ ຂອບໃຈ ຫລາຍໆ ທີ່ ທ່ານ ຄອຍ ໃຫ້ ກໍາລັງໃຈ\nເມື່ອ ເຫັນ ຄົນ ອ່ານ ເເລະ ມີ ຄົນ ສົນໃຈ ເເລ້ວ ມັນ ກໍ ພາ ໃຫ້ ຂພຈ ກໍ ຢາກ ຫັນ ມາ ຂຽນ ຕໍ່ ໄປ\nຫນັງສືທັມ ( ຫລັກ ການຂຽນ ຕາມ ເຄົ້າ ) Le Tham lao ໒໔ ເດືອນ ມິຖຸນາ/juin ຄສ. 2014 07:39, ໂດຍ ກັດຕຸ ຄໍາເເພວ ພູເພັຊຣລິນທອງ - Phouphetlinthong\nສະບາຍດີ ທ່ານ ສະມູໄຣ\nຂພຈ ຂຽນ ປຶ້ມ ກ່ຽວກັບ ການສຶກສາ ຫນັງສື ທັມ ອັນ ມີ ທັງ ວິທີ ອ່ານ ເປັນ ພາສາ ລາວ ເເລະ ລາເເຕັງ ທັງ ຕົວຢ່າງ ການສະກົດ ຮຽບຮ້ອຍ ຫມົດ ເເລ້ວ ເເຕ່ ຍັງ ບໍ່ ທັນ ໄດ້ ສົ່ງ ອອກ ໄປ ພິມ ເເລະ ຈໍາຫນ່າຍ ຢ່າງດຽວ\nຫນັງສື ຂອງ ພວກ ມະຫາ ກັບ ຫນັງສື ທັມ\nສາບ ຫນັງສື ໄທຍ ໃຫ້ ກາຍເປັນ ຫນັງສື ລາວ ຄາວ ດຽວ ກະ ໄດ້


ເຜີຍແຜ່ເມື່ອ 25 ຕຸລາ 2560\nປາກຊັນ ເປັນເມືອງເອກຂອງແຂວງບໍລິຄຳໄຊ ມີເສັ້ນທາງ ເລກທີ 13 ໃຕ ແລ່ນຜ່ານຕົວເມືອງແຕ່ເໜືອຮອດໃຕ້ ເປັນທ່າແຮງໃນການພັດທະນາເສດຖະກິດ-ສັງຄົມ ໄດ້ເປັນຢ່າງດີ ນອກຈາກນັ້ນເມືອງປາກຊັນຍັງມີແຫຼງທ່ອງທ່ຽວທ່າງທຳມະຊາດ, ປະຫວັດສາດ ແລະ ວັດທະນະທຳ ທີ່ໜ້າສົນໃຈຫຼາຍແຫ່ງ ເປັນຕົນແມ່ນວັດດານ, ດານໜອງສາມມານ, ຫາດຊາຍຂາວ ແລະ ອື່ນໆ ທີ່ເປັນທ່າແຮງໃນການພັດທະນາອີກທາງໜຶ່ງ.\n“ຕາດເຮືອຫັກ” ກໍ່ເປັນອີກໜຶ່ງແຫຼ່ງທ່ອງທ່ຽວທີ່ໜ້າສົນໃຈ ແລະ ໄດ້ຮັບການຂື້ນສະຖິຕິເປັນແຫຼ່ງທ່ອງທ່ຽວທາງທໍາມະຊາດ ໃນຈໍານວນ 89 ແຫ່ງຂອງແຂວງປັດຈຸບັນ, ຕາດນີ້ແມ່ນຕັ້ງຢູ່ບ້ານຫາງຊີງສະຫວ່າງ ຫ່າງຈາກເທດສະບານເມືອງໄປທາງນະຄອນຫຼວງວຽງຈັນ ຕາມທາງເລກທີ່ 13 ໃຕ້ ປະມານ 22 ກິໂລແມັດ ແລ້ວລ້ຽວຂວາເຂົ້າທາງດີນແດງປະມານ3ກິໂລແມັດ ຕໍ່ດ້ວຍການຍ່າງປ່າຊົມທໍາມະຊາດໄປອີກ2ກິໂລແມັດ ກໍ່ຈະເຖີງຕາດດັ່ງກ່າວ. ຕາດເຮືອຫັກ ເປັນອີກຕາດທີ່ມີຄວາມງາມບໍ່ໜ້ອຍກ່ວາຕາດອື່ນໆ ເພາະວ່າເປັນຕາດທີ່ມີຄວາມສູງຊັນໄຫຼລົງມາໃສ່ສາຍນ້ໍາເຕັກ ໄຫຼຕົກລົງຕາມເງີບຫີນເປັນພັກ, ເປັນຊັ້ນສະລັບຊັບຊ້ອນກັນຕາມກະແສນໍ້າ ແລ້ວຕົກໃສ່ເວີງນ້ໍາທີ່ເປັນອ່າງໃຫຍ່ ທີ່ເໝາະກັບການຫຼີ້ນນໍ້າຕາມອັດທະຍາໄສ. ຈຸດພິເສດອີກອັນໜຶ່ງຂອງຕາດດັ່ງກ່າວແມ່ນ ຢູ່ຕາມແຄມນໍ້າ ແລະ ພື້ນນໍ້າ ຈະເຕັມໄປດ້ວຍໂງ່ນຫີນໃຫຍ່ນ້ອຍຢ່າງຫຼວງຫຼາຍ, ສາຍນໍ້າກໍ່ຫັກຄົດຢູ່ຫຼາຍຊັ້ນ ເປັນມົນສະເໜ່ ແລະ ຄວາມສວຍງາມສະເພາະຕົວຂອງຕາດແຫ່ງນີ້. “ຕາດເຮຶອຫັກ” ສາມາດໄປທ່ຽວໄດ້ຕະຫຼອດລະດູການ ແຕ່ລະດູທີ່ສວຍງາມ ແລະ ມີສະເໜ່ແມ່ນລະດູຝົນ ເໝາະສຳລັບການໄປຫຼີ້ນນໍ້າ, ໄປພັກຜ່ອນ, ໄປກີນເຂົ້າປ່າ ແລະ ຍ່າງເລາະຊົມທໍາມະຊາດຕາມດານຫີນທີ່ກ້ວາງໃຫຍ່, ດອກໄມ້ປ່າຕາມລະດູການທີ່ສວຍງາມ, ປ່າໄມ້ທີ່ມີອຸດົມສົມບູນ ແລະ ອາກາດອັນບໍລິສຸດ ທີ່ສ້າງຄວາມປະທັບໃຈໃຫ້ກັບຜູ້ທີ່ໄປທ່ຽວຊົມ.\nນອກຈາກນັ້ນບໍລິເວັນໃກ້ໆຂອງຕາດເຮືອຫັກ ຍັງມີຕາດທີ່ໜ້າສົນໃຈ ແລະ ສວຍງາມອີກ3ແຫ່ງຄື: ຕາດວັງທອງ, ຕາດວັງເທົາ ແລະ ຕາດສູງ, ຫ່າງໄປທາງໃຕ້ປະມານ 200 ແມັດ ຍັງມີຫີນທີ່ມີລັກສະນະຄ້າຍຄືກັບໂຕເຕົ່າ ຫຼື ຫີນເກັດເຕົ່ານັ້ນເອງ. ຖ້າທ່ານໃດຕ້ອງການຜັກຜ່ອນ ແລະ ສຳຜັດກັບທຳມະຊາດ ທີ່ຍັງຄົງຄວາມອຸດົມສົມບຸນ “ຕາດເຮືອຫັກ” ກໍ່ເປັນອີກບ່ອນໜຶ່ງທີ່ທ່ານ ແລະ ຄອບຄົວ ຄວນຈະໄປຢ້ຽມຊົມ.


blog Archives - Page3of9- LOCA Laos\nທ່ານເຄີຍພົບບັນຫາແບບນີ້ບໍ່: ຕ້ອງໄປວຽກນອກດ່ວນ ແຕ່ລົດຢູ່ບໍລິສັດລົດບໍ່ພໍໃຊ້ ຕ້ອງໄດ້ລໍຖ້າດົນວ່າງກ່ອນ. ຈະເອີ້ນລົດມາຮັບ ກໍຕ້ອງໄດ້ຊໍາລະກ່ອນແລ້ວເບີກນໍາຫຼັງ. ບັນຫາເຫຼົ່ານີ້ ຈະໝົດໄປຖ້າທ່ານເລືອກບໍລິການ LOCA CORPORATE ໂລກ້າສໍາລັບອົງກອນ LOCA CORPORATE ເປັນບໍລິການເອີ້ນລົດຂອງໂລກ້າ ໂດຍເນັ້ນການໃຊ້ງານໃຫ້ແກ່ພະນັກງານບໍລິສັດ ຫຼື ອົງກອນ ຫຼຸດຜ່ອນບັນຫາລົດບໍ່ພໍໃຊ້ ບໍໍລິການນີ້ຊ່ວຍຕອບໂຈດຫຍັງແນ່ສໍາລັບບໍລິສັດ ຫຼື ອົງກອນ? ສາມາດໃຊ້ລົດໄດ້ຫຼາຍຄັນພ້ອມກັນ ມີບໍລິການຕະຫຼອດ 24 ຊົ່ວໂມງ ບໍລິການໂລກ້າສໍາລັບອົງກອນ ສາມາດໃຫ້ບໍລິການທຸກທ່ານໄດ້ຕະຫຼອດ 24 ຊົ່ວໂມງ ແບບບໍ່ຈໍາກັດຈໍານວນລົດ ສາມາດເອີ້ນໄດ້ທຸກສະຖານທີ່ໃນຕົວເມືອງນະຄອນຫຼວງວຽງຈັນ. ໃຊ້ກ່ອນຈ່າຍນໍາຫຼັງ ບໍລິການນີ້ ພະນັກງານຂອງບໍລິສັດ ຫຼື ອົງກອນສາມາດໃຊ້ບໍລິການເອີ້ນລົດກ່ອນ, ແລ້ວຊໍາລະແບບລາຍອາທິດ ແລະ…\nໂຄສະນາຮ້ານກັບພວກເຮົາຟຣີ! ຂໍເຊີນບັນດາຮ້ານອາຫານ ແລະ ຄາເຟ່ ມາເຂົ້າຮ່ວມໂຄງການຈັດໂປຣກັບ ແອັບ LOCA ແລະ ຊ່ອງທາງອື່ນອີກຫຼາກຫຼາຍຂອງເຮົາ ເພື່ອດຶງລູກຄ້າເຂົ້າຮ້ານທ່ານໂດຍບໍ່ເສຍຄ່າທໍານຽມໂຄສະນາ. ໂຄງການຈັດໂປຣກັບ LOCA ແມ່ນຫຍັງ? LOCA ມີແຜນຢາກດຶງດູດເອົາກຸ່ມລູກຄ້າຂອງເຮົາທີ່ເປັນກຸ່ມມັກຄົ້ນຫາສະຖານທີ່ໃໝ່ໆເພື່ອລອງກິນ, ລອງດື່ມ ແລະ ລອງນັ່ງຢູ່ສະເໝີ ໄປສູ່ຮ້ານອາຫານ ແລະ ຄາເຟ່ ທົ່ວນະຄອນຫຼວງວຽງຈັນ. ໂດຍເຮົາຢາກເປັນສ່ວນໜຶ່ງທີ່ພາລູກຄ້າໄປສ້າງບັນຍາກາດໃຫ້ບັນດາຮ້ານອາຫານ ແລະ ຄາເຟ່ ຄຶກຄື້ນຄືເກົ່າ ເຮົາຈຶ່ງໄດ້ຈັດໂຄງການນີ້ຂຶ້ນມາເພື່ອໃຫ້ບັນດາຮ້ານຄ້າມາໂຄສະນາຮ້ານກັບເຮົາຟຣີ! ເປັນຫຍັງຈຶ່ງຄວນເຂົ້າຮ່ວມນໍາ LOCA? ທ່ານສາມາດເຂົ້າເຖິງກຸ່ມລູກຄ້າໃໝ່ທີ່ຫຼາກຫຼາຍຜ່ານທາງ LOCA ທີ່ມີຍອດການດາວໂຫລດເຖິງ 50,000 ຄັ້ງ ແລະ ມີກຸ່ມຄົນໃຊ້ບໍລິການຫຼາກຫຼາຍ ບໍ່ວ່າຈະເປັນ ກຸ່ມຄົນຕ່າງປະເທດ, ກຸ່ມໄວລຸ້ນ ແລະ…\nPromote your business with us for free! LOCA would like to invite the café and restaurant to join our campaign to promote your business via LOCA Application and other channels to bring the new customers to your shop without any…\nບໍລິສັດ ໂລກ້າ ຈຳກັດ ຜູ້ໃຫ້ບໍລິການແທັກຊີອອນລາຍ 24 ຊົ່ວໂມງ ໄດ້ເປີດໃຫ້ບໍລິການແລ້ວ ທີ່ ປາກເຊ, ເຊິ່ງກ່ອນຈະມີການເປີດໂຕທີ່ ນະຄອນປາກເຊ ໂລກ້າ ໄດ້ເປີດໃຫ້ບໍລິການແລ້ວທີ່ນະຄອນຫຼວງວຽງຈັນ ແລະ ນະຄອນຫຼວງພຣະບາງ. ແຕ່ໄວໆນີ້ ບໍລິສັດ ໂລກ້າ ຈໍາກັດ ໄດ້ຮ່ວມກັບ ບໍລິສັດ ໂຊກມີໄຊ ຈຳກັດ ຜູ້ດຽວ ເພື່ອໃຫ້ບໍລິການແທັກຊີອອນລາຍ. ທັງນີ້ກໍເພື່ອເພີ່ມທາງເລືອກຮູບແບບບໍລິການໃໝ່ໆໃຫ້ກັບລູກຄ້າ ແລະ ກະແສທີ່ຮຽກຮ້ອງຈາກລູກຄ້າທີ່ຢູ່ຕ່າງແຂວງ ໂດຍສະເພາະແມ່ນແຂວງຈຳປາສັກ. ການເຊັນສັນຍາ ຂອງການເປີດໂຕບໍລິການໂລກ້າ ໄດ້ຈັດຂຶ້ນໃນເວລາ 14:00ໂມງ ຂອງ ວັນທີ 29 ມິຖຸນາ 2021 ທີ່ ຫ້ອງການສະພາການຄ້າ…\nທ່ານຮູ້ແລ້ວບໍ່ວ່າ ບໍລິການໂລກ້າໃນແຕ່ລະຖ້ຽວ ແມ່ນຈະໄດ້ຮັບຄະແນນໄວ້ສະສົມ ເພື່ອແລກເປັນສ່ວນຫຼຸດຈາກ ແອັບຟູດແພນດ້າໄດ້ແລ້ວ! ສໍາລັບລາຍລະອຽດໃນແລກສ່ວນຫຼຸດ: ເງື່ອນໄຂດ່ັງກ່າວແມ່ນສະເພາະຜູ້ທີ່ລົງທະບຽນ Loca Members ເທົ່ານັ້ນ. ທ່ານສາມາດແລກໄດ້ 1 ສິດຕໍ່ເດືອນ. ໃຊ້ 120 ຄະແນນ ໃນການແລກເພື່ອຮັບສ່ວນຫຼຸດລວມ 40,000ກີບ ເຊິ່ງໃນນີ້ສາມາດແລກ: – ສ່ວນຫຼຸດ 20,000ກີບ ເມື່ອທ່ານສັ່ງອາຫານຂັ້ນຕໍ່າ 30,000ກີບ. – ສ່ວນຫຼຸດ 20,000ກີບ ເມື່ອທ່ານສັ່ງສິນຄ້າຈາກຮ້ານຄ້າຂັ້ນຕ່ຳ 50,000ກີບ. ແຄມເປນດັ່ງກ່າວສາມາດແລກໄດ້ສູງສຸດລວມ 200 ສິດຕໍ່ 1 ເດືອນເທົ່ານັ້ນ. ໝາຍເຫດ: ທ່ານຈະໄດ້ຮັບສ່ວນຫຼຸດສິນຄ້າ 20,000ກີບ ພາຍໃນ 48 ຊົ່ວໂມງຫຼັງຈາກທີ່ທ່ານກົດ…\nLOCA x foodpanda: Collect LOCA point for redeemadiscount code from foodpanda!\nໂລກ້າແມ່ນຫຍັງ? ໂລກ້າ ແມ່ນແອັບພລິເຄຊັນໃຫ້ບໍລິການແທັກຊີອອນລາຍທີ່ເນັ້ນຄວາມທັນສະໄໝ ເປີດໃຫ້ບໍລິການມາແລ້ວຕັ້ງແຕ່ປີ 2018 ເຊິ່ງເປັນບໍລິສັດຂອງຄົນລາວ ແລະ ໄດ້ກາຍບໍລິການທີ່ນັກທ່ອງທ່ຽວ, ແຂກຕ່າງປະເທດ, ສໍານັກຂ່າວຕ່າງໆຈາກພາຍໃນ ແລະ ຕ່າງປະເທດກ່າວເຖິງ ແລະ ແນະນໍາມາຕະຫຼອດ. ເປັນຫຍັງຕ້ອງໃຊ້ບໍລິການໂລກ້າ? ໂລກ້າເນັ້ນຄວາມສະດວກສະບາຍໃນການເອີ້ນໃຊ້ບໍລິການແທັກຊີ ບໍ່ວ່າທ່ານຈະຢູ່ໃສ ກໍ່ສາມາດເອີ້ນລົດແທັກຊີຂອງໂລກ້າໃຫ້ມາຮັບທ່ານໄດ້ຕະຫຼອດ 24 ຊົ່ວໂມງ ພຽງແຕ່ເປີດແອັບໂລກ້າຂຶ້ນມາ ແລ້ວກົດເອີ້ນລົດ, ເທົ່ານີ້ ລົດກໍ່ຈະມາຮັບທ່ານທັນທີແບບບໍ່ຕ້ອງລໍຖ້າ. ໂລກ້າເນັ້ນການບໍລິການທີ່ມີຄວາມປອດໄພ ບໍ່ວ່າທ່ານຈະໃຊ້ບໍລິການໃນຍາມກາງເວັນ ຫລື ກາງຄືນ. ໂລກ້າມີຂັ້ນຕອນການກວດກາປະຫວັດຄົນຂັບທຸກໆຄົນ ຜ່ານການເຊັນຢັ້ງຢືນຈາກບ້ານ, ມີໃບແຈ້ງໂທດ ແລະ ເອກະສານທີ່ສະແດງທີ່ຢູ່ເປັນຫຼັກແຫຼ່ງພ້ອມຄອບຄົວ. ຄົນຂັບທຸກຄົນຈະຕ້ອງສອບເສັງຜ່ານກົດລະບຽບ ແລະ ການທົດລອງຂັບ ຈຶ່ງຈະສາມາດເລີ່ມຂັບໃຫ້ບໍລິການໄດ້. ໂລກ້າມີການລົງສຸ່ມກວດທາດເຫຼົ້າໃນຄົນຂັບ ເພື່ອປ້ອງກັນ ບໍ່ໃຫ້ຄົນຂັບທີ່ດື່ມສິ່ງມຶນເມົາມາຂັບລົດໃຫ້ບໍລິການເປັນອັນຂາດ….\nForamonth Vientiane has been locked down the city due to the situation of the COVID19 pandemic, and now there is some area as we are known as “Green area” can travel. We as LOCA seen that many people…\nເນື່ອງຈາກສະຖານະການໂຄວິດ-19 ຢູ່ນະຄອນຫຼວງວຽງຈັນມີການຄວບຄຸມຢ່າງເຂັ້ມງວດເປັນໄລຍະເວລາ 1 ເດືອນເຕັມ, ເຮັດໃຫ້ໃນປັດຈຸບັນມີຫຼາຍເຂດ ແລະ ຫຼາຍບ້ານເປັນເຂດສີຂຽວສາມາດເດີນທາງໄດ້, ທາງໂລກ້າກໍເຫັນວ່າການເດີນທາງດ້ວຍລົດແທັກຊີຍັງມີຄວາມຕ້ອງການ ແລະ ຈຳເປັນຢູ່ສຳລັບປະຊາຊົນບາງກຸ່ມ, ເພື່ອແກ້ໄຂບັນຫານີ້ ທາງໂລກ້າຈຶ່ງໄດ້ມີມາດຕະການປ້ອງກັນໂຄວິດ-19 ໃນການໃຫ້ບໍລິການ ເພື່ອໃຫ້ຄົນຂັບ ແລະ ຜູ້ໂດຍສານບໍ່ໄດ້ຮັບຄວາມສ່ຽງຈາກໂຄວິດ-19. ການໃສ່ໜ້າກາກອະນາໄມລະຫວ່າງໃຫ້ບໍລິການ ໃຊ້ເຈວລ້າງມືທຸກຄັ້ງ ຕິດຕັ້ງແຜ່ນຢາງໃສກັ້ນຢູ່ໃນລົດ ຮັບຜູ້ໂດຍສານສູງສຸດ2ຄົນ ກວດອຸນຫະພູມຄົນຂັບກ່ອນຈະເລີ່ມຮັບແຂກ ພວກເຮົາໃສ່ໃຈຄວາມປອດໄພຂອງຄົນຂັບ ແລະ ຜູ້ໂດຍສານສະເໝີ ໂລກ້າ ບໍລິການແທັກຊີອອນລາຍ 24 ຊົ່ວໂມງ #LocaLaos ລາຍລະອຽດເພິ່ມເຕິມສາມາດຕິດຕາມໄດ້ທີ່: WeChat Official Account：LOCA COMPANY LIMITED WEIBO：Localaos…\n目前，根据老挝实施各地区不同等级的风险管控，将按各村疫情情况划分为红、黄、绿三区，而绿区在严格做好防疫措施的前提下，可外出至其他绿区。LOCA发现，我们的APP对大部分人的出行很重要，因此，LOCA再次开通服务。为了防止疫情，减低感染风险，请客户和司机注意以下事项： 请全程佩戴口罩 请用酒精消毒液消毒手部 LOCA车已安装防护膜 每辆车最多只允许2位乘客上车 司机必须在服务前测量体温 LOCA司机已接种疫苗 请您放心使用LOCA，我们永远把乘客和司机的安全放在第一位 LOCA APP 24小时约车服务 了解更多，关注我们！ 微信公众号：LOCA COMPANY LIMITED 微博：Localaos FACEBOOK PAGE：LOCA LAOS WhatsApp：+8562098111129


ສໍາຜັດບັນຍາກາດແບບທໍາມະຊາດ ທີ່ຕາດນໍ້າຊ່ວງ ແຫຼ່ງທ່ອງທ່ຽວທີ່ຫຼາຍຄົນຍັງບໍ່ຮູ້\nໂດຍ: ສີເປື້ອນມື 13 ຕຸລາ 2020 (14.44 ນ.) Read : 30,117\nຕາດຊ່ວງ ຫຼື ຕາດນໍ້າຊ່ວງ ເປັນຕາດແຫ່ງໜຶ່ງທີ່ຕັ້ງຢູ່ໃນເຂດປ່າສະຫງວນແຫ່ງຊາດພູພະນັງ, ສະຖານທີ່ພັກຜ່ອນກິນເຂົ້າປ່າທີ່ງຽບສະຫງົບ, ບັນຍາກາດດີ, ມີທໍາມະຊາດທີ່ສວຍສົດງົດງາມ ແລະທີ່ສຳຄັນແມ່ນຢູ່ບໍ່ໄກຈາກຕົວເມືອງ ນະຄອນຫຼວງວຽງຈັນ!!\nການເດີນທາງໄປຕາດແຫ່ງດັ່ງກ່າວ ເຊິ່ງເຮົາຈະເລີ່ມເດີນທາງຈາກສາມແຍກສີເກີດ ເຂດເມືອງ ນາຊາຍທອງ ຂຶ້ນໄປຕາມເສັ້ນທາງເລກທີ 13 ເໜືອ ແມ່ນຈະມີໄລຍະທາງ ປະມານ 56KM, ພໍເຮົາຮອດເຂດບ້ານ ນາງ່າ ເມືອງ ນາຊາຍທອງ (40KM ທຳອິດ) ໃຫ້ສັງເກດປ້າຍຮ່ອມເຂົ້າບ້ານ ຖໍ້າ (ປ້າຍຢູ່ຂວາມື ແຕ່ຮ່ອມເຂົ້າຈະຢູ່ເບື້ອງຊ້າຍມື) ຈາກປາກຮ່ອມ ໄປຮອດຕາດແມ່ນມີໄລຍະທາງ ປະມານ 16KM ໂດຍທີ່ທາງຈະເປັນທາງດິນແດງ ຖ້າເປັນລົດເກງນ້ອຍຈະໄປລຳບາກໜ້ອຍໜຶ່ງໂດຍສະເພາະໃນຍາມຝົນນີ້ ແຕ່ຢາກແນະນໍາໃຫ້ເອົາລົດກະບະ ຫຼືລົດສູງໄປຈະສະດວກສະບາຍກວ່າ.\nສະຖານທີ່ທ່ອງທ່ຽວແຫ່ງນີ້ແມ່ນມີນໍ້າຕົກຕາດໃຫ້ຮັບຊົມ ແລະຖ່າຍຮູບໄດ້ຢ່າງສວຍງາມ,ບໍລິເວນນໍ້າຕົກຈະບໍ່ສາມາດຫຼິ້ນນໍ້າໄດ້ ແຕ່ຈະສາມາດຫຼິ້ນໄດ້ຢູ່ບໍລິເວນເທິງນໍ້າຕົກ, ຈະບໍ່ມີຮ້ານຂາຍອາຫານ ແລະເຄື່ອງດື່ມ ຫຼືສິ່ງອໍານວຍຄວາມສະດວກຕ່າງໆ (ຂໍແນະນໍາວ່າ ເຮົາຕ້ອງໄດ້ກຽມອຸປະກອນແຕ່ງກິນ ລວມເຖິງອາຫານການກິນໄປແຕ່ເຮືອນ ເພາະໃນສະຖານທີ່ນັ້ນບໍ່ມີໃຫ້) ແຕ່ຖ້າຂີ່ລົດກາຍຂື້ນໄປອີກໜ້ອຍໜຶ່ງເພິ່ນຈະຈັດເປັນຕູບແຄມນໍ້າໃຫ້ ຈະອາລົມຄືກັນກັບຢູ່ຕາດມູນ ແຕ່ຈະມັນງຽບສະຫງົບກວ່າ ເພາະຄົນໄປໜ້ອຍ ແລະມັນເຂົ້າໄປເລິກຫລາຍຄົນເລີຍເຂົ້າມາບໍ່ຮອດ. ຢູ່ບ່ອນນີ້ ເພິ່ນຈະມີບໍລິການຂາຍເຄື່ອງດື່ມ, ອາຫານປະເພດປິ້ງ, ຈືນລູກຊີ້ນ ແລະຕຳປະເພດຕ່າງໆ.\nອີກຢ່າງໜຶ່ງທີ່ສຳຄັນພໍໆກັບເລື່ອງກິນຢູ່ກໍຄື ໃນເຂດດັ່ງກ່າວບໍ່ມີສັນຍານໂທລະສັບ, ສັນຍານອິນເຕີເນັດ ແລະບໍ່ມີໄຟຟ້າ. ສະນັ້ນ, ສໍາລັບທ່ານໃດຈະອອກໄປທ່ອງທ່ຽວແນະນໍາໃຫ້ກະກຽມເຄື່ອງໃຫ້ພ້ອມ ບໍ່ວ່າຈະເປັນອຸປະກອນແຕ່ງກິນ ເຊັ່ນ: ຖ້ວຍ, ບ່ວງ, ຈານ, ມີດ, ໝໍ້, ເຕົາໄຟ, ຖ່ານດັງໄຟ, ສາດປູນັ່ງ ແລະອື່ນໆທີ່ຈໍາເປັນໃຊ້ ເພື່ອຄວາມສະດວກສະບາຍ ພ້ອມທັງກະກຽມສະບຽງອາຫານໃຫ້ພ້ອມ ແລ້ວຢ່າລືມຮັກສາຄວາມສະອາດຊ່ວຍກັນແນ່ເດີ ທ່ອງທ່ຽວຢ່າງມີຄວາມຮັບຜິດຊອບ ເພື່ອຮັກສາແຫຼ່ງທ່ອງທ່ຽວໃຫ້ຄົງຢູ່ຄູ່ຄົນຮຸ່ນຫຼັງຕະຫຼອດໄປ. ຢ່າລືມໄປທ່ອງທ່ຽວ ເພື່ອສົ່ງເສີມໂຄງການ “ລາວທ່ຽວລາວ” ນໍາກັນເດີ.\n- ພິກັບສຳລັບ Google Maps : maps.app.goo.gl/nDtLwx8jmKmZiesb9\n- ພິກັດສຳລັບ Maps me : http://ge0.me/00sL6Ra-Fx/Unknown_Place\nຂໍ້ມູນຈາກ: Sommixay Boutchanthalath\nທີ່ມາ: ທ່ອງທ່ຽວເມືອງລາວ muang lao travelling


SHEP – IT Center\nຂະບວນການສະໝັກສອບເສັງເຂົ້າ ມຊ (ກົດໃສ່ພາບ ເພື່ອເບິ່ງຮູບຂະຫຍາຍ)\nນັບແຕ່ມະຫາວິທະຍາໄລແຫ່ງຊາດ ໄດ້ຮັບການສ້າງຂຶ້ນເປັນຕົ້ນມາ, ແຕ່ລະປີມີຜູ້ສົນໃຈສະໝັກສອບເສັງຄັດເລືອກ ເຂົ້າເປັນນັກສຶກສາຂອງມະຫາວິທະຍາໄລແຫ່ງຊາດ ເປັນຈຳນວນຫຼວງຫຼາຍ. ແຕ່ມະຫາວິທະຍາໄລ ບໍ່ສາມາດຮັບນັກສຶກສາທັງໝົດເຂົ້າເປັນນັກສຶກສາຂອງຕົນເອງໄດ້, ຈຶ່ງຈຳເປັນຕ້ອງໄດ້ມີການສອບເສັງຄັດເລືອກເອົາ ຕາມຈຳນວນ ທີ່ໄດ້ມີການກຳນົດມາ. ການສອບເສັງຄັດເລືອກ ທີ່ມີຜູ້ສະໝັກເປັນຈຳນວນຫຼວງຫຼາຍ ມີຫຼາຍສິ່ງທີ່ຕ້ອງໄດ້ດຳເນີນການ. ນອກຈາກການອອກແບບຫົວບົດສອບເສັງ, ການປ້ອງກັນການຮົ່ວໄຫຼຂອງຫົວບົດ ແລະ ຈັດການສອບເສັງທີ່ເຄັ່ງຄັດແລ້ວນັ້ນ, ຂະບວນການໃນການຮັບສະໝັກ ກໍ່ເປັນໜ້າວຽກໃຫຍ່ອັນໜຶ່ງ ທີ່ຄະນະກຳມະການຮັບຜິດຊອບ ການສອບເສັງຕ້ອງໄດ້ມີການວາງແຜນການໃຫ້ເໝາະສົມ ເພື່ອເຮັດໃຫ້ຈັດການສອບເສັງທັນກັບເວລາ ແລະ ໄດ້ຕາມຈຸດປະສົງທີ່ວາງໄວ້.\nໃນບົດຄວາມນີ້ ຂ້າພະເຈົ້າ ຈະໄດ້ກ່າວເຖິງການອອກແບບ ຂະບວນການລົງທະບຽນສອບເສັງຄັດເລືອກເຂົ້າມະຫາວິທະຍາໄລແຫ່ງຊາດ ທີ່ຕົນເອງໄດ້ມີສ່ວນຮ່ວມ ຮັບຜິດຊອບການວິເຄາະລະບົບ ເຊິ່ງຢູ່ພາຍໃຕ້ໂຄງການພັດທະນາລະບົບຄຸ້ມຄອງມະຫາວິທະຍາໄລ (Lao University Management System …\nAphisith February 14, 2017 February 15, 2017 Scoop, SHEP, ໂຄງການ No Comments\nຈຸດປະສົງຂອງກອງປະຊຸມ ແມ່ນເພື່ອທົບທວນຄືນການຈັດຕັ້ງ ແລະ ກຳນົດໜ້າວຽກໃຫ້ຄະນະກຳມະການອີເລີນນິງຂອງ ມຊ. ສູນເທັກໂນໂລຊີຂ່າວສານ ໄດ້ລາຍງານສະພາບການເຄື່ອນໄຫວວຽກງານອີເລີນນິງໃນ ມຊ ຜ່ານ …\nເຝິກອົບຮົມໂຄງການ ພັດທະນາຫຼັກສູດຮຽນທາງໄກ ແບບເອເລັກໂຕຣນິກຜ່ານລະບົບ E-Learning ໂດຍນຳໃຊ້ 12 ໂມດູນ ເຂົ້າສູ່ລະບົບ\nໃນວັນທີ 20 ເດືອນ 8 ທີ່ ສູນໄອທີ ມ.ປາຍ ໂພນໝີ ທ່າລາດແຂວງວຽງຈັນ ໃດ້ມີການເຝິກອົບຮົມ ການນຳໃຊ້ ລະບົບການຮຽນການສອນ Online ໂດຍນຳໃຊ້ Moodle ໃນການພັດທະນາຫຼັກສູດການຮຽນທາງໄກວິຊາຄູ.…\nສູນໄອທີ ມຊ August 24, 2016 August 24, 2016 ADB, SHEP, ທົ່ວໄປ, ໂຄງການ 1 Comment\nການເຝິກອົບຮົມການນຳໃຊ້ໂປຣແກຣມ Moodle ໃຫ້ແກ່ຄູ-ອາຈານ ຊຸດທີ 10\nການເຝິກອົບຮົມ Moodle ໃຫ້ແກ່ພະນັກງານ-ອາຈານສອນຂອງມະຫາວິທະຍາໄລແຫ່ງຊາດ ໄດ້ ສືບຕໍ່ມາຮອດຊຸດທີ 10 ໄລຍະການເຝິກອົບຮົມ ແມ່ນ 8 ວັນລະຫວ່າງວັນທີ 30/06 – 07/07/2015 ເຊິ່ງໃນການເຝິກອົບຮົມ ຄັ້ງນີ້ ແມ່ນມີອາຈານ ຈາກ 12 ຄະນະເຂົ້າຮ່ວມ ແຕ່ເນື່ອງມາຈາກບາງອາຈານບໍ່ສະດວກທີ່ຈະມາເຂົ້າຮ່ວມໃນຊຸດນີ້ເຮັດໃຫ້ຈຳນວນຜູ້ເຂົ້າຮ່ວມຕົວຈິງເຫຼືອພຽງແຕ່ 21 ທ່ານ, ແຕ່ຢ່າງໃດກໍ່ດີ ອາຈານທີ່ເຂົ້າເຝິກອົບຮົມຄັ້ງນີ້ ແມ່ນມີ ຄວາມກະຕືລືລົ້ນ ແລະ ຕັງໃຈທີ່ຈະນຳເອົາລາຍວິຊາຂອງຕົນເຂົ້າລະບົບໃຫ້ສົມບູນທີ່ສຸດ ເບິ່ງຈາການມີສ່ວນຮ່ວມ, ການຖາມຄຳຖາມ ເຮັດໃຫ້ໄດ້ຮູ້ວ່າ ແມ່ນມີ ຄວາມຕັ້ງໃຈທີ່ຈະເຮັດລາຍວິຊາຂອງຕົນໃຫ້ສົມບູນແບບທີ່ສຸດ.\nເຊິ່ງໃນມື້ສຸດທ້າຍຂອງການເຝິກອົບຮົມ ກໍ່ຈະມີການນຳສະເໜີບົດຂອງອາຈານຜູ້ທີ່ເຂົ້າຮ່ວມເຝິກອົບຮົມ ໃນລາຍວິຊາຂອງຕົນເອງ.…\nຄຳສະອອນ ຈຸນຣະມະນີ October 1, 2015 SHEP, ຂ່າວ\nການເຝິກອົບຮົມການນຳໃຊ້ໂປຣແກຣມ Moodle ໃຫ້ແກ່ຄູ-ອາຈານ ຊຸດທີ 12\nການເຝິກອົບຮົມ Moodle ໃຫ້ແກ່ພະນັກງານ-ອາຈານສອນຂອງມະຫາວິທະຍາໄລແຫ່ງຊາດ ໄດ້ ສືບຕໍ່ມາຮອດຊຸດທີ 11 ໄລຍະການເຝິກອົບຮົມ ແມ່ນ 8 ວັນລະຫວ່າງວັນທີ 16-23/07/2015 ເຊິ່ງໃນການເຝິກອົບຮົມ ຄັ້ງນີ້ ແມ່ນມີອາຈານ ຈາກ 12 ຄະນະເຂົ້າຮ່ວມ ແຕ່ເນື່ອງມາຈາກບາງອາຈານບໍ່ສະດວກທີ່ຈະມາເຂົ້າຮ່ວມໃນຊຸດນີ້ເຮັດໃຫ້ຈຳນວນຜູ້ເຂົ້າຮ່ວມຕົວຈິງເຫຼືອພຽງແຕ່ 25 ທ່ານ, ແຕ່ຢ່າງໃດກໍ່ດີ ອາຈານທີ່ເຂົ້າເຝິກອົບຮົມຄັ້ງນີ້ ແມ່ນມີ ຄວາມກະຕືລືລົ້ນ ແລະ ຕັງໃຈທີ່ຈະນຳເອົາລາຍວິຊາຂອງຕົນເຂົ້າລະບົບໃຫ້ສົມບູນທີ່ສຸດ ເບິ່ງຈາການມີສ່ວນຮ່ວມ, ການຖາມຄຳຖາມ ເຮັດໃຫ້ໄດ້ຮູ້ວ່າ ແມ່ນມີ ຄວາມຕັ້ງໃຈທີ່ຈະເຮັດລາຍວິຊາຂອງຕົນໃຫ້ສົມບູນແບບທີ່ສຸດ.\nນິຣັນກຸນ ສິງປຣະເສີດ October 1, 2015 SHEP, ທົ່ວໄປ\nviphakone June 23, 2015 September 28, 2015 SHEP, ການເຝິກອົບຮົມພາຍໃນ, ທົ່ວໄປ


ການບໍລິການ Recovery RAID – ການຟື້ນຕົວຂອງຂໍ້ມູນການໂຈມຕີທາງ – Software ກູ້ຄືນຂໍ້ມູນ | ການບໍລິການ Recovery RAID – ການຟື້ນຕົວຂອງຂໍ້ມູນການໂຈມຕີທາງ – Software ກູ້ຄືນຂໍ້ມູນ\nການບໍລິການ Recovery RAID – ການຟື້ນຕົວຂອງຂໍ້ມູນການໂຈມຕີທາງ – Software ກູ້ຄືນຂໍ້ມູນ\nສິ່ງທີ່ລວມຢູ່ໃນການບໍລິການ Recovery RAID Posted on December 7, 2014March 6, 2015 by admin\tການບໍລິການຟື້ນຟູ RAID\nການບໍລິການຟື້ນຟູ RAID – ແມ່ນອາດຈະເປັນຫນຶ່ງໃນທີ່ສຸດໃນການບໍລິການຄວາມຕ້ອງການໃນຕະຫຼາດໃນມື້ນີ້. ຄວາມຄິດຂອງການສູນເສຍຂໍ້ມູນທີ່ເປັນພຽງແຕ່ຄວາມເຈັບປວດຊອກດັ່ງນັ້ນວ່າມັນພຽງແຕ່ສາມາດເຮັດໃຫ້ລະບົບຂອງທ່ານສໍາລັບມື້ freeze ໄດ້. ນີ້ໄດ້ກາຍເປັນບັນຫາປະຈໍາວັນໃນວັນເວລາຂອງຊີວິດຂອງຜູ້ທີ່ cling ສໍາລັບຄອມພິວເຕີສໍາລັບຄວາມຕ້ອງການຂອງເຂົາເຈົ້າການເກັບຮັກສາຂໍ້ມູນ. ແຕ່ສິ່ງທີ່ດີມີການບໍລິການທີ່ຍັງສາມາດໄດ້ຮັບການມີ. ໃນປັດຈຸບັນ, ໃນເວລາທີ່ທ່ານຈະຈໍາເປັນຕ້ອງໄດ້ ການບໍລິການຟື້ນຟູ RAID?\nແນ່ນອນ, ທ່ານຈະຕ້ອງການການບໍລິການນີ້ເມື່ອທ່ານມີປະສົບການສູນເສຍຂໍ້ມູນຢ່າງກະທັນຫັນໃນລະບົບ RAID ຂອງທ່ານ. RAID ແມ່ນຕົວຈິງແລ້ວການຮັກສາຄວາມປອດໄພຂໍ້ມູນ. ສໍາລັບການຍົກຕົວຢ່າງ, ໃນການໂຈມຕີ 5, ຂໍ້ມູນຈະຖືກແບ່ງອອກເປັນພາກສ່ວນໂດຍເລີ. ເມື່ອໃດທີ່ເປັນສະເພາະໃດຫນຶ່ງດິດໄປ Crazy, ແຜ່ນອື່ນໆທີ່ມີໄຟລ໌ດຽວກັນຈະຢືນຢູ່ກັບການັ. ຢ່າງໃດກໍຕາມ, ມີຈະມາເວລາໃດຫນຶ່ງໃນເວລາທີ່ລະບົບຈະຈໍາເປັນຕ້ອງ ການບໍລິການຟື້ນຟູ RAID ຖ້າຫາກວ່າບັນຫາໄດ້ hits ເລທັງຫມົດໄດ້. ບັນຫາດັ່ງກ່າວເປັນອຸບັດຕິເຫດລຶບໄຟລ໌, ສໍ້ລາດບັງຫຼວງຂອງໄຟລ໌ໄດ້ນໍາເອົາໂດຍໄວຣັສ, ໄຟຟ້າຢ່າງກະທັນຫັນການສູນເສຍຂອງຂໍ້ມູນແລະການທັງຫມົດຫຼາຍຕ້ອງການສໍາລັບການບໍລິການ.\nຄໍາຖາມຖ້າຫາກວ່າຂໍ້ມູນທີ່ໄດ້ສູນເສຍໄປຍັງສາມາດໄດ້ຮັບການເອີ້ນແມ່ນຖືກທາລຸນນັ້ນ. ຄວາມຈິງແມ່ນ, ອາດຈະມີບາງເວລາໃນເວລາທີ່ຂໍ້ມູນຈະບໍ່ໄດ້ໄປກັບຄືນໄປບ່ອນຂອງຕົນ 100% ແບບຟອມທີ່ສົມບູນແບບ. ນີ້ແມ່ນເນື່ອງມາຈາກບາງສ່ວນຂອງຂໍ້ຈໍາກັດໄດ້ນໍາເອົາໂດຍຂອບເຂດຂອງຄວາມເສຍຫາຍໄດ້. ແຕ່ນີ້ສາມາດທັງຫມົດໄດ້ຮັບການຊ່ວຍ.\nການບໍລິການຟື້ນຟູ RAID ປົກກະຕິແລ້ວຈະມີແນວໂນ້ມທີ່ຈະນໍາໃຊ້ຊອບແວໃນການແກ້ໄຂບັນຫາ. ຊອບແວໄດ້ຖືກອອກແບບມາເພື່ອດຶງຂໍ້ມູນ trapped ພາຍໃນລະບົບ. ເນື່ອງຈາກວ່າ versatility ຂອງຊອບແວນີ້ໄດ້, ການບໍລິການສາມາດເຮັດໄດ້ອອນໄລນ໌.\nSoftware ສາມາດເຖິງແມ່ນໄດ້ຮັບການດາວໂຫຼດສໍາລັບການຟຣີ. ແຕ່, ຄວາມຈິງຍັງດີທີ່ RAID ມາທັນເຂັ້ມແຂງສະນັ້ນທີ່ວ່າບໍ່ສາມາດມີຄວາມສ່ຽງຕໍ່ເຮັດໃຫ້ມັນກັບມື unskilled. ເພາະສະນັ້ນ, ຕ້ອງການສໍາລັບການຟື້ນຕົວຂອງຂໍ້ມູນທີ່ຄວນຈະໄດ້ຮັບການປ່ອຍໃຫ້ຜູ້ຊ່ຽວຊານ. ນີ້ແມ່ນເພື່ອປ້ອງກັນບໍ່ໃຫ້ຄວາມເສຍຫາຍເພີ່ມເຕີມກ່ຽວກັບລະບົບການທີ່ອາດຈະນໍາໄປສູ່ການສູນເສຍຂໍ້ມູນແບບຖາວອນ.\nມັນເປັນການດີທີ່ຈະຮູ້ວ່າມີການບໍລິການທີ່ທ່ານສາມາດໄວ້ວາງໃຈມີ. ຂະນະທີ່ທ່ານຮັບບໍລິການເຫຼົ່ານີ້, ບໍ່ເຄີຍເຊັ່ນການແລກປ່ຽນຄວາມພະຍາຍາມສະເຫນີຂໍສໍາລັບລະບົບສໍາຮອງຂໍ້ມູນໃນການປ້ອງກັນການສູນເສຍຂໍ້ມູນທີ່ໄດ້ເກີດຂຶ້ນອີກເທື່ອຫນຶ່ງ. ບໍລິສັດທີ່ສະຫນອງການ ການບໍລິການຟື້ນຟູ RAID ໃນຕົວຈິງແມ່ນຜູ້ສໍານານມີການຟື້ນຕົວຂອງຂໍ້ມູນແຕ່ຍັງເຮັດໃຫ້ແນ່ໃຈວ່າລູກຄ້າຈະໄດ້ຮັບຄວາມເພິ່ງພໍໃຈສໍາລັບການຍາວ. ນີ້ແມ່ນວ່າເປັນຫຍັງລະບົບສໍາຮອງຂໍ້ມູນຄວນຈະໄດ້ຮັບການຕິດຕັ້ງເຊັ່ນດຽວກັນ. ລະບົບນີ້ໄດ້ຖືກຕິດຕັ້ງໂດຍບໍລິສັດຂອງຕົນເອງແລະສາມາດໄດ້ຮັບການເຂົ້າເຖິງໂດຍຜູ້ໃຊ້ໃນຄໍາສັ່ງທີ່ຈະສໍາຮອງຂໍ້ມູນໄຟເປັນປົກກະຕິ. ນີ້ຈະຊ່ວຍຫຼຸດຜ່ອນຄວາມຕ້ອງການສໍາລັບການໂທຫາສໍາລັບການຊ່ວຍເຫຼືອອີກເທື່ອຫນຶ່ງ.\nຂໍ້ມູນການສູນເສຍໃນປັດຈຸບັນອາດຈະພິການລະບົບຂອງທ່ານຢູ່ໃນຫນຶ່ງໃນຈຸດທີ່ໃຊ້ເວລາ, yet, ມີການແກ້ໄຂຄົບຖ້ວນສົມບູນສໍາລັບການມັນທີ່ສາມາດເຖິງແມ່ນວ່າຈະເຂົ້າເຖິງໄດ້ຢ່າງງ່າຍດາຍແມ່ນ. ການທົດສອບພຽງແຕ່ວ່າຜູ້ຊ່ຽວຊານກໍາລັງຮ້ອງຂໍແມ່ນວ່າຜູ້ໃຊ້ບໍ່ຄວນພະຍາຍາມເພື່ອແກ້ໄຂລະບົບຖ້າຫາກວ່າມີຄວາມຮູ້ຈໍາກັດກ່ຽວກັບມັນ. ລໍຖ້າສໍາລັບຜູ້ຊ່ຽວຊານໃນການເຂົ້າມາສໍາລັບການຊ່ວຍເຫຼືອຂອງທ່ານໃນການປ້ອງກັນຄວາມເສຍຫາຍເພີ່ມຕື່ມຈາກທີ່ສະຖານທີ່.\nPosted in ການໂຈມຕີທາງການກູ້ຂໍ້ມູນ, ອື່ນ ໆ, RAID5ກູ້ຂໍ້ມູນ, ການບໍລິການ Recovery RAID Tagged ການຟື້ນຕົວຂອງຂໍ້ມູນການໂຈມຕີທາງ, RAID5ການຟື້ນຕົວຂອງຂໍ້ມູນ, ການຟື້ນຕົວຂອງຂໍ້ມູນການໂຈມຕີທາງ, ການບໍລິການຟື້ນຟູ RAID, ການໂຈມຕີທາງການຟື້ນຟູຂໍ້ມູນຂອງເຄື່ອງແມ່ຂ່າຍ, ການຟື້ນຕົວເລໂຈມຕີ, ຟື້ນຕົວການໂຈມຕີດິດ\tPosts navigation\nRAID5ກູ້ຂໍ້ມູນ\nການບໍລິການ Recovery RAID\nRecent Posts\tສິ່ງທີ່ລວມຢູ່ໃນການບໍລິການ Recovery RAID\nທຸກສິ່ງທຸກຢ່າງທ່ານຕ້ອງຮູ້ກ່ຽວກັບ RAID5ກູ້ຂໍ້ມູນ\nການແປພາສາກໍານົດເປັນພາສາໃນຕອນຕົ້ນ& nbsp; ດັດແກ້ການແປພາສາ The Blog ກູ້ຄືນຂໍ້ມູນໂດຍ Kroll OntrackHow to HandleaCorrupted Hard DriveNo Summer Break for Data LossAvoiding Data Loss in Windows 10 Creators UpdateUsers of Virtual Platforms are Victims of Data Loss Because of Their Own MistakesNew Petya Ransomware Strikes Around the GlobeHow to React When Your Data is Corrupted?How Kroll Ontrack Recovered the Data Stored on Space Shuttle Columbia’s Hard DrivesChoosing an IT Asset Disposal ProviderDouble Murder5G: The Fifth Generation of Mobile Network Communication Technology


ສະຫາຍ ພົນເອກ ຈັນສະໝອນ ຈັນຍາລາດ ລົງເຄື່ອນໄຫວເຮັດວຽກຢູ່ແຂວງອັດຕະປື\nPublished: Monday, 08 February 2021 15:28 | Written by sayyasin | Print\t| Email\t| Hits: 472\nສະຫາຍ ພົນເອກ ຈັນສະໝອນ ຈັນຍາລາດ ເຄື່ອນໄຫວເຮັດວຽກຢູ່ແຂວງອັດຕະປື.\nໃນວັນທີ7ກຸມພາ 2021 ສະຫາຍ ພົນເອກ ຈັນສະໝອນ ຈັນຍາລາດ ກໍາມະການ ກົມການເມືອງ ສູນກາງພັກ, ລັດຖະ ມົນຕີ ກະຊວງ ປ້ອງກັນ ປະເທດ, ຄະນະ ກໍາມະການ ເລືອກຕັ້ງ ລະດັບຊາດ ລົງຊຸກຍູ້ ແລະ ຊີ້ນໍາ ການກະກຽມ ໃຫ້ແກ່ ການດໍາເນີນ ການປ່ອນບັດ ເລືອກຕັ້ງ ສະມາຊິກ ສະພາ ແຫ່ງຊາດ ຊຸດທີ IX ແລະ ສະພາ ປະຊົນແຂວງ ຊຸດທີ II ຢູ່ ແຂວງອັດຕະປື, ໂດຍໄດ້ ຮັບກຽດ ຕ້ອນຮັບ ຂອງ ສະຫາຍ ເລັດ ໄຊຍະພອນ ກໍາມະການ ສູນກາງພັກ, ເລຂາ ພັກແຂວງ ເຈົ້າແຂວງ ອັດຕະປື, ມີບັນດາ ສະຫາຍ ຄະນະ ປະຈໍາພັກ ແຂວງ, ຄະນະ ຮັບຜິດຊອບ ການປ່ອນບັດ ຂັ້ນແຂວງ ແລະ ພະນັກງານ ຫຼັກແຫຼ່ງ ອອ້ມຂ້າງແຂວງ ເຂົ້າຮ່ວມ.\nໂອກາດນີ້ ສະຫາຍ ເພັດແກ້ວ ເຮືອງປັນຍາ ປະທານ ສະພາ ປະຊາຊົນ ແຂວງ ໄດ້ລາຍງານ ກ່ຽວກັບ ຄວາມພ້ອມ ໃນການ ກະກຽມ ການປ່ອນບັດ ເລືອກຕັ້ງ ສະມາຊິກສະພາ ແຫ່ງຊາດ ຊຸດທີ IX ແລະ ສະພາ ປະຊົນແຂວງ ຊຸດທີ II ຢູ່ແຂວງ ອັດຕະປື ໂດຍລວມແລ້ວ ເຫັນວ່າ ແຕ່ລະ ຂົງເຂດ ວຽກງານ ໄດ້ຮັບການ ຈັດຕັ້ງ ປະຕິບັດ ແລະ ມີຜົນສໍາເລັດ ຫຼາຍດ້ານ ເຊິ່ງຄະນະ ກໍາມະການ ເລືອກຕັ້ງ ຂັ້ນແຂວງ ໄດ້ອອກ ນິຕິກໍາ ຈໍານວນ4ສະບັບ, ຂໍ້ຕົກລົງ 36 ສະບັບ ແລະ ຄໍາແນະນໍາ4ສະບັບ, ນອກນັ້ນ ໄດ້ສໍາເລັດການກະກຽມ ແລະ ດໍາເນີນ ກອງປະຊຸມ ຂອງຄະນະ ກໍາມະການ ເລືອກຕັ້ງ ເພື່ອແບ່ງ ຄວາມຮັບ ຜິດຊອບ ແຕ່ລະ ໜ້າວຽກ ໃຫ້ອານຸ ກໍາມະການ ຕ່າງໆ ໃນການ ສ້າງແຜນ ການດໍາເນີນ ງານ ໃຫ້ສອດຄ່ອງ ຖືກຕ້ອງ ຕາມແຜນການ, ມີຄະນະ ຮັບຜິດຊອບ ຮັບໃຊ້ ໃຫ້ແກ່ ການເລືອກຕັ້ງ ທົ່ວແຂວງ ທັງໝົດ 2.966 ຄົນ, ມີໜ່ວຍ ປ່ອນບັດ 204 ໜ່ວຍ, ໜ່ວຍເຄື່ອນທີ່ 46 ໜ່ວຍ, ຫີບປ່ອນບັດ 408 ຫີບ ແລະ ມີ 52 ຈຸດໂຄສະນາ, ສະຖິຕິ ພົນລະເມືອງ ທົ່ວແຂວງ ທັງໝົດ 158.151 ຄົນ, ຍິງ 77.835 ຄົນ, ໃນນີ້ ຜູ້ມີສິດ ປ່ອນບັດ ເລືອກຕັ້ງ ຕາມສໍາ ມະໂນຄົວ 94.803 ຄົນ, ຍິງ 48.262 ຄົນ, ພາຍໃນແຂວງ 75.937 ຄົນ, ມາຈາກ ທ້ອງຖິ່ນອື່ນ 1.898 ຄົນ. ພ້ອມນີ້ ວຽກງານ ປກຊ-ປກສ ກໍ່ໄດ້ວາງແຜນ ປ້ອງກັນ ການປ່ອນບັດ ເລືອກຕັ້ງ ຄັ້ງນີ້ ໃຫ້ຮັບ ປະກັນໄດ້ ຄວາມສະຫງົບ ແລະ ຄວາມປອດໄພ 100%.\nໂອກາດ ດຽວກັນ ສະຫາຍ ພົນເອກ ຈັນສະໝອນ ຈັນຍາລາດ ກໍາມະການ ກົມການເມືອງ ສູນກາງພັກ, ລັດຖະ ມົນຕີ ກະຊວງ ປ້ອງກັນ ປະເທດ, ຄະນະ ກໍາມະການເລືອກຕັ້ງ ລະດັບຊາດ ໄດ້ມີ ຄໍາເຫັນ ໂອ້ລົມວ່າ: ນີ້ແມ່ນ ເຫດການ ການເມືອງ ແລະ ມີຄວາມ ສໍາຄັນ ເປັນຢ່າງຍິ່ງ ເພາະວ່າ ເປັນການ ສືບຕໍ່ສ້າງ ແລະ ບູລະນະ ລະບອບປະຊາ ທິປະໄຕ ປະຊາຊົນ, ໂດຍສະເພາະ ແມ່ນ ການບູລະນະ ສະພາແຫ່ງຊາດ ແລະ ສະມາຊິກ ສະພາ ປະຊາຊົນແຂວງ, ໃນຖານະ ເປັນອົງການ ອໍານາດລັດ ໜຶ່ງ ໃນລະບອບ ການເມືອງ ໃຫ້ນັບມື້ ມີຄວາມ ໜັກແໜ້ນ ເຂັ້ມແຂງ, ດັ່ງນັ້ນ ການຄັດເລືອກ ເອົາຕົວແທນ ແຫ່ງສິດ ແລະ ຜົນປະໂຫຍດ ຂອງ ປະຊາຊົນ ບັນດາເຜົ່າ ເຂົ້າໃນ ກົງຈັກ ຂອງສະພາແຫ່ງຊາດ ແລະ ສະພາ ປະຊາຊົນ ແຂວງ ແມ່ນໜ້າທີ່ ແລະ ຄວາມ ຮັບຜິດຊອບ ຂອງທົ່ວພັກ, ທົ່ວລັດ ແລະ ທົ່ວ ປວງຊົນລາວ ທັງຊາດ ທີ່ຈະຕ້ອງ ພ້ອມກັນ ສຸມໃສ່ ໃນແຕ່ລະໜ້າທີ່ ແລະ ຄວາມ ຮັບຜິດຊອບ ໃຫ້ປະສົບ ຜົນສໍາເລັດ.


ພວກນັກໂທດມຽນມາ ຢ່າງນ້ອຍ 22 ຄົນ ອົດອາຫານປະທ້ວງ\nພວກນັກໂທດທີ່ຖືກປ່ອຍໂຕຢືນຢູ່ຕໍ່ໜ້າຫົວໜ້າຄຸກ Insein ໃນ ນະຄອນຢ້າງກຸ້ງ ວັນທີ 17 ພຶດສະພາ 2011.\nບັນດາກຸ່ມປົກປ້ອງສິດທິມະນຸດກ່າວວ່າ ຢ່າງນ້ອຍພວກນັກໂທດການເມືອງມຽນມາ 22 ຄົນພາກັນເຂົ້າຮ່ວມໃນການອົດອາຫານທີ່ໄດ້ເລີ້ມຂຶ້ນໂດຍພວກແມ່ຍິງກຸ່ມນ້ອຍໆກຸ່ມນຶ່ງທີ່ຄຸກ Insein ໃນສັບປະດາຜ່ານມານີ້.\nພຽງແຕ່ 47 ຄົນເທົ່ານັ້ນຈາກຈຳນວນທັງໝົດທີ່ກະປະມານ\nກັນວ່າມີ2ພັນ 200 ຄົນນັ້ນ. ພວກກຸ່ມປົກປ້ອງສິດທິມະນຸດ ເຫລົ່ານີ້ເວົ້າຕື່ມວ່າ ພວກອົດອາຫານປະທ້ວງໄດ້ອອກຄໍາຮຽກຮ້ອງຈໍາ ນວນນຶ່ງທີ່ຮວມທັງຂໍໃຫ້ມີການປັບປຸງອາຫານທີ່ພວກເຂົາເຈົ້າກິນ ການຮັກສາສຸຂະພາບແລະສິດທິໃນການໃຫ້ຜູ້ຄົນໄປຢ້ຽມຢາມເຂົາເຈົ້າ.\nການອົດອາຫານປະທ້ວງນີ້ ທໍາອິດແມ່ນໄດ້ຮັບລາຍງານມາຈາກສະມາ ຄົມຊ່ອຍເຫລືອພວກນັກໂທດການເມືອງໃນມຽນມາ ອັນເປັນອົງການທີ່ມີຫ້ອງການຕັ້ງຢູ່ໃນປະເທດໄທ. ກຸ່ມປຸກລະດົມເພື່ອມຽນມາໃນສະຫະ ລັດ ທີ່ຕັ້ງຢູ່ໃນກຸງວໍຊິງຕັນດີຊີ ຮຽກຮ້ອງໃນວັນຈັນວານນີ້ ເພື່ອໃຫ້ປະຊາຄົມນາໆຊາດໃຫ້ຄວາມສົນໃຈຫລາຍຂຶ້ນແກ່ການນັດອົດອາຫານເພື່ອເປັນການປະທ້ວງນີ້.\nກ່າວກັນວ່າ ການອົດອາຫານນີ້ແມ່ນ ຈັດຂຶ້ນໂດຍພວກສະມາຊິກຂອງອົງການຈັດຕັ້ງຕ່າງໆ ທີ່ຮວມທັງສັນນິບາດແຫ່ງຊາດເພື່ອປະຊາທິປະໄຕໃນມຽນມາຂອງທ່ານນາງອອງຊານຊູຈີ ພວກສະຫະພັນນັກສຶກສາມຽນມາທັງໝົດ ກຸ່ມນັກສຶກສາຮຸ່ນ 88 ຊຶ່ງເປັນກຸ່ມທີ່ຈັດການປະທ້ວງຂຶ້ນໃນປີ 1988 ແລະພວກພະສົງກຸ່ມນຶ່ງທີ່ພາກັນທໍາການປະທ້ວງຕໍ່ຕ້ານລັດຖະບານໃນເດືອນກັນຍາປີ 2007 ນັ້ນ.


ອ່ານດ່ວນ ຊົມເຊີຍທະນາຄານແຫ່ງສປປລາວ ສຳລັບລູກຄ້າ ທີ່ຝາກເງິນຢູ່ທະນາຄານ ລາວກໍ່ສ້າງ ແມ່ນຈະໄດ້ຮັບເງິນຄືນ | VH\nອ່ານດ່ວນ ຊົມເຊີຍທະນາຄານແຫ່ງສປປລາວ ສຳລັບລູກຄ້າ ທີ່ຝາກເງິນຢູ່ທະນາຄານ ລາວກໍ່ສ້າງ ແມ່ນຈະໄດ້ຮັບເງິນຄືນ\nທ່ານຫົວໜ້າກົມຄຸ້ມຄອງທະນາຄານທຸລະກິດ ທຫລ ຮຽກຮ້ອງມາຍັງລູກຄ້າເງິນຝາກຂອງທະນາຄານ ລາວກໍ່ ສ້າງ ຈໍາກັດ ປະຕິບັດ ຄື:1. ສໍາລັບລູກຄ້າເງິນຝາກຂອງທະນາຄານ ລາວກໍ່ສ້າງ ຈໍາກັດ ທີ່ມີບັນຊີເງິນຝາກເປີດໄວ້ຢູ່ທະນາຄານທຸ ລະກິດຂອງລັດແລ້ວ ກໍໃຫ້ໄປສະໜອງຂໍ້ມູນເງິນຝາກຂອງຕົນ ແລະ ປະກອບເອກະສານໃນການເບີກຈ່າຍເງິນຕາມການແນະນໍາ ຂອງຄະນະຮັບຜິດຊອບຢູ່ທະນາຄານ ລາວກໍ່ສ້າງ ຈໍາກັດ (ພ້ອມກັນນັ້ນ ໃຫ້ກຽມເອກະສານ ເພື່ອມາຢັ້ງຢືນຄວາມຖືກຕ້ອງຂອງ ເງິນຝາກ ຄື: ປື້ມບັນຊີເງິນຝາກ, ບັດປະຈໍາໂຕ, ໜັງສືຜ່ານແດນ ຫຼື ປຶ້ມ ສໍາມະໂນຄົວ).\n2. ສໍາລັບລູກຄ້າເງິນຝາກຂອງທະນາຄານ ລາວກໍ່ສ້າງຈໍາກັດ ທີ່ຍັງບໍ່ທັນໄດ້ເປີດບັນຊີນໍາທະນາຄານທຸລະກິດຂອງລັດ ກໍ່ໃຫ້ໄປເປີດບັນຊີເງິນຝາກນໍາທະນາຄານທຸລະກິດຂອງລັດ ໂດຍແຈ້ງຈຸດປະສົງຂອງການເປີດບັນຊີ ແມ່ນເພື່ອຮອງຮັບການຊໍາລະຄືນເງິນຝາກຂອງຕົນ ທີ່ໄດ້ຝາກໄວ້ນໍາທະນາຄານ ລາວກໍ່ສ້າງ ຈໍາກັດ.3. ໃຫ້ລູກຄ້າເງິນຝາກຂອງທະນາຄານ ລາວກໍ່ສ້າງຈໍາກັດ ໄປສະໜອງຂໍ້ມູນເງິນຝາກຂອງຕົນ ທີ່ທະນາ ຄານ ລາວກໍ່ສ້າງ ຈໍາກັດ ດັ່ງທີ່ໄດ້ກໍານົດໄວ້ໃນຂໍ້ 1 ຂ້າງເທິງ ນັບແຕ່ວັນທີ 12 – 30 ກໍລະກົດ 2021.


ຊາວຫວຽດນາມ ອາໄສຢູ່ຕ່າງປະເທດຝາກຝັງຄວາມໄວ້ເນື້ອເຊື່ອໃຈຕໍ່ກອງປະຊຸມໃຫຍ່ຄັ້ງທີ 13 ຂອງພັກ - ຂ່າວພາບຫວຽດນາມ\n20/01/2021 22:09 GMT+7 0\nພາຍໃຕ້ການຊີ້ນຳນຳພາຂອງພັກ ປະເທດຈະຮັກສາເອກະລາດ, ເປັນເຈົ້າຕົນເອງ, ສັນຕິພາບ ແລະ ຜືນແຜ່ນດິນອັນຄົບຖ້ວນຂອງຊາດໄວ້ຢ່າງໝັ້ນຄົງ.\nໂດຍເຈື່ອຈານເຂົ້າກັບຄວາມໄວ້ເນື້ອເຊື່ອໃຈຂອງພະນັກງານ, ສະມາຊິກພັກ ແລະ ປະຊາຊົນໃນທົ່ວປະເທດ ມຸ່ງໄປສູ່ຜົນສຳເລັດຂອງກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 13 ຂອງພັກກອມມູນິດຫວຽດນາມ, ຊາວຫວຽດນາມ ອາໄສຢູ່ຕ່າງປະເທດໄດ້ຢືນຢັນເຖິງຄວາມໄວ້ເນື້ອເຊື່ອໃຈທີ່ມີຕໍ່ການນຳພາຂອງພັກ ແລະ ປາດຖະໜາຢາກປະກອບສ່ວນເຂົ້າໃນພາລະກິດສ້າງສາ ແລະ ພັດທະນາປະເທດຊາດຫຼາຍກວ່າອີກ.\nທ່ານ ລິວແທັງຢຸງ, ຊາວຫວຽດນາມ ອາໄສຢູ່ຝລັ່ງ (ອະດີດເລຂາທິການໃຫຍ່ສະມາຄົມຊາວຫວຽດນາມ ປະຈຳຝລັ່ງ, ໃຫ້ຮູ້ວ່າ, ຊາວຫວຽດນາມ ອາໄສຢູ່ຕ່າງປະເທດ ຍາມໃດກໍ່ເຊື່ອໝັ້ນວ່າ ພາຍໃຕ້ການຊີ້ນຳນຳພາຂອງພັກ ປະເທດຈະຮັກສາເອກະລາດ, ເປັນເຈົ້າຕົນເອງ, ສັນຕິພາບ ແລະ ຜືນແຜ່ນດິນອັນຄົບຖ້ວນຂອງຊາດໄວ້ຢ່າງໝັ້ນຄົງ. ນີ້ແມ່ນຄວາມມຸ່ງມາດປາດຖະໜາໃຫຍ່ຫຼວງທີ່ສຸດຂອງຊາວຫວຽດນາມ ອາໄສຢູ່ຕ່າງປະເທດ ເມື່ອອວ່າຍໜ້າເມືອຫາບ້ານເກີດເມືອງນອນ.\nຈາກສະຫະພັນລັດເຊຍ: ທ່ານນາງ ຫງວຽນທິມິງແຮ້ງ, ອາຈານລະດັບສູງສັງກັດມະຫາວິທະຍາໄລແຫ່ງຊາດ St.Petersburg ໃຫ້ຮູ້ວ່າ, ໂດຍແມ່ນຜູ້ໄດ້ຕິດຕາມສະພາບການທາງດ້ານຊີວິດ, ການເມືອງຫວຽດນາມ ເປັນປະຈຳ, ທ່ານນາງມີຄວາມເອກອ້າງທະນົງໃຈຕໍ່ບັນດາຜົນງານເຊິ່ງຫວຽດນາມ ບັນລຸໄດ້ ໃນປີ 2020 ຄື: ພື້ນຖານເສດຖະກິດມີສະຖຽນລະພາບ, ຮັບປະກັນຊີວິດສັງຄົມ, ຄວບຄຸມໂລກລະບາດໂຄວິດ-19 ໄດ້ເປັນຢ່າງດີ… ບັນດາຜົນສຳເລັດຂອງຫວຽດນາມ ພາຍໃຕ້ການນຳພາຂອງພັກກອມມູນິດຫວຽດນາມ ພາຍຫຼັງຊຸມປີປ່ຽນແປງໃໝ່ ໄດ້ຊ່ວຍຍົກສູງອິດທິພົນຊື່ສຽງຂອງຊາດຫວຽດນາມ, ຊ່ວຍໃຫ້ຫວຽດນາມ ນັບມື້ນັບສວມບົດບາດ ແລະ ມີທີ່ຕັ້ງສຳຄັນກວ່າ ບໍ່ພຽງແຕ່ຢູ່ອາຊີຕາເວັນອອກສ່ຽງໃຕ້, ຢູ່ພາກພື້ນອາຊີ - ປາຊີຟິກ ເທົ່ານັ້ນ, ຫາກຍັງຢູ່ໃນໂລກອີກດ້ວຍ.\nໂດຍມີຄວາມເຊື່ອໝັ້ນຕໍ່ຜົນສຳເລັດຂອງກອງປະຊຸມໃຫຍ່ຄັ້ງທີ 13 ຂອງພັກ, ທ່ານ ຫງວຽນກວ໊ກເຟືອງ, ຮອງຫົວໜ້າຄະນະພຸດທະສາສະໜາຫວຽດນາມ ປະຈຳໂປໂລຍ ໄດ້ຟາກຝັງຄວາມຫວັງຫຼາຍຢ່າງຕໍ່ກອງປະຊຸມໃຫຍ່ ທີ່ຈະເລືອກເອົາຜູ້ນຳພັກ, ລັດ “ມີຄວາມເກັ່ງກ້າສາມາດ, ມີຄຸນທາດ, ຄຸນສົມບັດຢ່າງຄົບຖ້ວນ” ເພື່ອນຳພາປະເທດຊາດໃຫ້ພັດທະນາຢ່າງວ່ອງໄວ, ເຂັ້ມແຂງ, ໝັ້ນຄົງ, ນຳຊີວິດທີ່ອີ່ມໜຳສຳລານ, ສົມບູນພູນສຸກມາໃຫ້ປະຊາຊົນ.


Vientiane Mai Online - EU ປະກາດລາຍການສິນຄ້າຂອງ ສ ອາເມຣິກາ ທີ່ອາດຈະຖືກເກັບພາສີVientiane Mai Online\nວັນເສົາ ທີ 23 ພະຈິກ 2019 08:01:04\n171 22 ມ.ສ. 2019 ຂ່າວຕ່າງປະເທດ\nວັນທີ 17 ເມສານີ້ ຄະນະກຳມະການເອີຣົບ (EC) ໄດ້ປະກາດລາຍການສິນຄ້ານຳເຂົ້າ ມາຈາກ ສ ອາເມຣິກາ ທີ່ອາດຈະຖືກເກັບພາສີ ເປັນມູນຄ່າລວມ 20 ຕື້ໂດລາສະຫະລັດ ໂດຍເລີ່ມມາຈາກການຖົກຖຽງລະຫວ່າງສອງຝ່າຍ ກ່ຽວກັບນະໂຍບາຍອູດໜູນ ໃຫ້ແກ່ບັນດາ ຜູ້ປະກອບການຜະລິດເຮືອບິນ.\nເມື່ອອາທິດທີ່ຜ່ານມາ ອຳນາດການປົກຄອງຂອງ ສ ອາເມຣິກາ ໄດ້ປະກາດລາຍການສິນຄ້າ ຂອງສະຫະພາບເອີຣົບ (EU) ທີ່ຖືກ ສ ອາເມຣິກາ ເກັບພາສີເພີ່ມເຕີມ ໃນນັ້ນມີຕັ້ງແຕ່ເຮືອບິນການຄ້າຂະໜາດໃຫຍ່ ໄປຈົນຮອດຜະລິດຕະພັນນ້ຳນົມ ແລະເຫຼົ້າແວງ ເພື່ອເປັນການຕອບໂຕ້ຕໍ່ບັນດາບ້ວງເງິນອູດໜູນຂອງ EU ທີ່ຈັດສັນໃຫ້ແກ່ບໍລິສັດຜະລິດເຮືອບິນ ແອຣບັສ (Airbus) ໃນມູນຄ່າ 11 ຕື້ ໂດລາສະຫະລັດ (ຕາມການຄິດໄລ່ຂອງ ສ ອາເມຣິກາ).\nລາຍການສິນຄ້ານຳເຂົ້າທີ່ EU ນຳອອກມາເພື່ອຕອບໂຕ້ຕໍ່ການກະທຳຂອງ ສ ອາເມຣິກາ ນັ້ນລວມມີມູນຄ່າ 20 ຕື້ໂດລາສະຫະລັດ ອັນປະກອບດ້ວຍຜະລິດຕະພັນກະສິກຳ ນັບຕັ້ງແຕ່ໝາກໄມ້ແຫ້ງ ປາ ຢາສູບ ຖົງຫີ້ວ ຫີບ ໄປຮອດຈັກລາກແກ່ ເອລີກອບແຕ ແລະ ອຸປະກອນການຫຼິ້ນ ວີດີໂອ ເກມ. ລາຍການສິນຄ້ານີ້ ຈະໄດ້ເປີດເຜີຍເພື່ອທາບທາມ ໄປຈົນຮອດວັນທີ 31 ພຶດສະພາໜ້ານີ້ ແລະ ຫຼັງຈາກນັ້ນຈະໄດ້ຮັບການດັດແກ້.


Vientiane Mai Online - ຊາວສວນຢາງພາລາ ນຳຜົນຜະລິດມາຂາຍຢ່າງເປັນຂະບວນຟົດຟື້ນVientiane Mai Online\nວັນເສົາ ທີ 20 ກໍລະກົດ 2019 08:17:51\n495 18 ກ.ລ. 2018 ຂ່າວໜ້າໜຶ່ງ\nຊາວສວນຢາງພາລາເຂດບ້ານຫ້ວຍເດື່ອ ເມືອງໂພນໂຮງ ແຂວງວຽງຈັນ ແລະ ບໍລິເວນໃກ້ຄຽງ ນຳຜົນຜະລິດຂອງຕົນມາຂາຍໃຫ້ພໍ່ຄ້າ-ແມ່ຄ້າຢ່າງເປັນຂະບວນຟົດຟື້ນ ເນື່ອງຈາກລາຄາຢາງເລີ່ມປັບຕົວດີຂຶ້ນເປັນລຳດັບ ພາຍຫຼັງທີ່ໄດ້ມີການດິ່ງລົງຕ່ຳສຸດໃນຊຸມປີຜ່ານມາ.\nທ່ານ ວິໄລວັນ ພົມເຂ ປະທານສະມາຄົມຢາງພາລາລາວ ໃຫ້ສຳພາດໂອກາດລົງຕິດຕາມການຊື້-ຂາຍຢາງພາລາຢູ່ເຂດບ້ານຫ້ວຍເດື່ອ ວັນທີ 14 ກໍລະກົດ 2018 ວ່າ: ເຂດຈຸດສຸມພັດທະນາບ້ານນາເລົາ ເມືອງໂພນໂຮງ ໂດຍສະເພາະ ບ້ານຫ້ວຍເດື່ອ ແລະ ບໍລິເວນເຂດຊາຍແດນລະຫວ່າງເມືອງໂພນໂຮງ ແລະ ເມືອງສັງທອງ ນະຄອນຫຼວງວຽງຈັນ ເປັນຕະຫຼາດນັດຊື້-ຂາຍຢາງພາລາໃຫຍ່ ຂອງປະຊາຊົນບໍລິເວນດັ່ງກ່າວ ເຊິ່ງຜ່ານການລົງຕິດຕາມຕົວຈິງຄັ້ງນີ້ ເຫັນວ່າມີບັນຍາກາດຟົດຟື້ນ ປະຊາຊົນມີໜ້າຕາຍິ້ມແຍ້ມແຈ່ມໃສ ເນື່ອງຈາກໄດ້ຂາຍຜົນຜະລິດ ບໍລິມາດການຊື້-ຂາຍຢາງມີຫຼວງຫຼາຍ ແລະ ມີການຕໍ່ລອງລາຄາເພື່ອໃຫ້ຊາວສວນໄດ້ຮັບຜົນປະໂຫຍດທີ່ສຸດ ແຕ່ສິ່ງທີ່ຕ້ອງເອົາໃຈໃສ່ຮີບດ່ວນ ອຳນາດການປົກຄອງເມືອງຄວນແຕ່ງພະນັກງານວິຊາການມາປະຈຳ ຈັດສັນບ່ອນຊື້-ຂາຍຄືນໃໝ່ໃຫ້ເປັນລະບຽບ ຍ້ອນມີການຕິດພັນກັບສິ່ງແວດລ້ອມ ພ້ອມນີ້ ກໍ່ຕ້ອງມີການຄວບຄຸມຜູ້ທີ່ມາຮັບຊື້ຢາງໃຫ້ຢູ່ໃນລະບຽບ ມີການປະມູນເພດານລາຄາຊື້-ຂາຍຢ່າງຄັກແນ່ໃນແຕ່ລະຄັ້ງ ເພື່ອຮັບ ປະກັນຜົນປະໂຫຍດທັງສອງຝ່າຍ ຫຼີກລ່ຽງການຂັດແຍ່ງ-ຊ່ວງເສັງລູກຄ້າ ແລະ ຄວນມີການບໍລິການດ້ານອາ ຫານ-ເຄື່ອງດື່ມຕື່ມອີກ ຖ້າເຮັດໄດ້ແນວນັ້ນກໍ່ຈະສາມາດອຳນວຍຄວາມສະດວກໃຫ້ຜູ້ຊື້-ຂາຍ ແລະ ຈະເຮັດໃຫ້ ການຊື້-ຂາຍຢາງພາລາຢູ່ເຂດນີ້ຍິ່ງຈະມີບັນຍາກາດຟົດຟື້ນຍິ່ງຂຶ້ນ.\nທ່ານນາງ ຊໍ້ ຫວ່າງ ຊາວສວນຢາງບ້ານໜອງຂອນ ກ່າວວ່າ: ຂ້າພະເຈົ້າປູກຢາງໄດ້ 10 ກວ່າປີມາແລ້ວ ປັດຈຸບັນສາມາດຂະຫຍາຍເນື້ອທີ່ໄດ້5ເຮັກຕາ ໄດ້ເລີ່ມຂີດຢາງມາໄດ້5ປີແລ້ວ ຜ່ານການປູກຢາງພາລາແມ່ນເຮັດໃຫ້ຊີວິດເປັນການຢູ່ດີຂຶ້ນ ສະເລ່ຍລາຍຮັບ3ລ້ານກີບຕໍ່ເດືອນ (ຕົ້ນຢາງທີ່ສາມາດຂີດໄດ້ມີໜ້ອຍ ເນື່ອງຈາກບໍ່ຮອດອາຍຸການຂີດ) ແຕ່ກ່ອນຂ້າພະເຈົ້າຕ້ອງຂົນຢາງໄປຂາຍຢູ່ແຂວງບໍລິຄຳໄຊ ເຊິ່ງມີໄລຍະທາງ ໄກ ແລະ ສິ້ນເປືອງເລື່ອງການຂົນສົ່ງ ລາຄາຢາງກໍ່ບໍ່ສູງ ເຮັດໃຫ້ຊາວສວນມີກຳໄລໜ້ອຍ ແຕ່ພາຍຫຼັງເພິ່ນມາຮັບຊື້ຢູ່ບ່ອນນີ້ໄດ້ເຮັດໃຫ້ຊາວສວນຢາງພວກເຮົາມີຄວາມສະດວກຫຼາຍຂຶ້ນ ສິ່ງທີ່ຢາກໃຫ້ພາກລັດຊ່ວຍເຫຼືອແມ່ນຢາກໃຫ້ລະດົມຜູ້ທີ່ມາຮັບຊື້ຢາງຂຶ້ນລາຄາຕື່ມອີກ ເພາະວ່າຕ້ອງໃຊ້ເວລາ 7-8 ປີ ຈຶ່ງໄດ້ຂີດຢາງ ເຊິ່ງຕ້ອງໄດ້ໃຊ້ທຶນຮອນຫຼາຍໃນການບົວລະບັດຮັກສາ ດ້ານລາຄາໃນເມື່ອກ່ອນແມ່ນ 15.000 ກີບຕໍ່ກິໂລ ແລະ ໄດ້ຫຼຸດລົງເຖິງ 2.500 ກີບຕໍ່ກິໂລ ຈຶ່ງມາເລີ່ມປັບຂຶ້ນເທື່ອລະໜ້ອຍໃນຊຸມປີຜ່ານມາ ສະເພາະປີ 2017 ໄລຍະລາຄາດີແມ່ນ 8.000-9.000 ກີບຕໍ່ກິໂລ ແຕ່ປັດຈຸບັນລາຄາ 5.000-5.800 ກີບຕໍ່ກິໂລ ຖ້າເປັນໄລຍະລາຄາດີກໍ່ອາດຈະເພີ່ມຂຶ້ນເລັກໜ້ອຍ ສະນັ້ນ ຈຶ່ງຢາກໃຫ້ຂັ້ນເທິງຊ່ວຍຕື່ມອີກໃນດ້ານການກຳນົດລາຄາຊື້-ຂາຍໃຫ້ສະໝ່ຳສະເໝີ ຢ່າງໜ້ອຍໃຫ້ຢູ່ລະດັບ 10.000 ກີບຕໍ່ກິໂລ ໜ້າຈະເໝາະສົມ ເພື່ອຊ່ວຍໃຫ້ຊາວສວນມີລາຍຮັບເພີ່ມຂຶ້ນ.\nທ່ານ ເຈ້ຍຢ່າງ ກົງຈີ ພະນັກງານບັນຊີບໍລິສັດສົ່ງເສີມກະສິກຳຈຳກັດ (ຜູ້ຮັບຊື້ຢາງ) ກ່າວວ່າ: ບໍລິສັດພວກເຮົາໄດ້ຮັບຊື້ຢາງພາລາຢູ່ເຂດນີ້2ຄັ້ງຕໍ່ເດືອນ ສະເລ່ຍ 500-600 ໂຕນ ຜ່ານການເກັບຊື້ໃນໄລຍະຜ່ານມາແມ່ນຍັງມີຄວາມຫຍຸ້ງຍາກ ເນື່ອງຈາກບໍ່ມີການປະມູນລາຄາ ເຮັດໃຫ້ມີການຕໍ່ລອງລາຄາ ລາຄາບໍ່ເປັນເອກະພາບກັນ ເຮັດໃຫ້ພວກເຮົາພົບຄວາມຫຍຸ້ງຍາກໃນການຕົກລົງລາຄາຂາຍຢູ່ຕະຫຼາດປາຍ ແລະ ບາງຄັ້ງກໍ່ຫຼຸບທຶນ ຍ້ອນມີການເກລາຄາກັນລະຫວ່າງຜູ້ຮັບຊື້ ຢາງພາລາເປັນສິນຄ້າທີ່ຕະຫຼາດຍັງມີຄວາມຕ້ອງການຫຼາຍ ໂດຍສະເພາະ ຕະຫຼາດຈີນ ສະນັ້ນ ຈຶ່ງຝາກເຖິງຊາວສວນປູກໃຫ້ຫຼາຍຂຶ້ນ ສ່ວນພາກລັດກໍ່ຕ້ອງໄດ້ເອົາໃຈໃສ່ຊ່ວຍພວກເຮົາ ໂດຍສະເພາະ ຢາກໃຫ້ມີການປະມູນລາຄາຢ່າງຄັກແນ່ເພື່ອຄວາມເປັນເອກະພາບດ້ານລາຄາຊື້-ຂາຍ ເຮັດແນວໃດໃຫ້ຜູ້ຊື້ ແລະ ຜູ້ຂາຍຕ່າງຝ່າຍໄດ້ຮັບຜົນປະໂຫຍດ.\nນວ ບໍ່ອະນຸຍາດໃຫ້9ບໍລິສັດ ເຂົ້າຮ່ວມປະມູນໂຄງການລົງທຶນຂອງລັດ


ຜູ້ສະໝັກ ປະທານາທິບໍດີ ພັກຣີພັບບລີກັນ ປະທະຄາລົມກັນ ກ່ຽວກັບນະໂຍບາຍ ການຕ່າງປະເທດ\nRepublicans Clash Over Foreign Policy, Each Other in Debate\nຜູ້ລົງແຂ່ງຂັນເອົາຕຳແໜ່ງປະທານາທິບໍດີ ທີ່ພວມໄດ້ຮັບຄະແນນ ນິຍົມສູງ ຂອງພັກ ຣີພັບບລີກັນ ໄດ້ປະທະຄາລົມກັນ ກ່ຽວກັບ ນະ ໂຍບາຍການຕ່າງປະ ເທດ ແລະ ບັນຫາດ້ານເສດຖະກິດ ໃນວັນ ພະຫັດຜ່ານມາ ພ້ອມກັບການໂຕ້ຖຽງ ກັນເອງໃນການໂຕ້ວາທີຄັ້ງ ທີ6ຂອງພວກເຂົາເຈົ້າ ຢູ່ໃນລັດ South Carolina. ການໂຕ້ວາ ທີດັ່ງກ່າວ ໄດ້ເກີດຂຶ້ນໃນເວລາໜ້ອຍກວ່າ3ສັບປະດາ ກ່ອນການ ປ່ອນບັດຄັ້ງທຳອິດໃນການເລືອກຕັ້ງເອົາປະທານາທິບໍດີ. ນັກຂ່າວ ແຫ່ງຊາດຂອງ ວີໂອເອ Jim Malone ມີລາຍງານເພີ່ມເຕີມຈາກ ນະຄອນຫຼວງ ວໍຊິງຕັນ ເຊິ່ງ ພຸດທະສອນ ຈະເປັນຜູ້ນຳລາຍລະ ອຽດມາສະເໜີທ່ານ.\nຟັງລາຍງານ ສະມາຊິກພັກ ຣີພັບບລີກັນ ປະທະຄາລົມກັນ ກ່ຽວກັບ ນະໂຍບາຍ ການຕ່າງປະເທດ\nມີຜູ້ລົງແຂ່ງຂັນຈຳນວນໜ້ອຍລົງ ໃນການໂຕ້ວາກັນທີ່ໃນລັດ South Carolina, ຊຶ່ງໄດ້ນຳໄປ ສູ່ການແລກປ່ຽນຄາລົມກັນຢ່າງຕື່ນເຕັ້ນລະຫວ່າງຜູ້ລົງແຂ່ງຂັນ. ການໂຕ້ວາທີຄັ້ງນີ້ ໄດ້ຖືກ ຖ່າຍທອດຜ່ານໂທລະພາບຂ່າວທຸລະກິດ ຂອງ FOX Business Network.\nອະດີດຜູ້ປົກຄອງລັດ Florida ທ່ານ Jeb Bush ໄດ້ທ້າທາຍຜູ້ນຳໜ້າໃນການ ແຂ່ງຂັນ ທ່ານ Donald Trump ກ່ຽວກັບ ຂໍ້ສະເໜີຂອງເພິ່ນທີ່ຈະຫ້າມຊາວ ມຸສລິມ ທີ່ບໍ່ແມ່ນຄົນ ອາເມຣິກັນ ເດີນທາງເຂົ້າມາໃນປະເທດ.\nທ່ານ Jeb Bush ກ່າວວ່າ “ຂ້າພະເຈົ້າຫວັງວ່າທ່ານຈະພິຈາລະນາຄືນໃໝ່ ກ່ຽວກັບ ເລື່ອງ ນີ້ເພາະວ່ານະໂຍບາຍນີ້ແມ່ນນະໂຍບາຍທີ່ເຮັດໃຫ້ມັນເປັນ ໄປບໍ່ໄດ້ ທີ່ຈະສ້າງພັນທະມິດ ທີ່ຈຳເປັນ ເພື່ອລົບລ້າງພວກ ISIS.”\nທ່ານ Donal Trump ກ່າວວ່າ “ຂ້າພະເຈົ້າຢາກໃຫ້ມີຄວາມປອດໄພສຳລັບ ປະເທດນີ້. ພວກເຮົາມີບັນຫາ ທີ່ຮ້າຍແຮງກັບພວກອິສລາມຫົວຮຸນແຮງ, ດັ່ງກັບທ່ານຮູ້ຫັ້ນແຫຼະ. ພວກ ເຮົາມີບັນຫາທີ່ໃຫຍ່ໂຕມະຫາສານ. ແລະ ມັນ ກໍບໍ່ແມ່ນເປັນພຽງແຕ່ຢູ່ນີ້ເທົ່ານັ້ນ, ມັນເປັນ ບັນຫາໄປທົ່ວໂລກ.”\nນອກນັ້ນ ສະມາຊິກສະພາສູງຈາກລັດ ເທັກຊັສ ທ່ານ Ted Cruz ກໍໄດ້ປະທະ ຄຳເວົ້າກັບ ທ່ານ Trump ກ່ຽວກັບການກ່າວອ້າງວ່າ ການເກີດເປັນຄົນ ການາດາ ຂອງທ່ານ Cruz ອາດ ຈະເຮັດໃຫ້ທ່ານບໍ່ສາມາດເປັນປະທານາທິບໍດີໄດ້.\nທ່ານ Ted Cruz ໄດ້ກ່າວວ່າ “ຂ້າພະເຈົ້າຈື່ໄດ້ວ່າ ທ່ານ Donald ຢ້ານວ່າ ຄະແນນສຽງ ຂອງເພິ່ນຈະຕົກໃນລັດ Iowa. ແຕ່ຄວາມຈິງ ແລະ ກົດໝາຍຢູ່ ປະເທດນີ້ແມ່ນກະຈ່າງແຈ້ງ ແລ້ວ. ພາຍໃຕ້ກົດໝາຍ ສະຫະລັດ ທີ່ມີມາແຕ່ ດົນນານ, ລູກຂອງຄົນ ອາເມຣິກາ ທີ່ເກີດຢູ່ ຕ່າງປະເທດ ແມ່ນເປັນຜູ້ມີສັນ ຊາດອາເມຮິກັນໂດຍກຳເໜີດ."\nທ່ານ Donal Trump ກ່າວວ່າ “ຂ້າພະເຈົ້າຮູ້ແລ້ວ ວ່າພວກ ເດໂມແຄຣັດ ຈະ ຍົກເອົາຄະ ດີເລື່ອງນີ້ຂຶ້ນມາ. ທ່ານມີຄະດີໃຫຍ່ຢູ່ເທິງຫົວຂອງທ່ານ ໃນລະ ຫວ່າງທີ່ເຈົ້າພວມຫາສຽງຢູ່ ແລະ ຖ້າຫາກທ່ານຖືກເລືອກເອົາເປັນຜູ້ຖືກແຕ່ງ ຕັ້ງ, ຊິມີໃຜຮູ້ໄດ້ວ່າທ່ານຈະສາມາດດຳ ລົງຕຳແໜ່ງໄດ້.”\nສ່ວນຜູ້ແທນສະພາສູງຈາກລັດ Florida ທ່ານ Marco Rubio ກັບ ຜູ້ປົກຄອງ ລັດ New Jersey ທ່ານ Christ Christie ກໍແມ່ນໄດ້ປະທະຄາລົມກັນ ກ່ຽວກັບ ເລື່ອງທີ່ວ່າຜູ້ໃດເປັນຜູ້ ມີຫົວອະນຸລັກນິຍົມເຂັ້ມແຂງກວ່າກັນ.\nທ່ານ Marco Rubio ກ່າວວ່າ “ຂ້າພະເຈົ້າມັກທ່ານ Chris Christie ແຕ່ວ່າ ພວກເຮົາບໍ່ ສາມາດທີ່ຈະມີປະທານາທິບໍດີແຫ່ງ ສະຫະລັດ ຜູ້ທີ່ສະໜັບສະໜູນ ໂຄງການການສຶກ ສາທີ່ມີຈຸດໃຈກາງອັນດຽວ. ພວກເຮົາບໍ່ສາມາດທີ່ຈະມີ ປະທານາທິບໍດີແຫ່ງ ສະຫະລັດ ຜູ້ທີ່ໃຫ້ການສະໜັບສະໜູນການຄວບຄຸມ ປືນ.”\nທ່ານ Chris Christie ກ່າວວ່າ “ຂ້າພະເຈົ້າກໍມັກທ່ານ Marco ເຊັ່ນກັນ ແລະ ສອງປີກ່ອນ ໜ້ານີ້ ເພິ່ນໄດ້ເອີ້ນຂ້າພະເຈົ້າວ່າ ເປັນຜູ້ປະຮູບອະນຸລັກນິຍົມ ທີ່ຈຳເປັນສຳລັບລັດ New Jersey. ນັ້ນແມ່ນເວລາກ່ອນທີ່ເພິ່ນຈະມາລົງ ຫາສຽງແຂ່ງກັບຂ້າພະເຈົ້າ.”\nການແລກປ່ຽນຄາລົມກັນ ໄດ້ເຮັດໃຫ້ທ່ານໝໍກ່ຽວກັບລະບົບເສັ້ນປະສາດ ທ່ານ Ben Carson ຮຽກຮ້ອງໃຫ້ມີຄວາມສາມັກຄີກັນພາຍໃນພັກ ຊຶ່ງກໍເປັນສິ່ງທີ່ ຄົນອື່ນໆໄດ້ພະຍາ ຍາມເຮັດໃນລະຫວ່າງການປະທະຄາລົມກັນນີ້.\nຢູ່ພາຍໃນກຸ່ມ ມັນໄດ້ມີການກ່າວປະນາມນະໂຍບາຍການຕ່າງປະເທດຂອງທ່ານ ບາຣັກ ໂອບາມາ ຢ່າງກວ້າງຂວາງ ແລະ ໄດ້ມີຄຳເຕືອນຈາກທ່ານ Christie ແລະ ທ່ານ Rubio ວ່າ ທ່ານນາງ Hilary Clinton ຈາກ ພັກເດໂມແຄຣັດ ຈະເປັນຄົນສືບຕໍ່ນະໂຍບາຍດັ່ງກ່າວ.\nທ່ານ Christ Christie ກ່າວວ່າ “ພວກທ່ານຈະຕ້ອງບໍ່ໃຫ້ທ່ານນາງ Hilary Clinton ສືບຕໍ່ ການເປັນຜູ້ນຳສະໄໝທີ3ຂອງທ່ານ ບາຣັກ ໂອບາມາ ເດັດຂາດ. ຂ້າພະເຈົ້າຈະບໍ່ເຮັດ ແນວນັ້ນ ຖ້າຂ້າພະເຈົ້າໄດ້ເລືອກ ໃຫ້ເປັນຜູ້ເຂົ້າແຂ່ງ.”\nທ່ານ Marco Rubio ກ່າວວ່າ “ທ່ານນາງຈະບໍ່ພຽງແຕ່ຈະເປັນໄພພິບັດ ເທົ່ານັ້ນ. ທ່ານນາງ Hilary Clinton ແມ່ນບໍ່ມີຄຸນນະສົມບັດທີ່ຈະເປັນ ຜູ້ນຳຂອງປະເທດ ສະຫະລັດ.”\nພວກຜູ້ລົງແຂ່ງຂັນຈາກພັກ ຣີພັບບລີກັນ ໃນຕອນນີ້ພວມຫັນໜ້າກັບຄືນໄປສູ່ ການລົງຄະ ແນນສຽງຂັ້ນຕົ້ນໃນລັດ Iowa ແລະ New Hampshire. ການເລືອກຕັ້ງຂອງລັດ Iowa ຈະ ເລີ່ມຂຶ້ນໃນວັນທີ 1 ກຸມພາທີ່ຈະມາເຖິງນີ້.


ແຈ້ງເຕືອນ! ພາກເຫນືອ-ພາກກາງ ກຽມຮັບມືຝົນຕົກໜັກ, ຟ້າຮ້ອງ- ຟ້າເຫຼື້ອມ | VH\nແຈ້ງເຕືອນ! ພາກເຫນືອ-ພາກກາງ ກຽມຮັບມືຝົນຕົກໜັກ, ຟ້າຮ້ອງ- ຟ້າເຫຼື້ອມ\nຄວາມກົດດັນອາກາດຕໍ່າຍັງສືບຕໍ່ປົກຄຸມຢູ່ທົ່ວທຸກພາກຂອງ ປະເທດລາວ ສົມທົບກັບກະແສລົມຕາເວັນຕົກ ພັດປົກຄຸມພາກເໜືອ ລົງຫາ ພາກກາງ ແລະ ລົມຕາເວັນອອກສ່ຽງໃຕ້ພັດປົກຄຸມພາກໃຕ້ ຊຶ່ງຈະເຮັດໃຫ້ອາກາດຮ້ອນຂຶ້ນໃນຕອນບ່າຍ ແລະ ມີຝົນຕົກ ຟ້າຮ້ອງ ຟ້າເຫລື້ອມໃນລະດັບຄ່ອຍ ຫາ ປານກາງ ພ້ອມມີລົມພັດແຮງຢູ່ບາງ ທ້ອງຖິ່ນໃນແຕ່ລະພາກ ແລະ ຈະຕົກໜັກ ລົມແຮງ ພ້ອມທັງໝາກເຫັບ ຕົກ ຢູ່ບາງທ້ອງຖິ່ນແຂວງພາກເໜືອ ແລະ ພາກກາງ. ດັ່ງນັ້ນຈຶ່ງແຈ້ງ ເຕືອນ ອໍານາດການປົກຄອງທຸກພາກສ່ວນ ແລະ ປະຊາຊົນບັນດາເຜົ່າ ທີ່ອາໄສຢູ່ບັນດາແຂວງພາກເໜືອ ແລະ ພາກກາງ ໃຫ້ມີສະຕິລະມັດລະວັງ ຕໍ່ສະພາບຝົນຕົກໜັກ ຟ້າຮ້ອງ ຟ້າເຫລື້ອມ ໝາກເຫັບຕົກ ດິນເຈື່ອນ ແລະ ລົມພັດແຮງທີ່ອາດຈະເຮັດໃຫ້ຕົ້ນໄມ້ ເສົາໄຟຟ້າ ແລະ ປ້າຍ ໂຄສະນາຫັກລົ້ມ ຫລັງຄາເຮືອນເປ່ເພ ແລະ ຂໍໃຫ້ຕິດຕາມຂ່າວ ພະຍາກອນອາກາດ ຈາກກົມອຸຕຸນິຍົມ ແລະ ອຸທົກກະສາດ ໄລຍະວັນທີ 6-7 ມີນາ 2022.\nພະຍາກອນອາກາດ ແຕ່ເວລາ 7:00 ໂມງຂອງວັນທີ 06/03/2022 ເຖິງ ເວລາ 7:00 ໂມງ ວັນທີ 07/03/2022\nພາກເໜືອດ້ານຕາເວັນອອກ (ແຂວງຜົ້ງສາລີ, ຫົວພັນ ແລະ ຊຽງຂວາງ): ຈະມີຝົນຕົກ ຟ້າຮ້ອງໃນລະດັບຄ່ອຍ ຫາ ປານກາງ ແລະ ຕົກໜັກ ພ້ອມມີລົມພັດແຮງ ແລະ ໝາກເຫັບຕົກຢູ່ບາງທ້ອງຖິ່ນ ແຂວງຜົ້ງສາລີ, ຫົວພັນ ແລະ ຊຽງຂວາງ ຫລື ເນື້ອທີ່ການປົກຫຸ້ມຂອງຝົນເທົ່າກັບ 75% ຂອງພາກ. ອຸນຫະພູມໃນລະຫວ່າງ 16-30 ອົງສາ.\nພາກເໜືອດ້ານຕາເວັນຕົກ (ແຂວງຫລວງນໍ້າທາ, ບໍ່ແກ້ວ, ອຸດົມໄຊ, ຫລວງພະບາງ ແລະ ໄຊຍະບູລີ): ອາກາດຈະຮ້ອນຂຶ້ນໃນຕອນບ່າຍ ແລະ ມີຝົນຕົກໃນລະດັບຄ່ອຍ ຫາ ປານກາງ ແລະ ຕົກໜັກ ພ້ອມມີລົມພັດແຮງ ແລະ ໝາກເຫັບຕົກ ຢູ່ບາງທ້ອງຖິ່ນແຂວງອຸດົມໄຊ ຫລວງພະບາງ ແລະ ໄຊຍະບູລີ ຫລື ເນື້ອທີ່ການປົກຫຸ້ມຂອງຝົນເທົ່າກັບ 70% ຂອງພາກ. ອຸນຫະພູມໃນລະຫວ່າງ 20-33 ອົງສາ.\nນະຄອນຫລວງວຽງຈັນ: ອາກາດຮ້ອນໃນຕອນບ່າຍ ຈະມີຝົນຕົກ ຟ້າຮ້ອງ ຟ້າເຫລື້ອມໃນລະດັບຄ່ອຍ ພ້ອມມີລົມພັດແຮງຢູ່ບາງບໍລິເວນ ຫລື ເນື້ອທີ່ການປົກຫຸ້ມຂອງຝົນເທົ່າກັບ 50%. ອຸນຫະພູມໃນລະຫວ່າງ 20-34 ອົງສາ.\nພາກກາງ (ແຂວງວຽງຈັນ, ບໍລິຄໍາໄຊ, ຄໍາມ່ວນ ແລະ ສະຫວັນນະເຂດ): ອາກາດຮ້ອນຂຶ້ນໃນຕອນບ່າຍ ຈະມີຝົນຕົກ ຟ້າຮ້ອງ ຟ້າເຫລື້ອມໃນລະດັບຄ່ອຍ ຫາ ປານກາງ ແລະ ຕົກໜັກ ແຂວງວຽງຈັນ ບໍລິຄໍາໄຊ ແລະ ຄໍາມ່ວນ ພ້ອມມີລົມພັດແຮງຢູ່ບາງທ້ອງຖິ່ນ ຫລື ເນື້ອທີ່ການປົກຫຸ້ມຂອງຝົນເທົ່າກັບ 70% ຂອງພາກ. ອຸນຫະພູມໃນລະຫວ່າງ 21-33 ອົງສາ.\nແຂວງໄຊສົມບູນ: ອາກາດໜາວເຢັນ ຈະມີຝົນຕົກໃນລະດັບຄ່ອຍ ພ້ອມມີລົມພັດແຮງຢູ່ບາງບໍລິເວນ ຫລື ເນື້ອທີ່ການປົກຫຸ້ມຂອງຝົນເທົ່າກັບ 70% ຂອງແຂວງ. ອຸນຫະພູມໃນລະຫວ່າງ 16-28 ອົງສາ.\nພາກໃຕ້ (ແຂວງສາລະວັນ, ເຊກອງ, ຈໍາປາສັກ ແລະ ອັດຕະປື): ອາກາດຮ້ອນ ຈະມີຝົນຕົກ ຟ້າຮ້ອງ ຟ້າເຫລື້ອມໃນລະດັບຄ່ອຍ ພ້ອມມີລົມພັດແຮງຢູ່ບາງທ້ອງຖິ່ນ ຫລື ເນື້ອທີ່ການປົກຫຸ້ມຂອງຝົນເທົ່າກັບ 60% ຂອງພາກ. ອຸນຫະພູມໃນລະຫວ່າງ 22-35 ອົງສາ.\nເຂດພູພຽງບໍລະເວນ: ອາກາດໜາວເຢັນໃນຕອນກາງຄືນ ຫາ ຕອນເຊົ້າ ຈະມີຝົນຕົກໃນລະດັບຄ່ອຍ ພ້ອມມີລົມພັດແຮງຢູ່ບາງບໍລິເວນ ຫລື ເນື້ອທີ່ການປົກຫຸ້ມຂອງຝົນເທົ່າກັບ 60%. ອຸນຫະພູມໃນລະຫວ່າງ 14-26 ອົງສາ.


ປະຊາຊົນລາວຮ້ອງຂໍຄວາມ ຊ່ວຍເຫລືອຈາກສະພາແຫ່ງຊາດ ຫລາຍຂື້ນ\nຜູ້ແທນສະພາແຫ່ງຊາດ ກົດຜຸ່ມລົງຄະແນນສຽງ ໃນກອງປະຊຸມ\nຮອງປະທານສະພາແຫ່ງຊາດລາວຍອມຮັບວ່າ ມີປະຊາຊົນໄດ້ສະແດງການຮຽກຮ້ອງຂໍຄວາມຊ່ວຍເຫລືອຈາກ ສະພາແຫ່ງຊາດຫລາຍຂື້ນນັບມື້ ໃນຂະນະທີ່ແກນນຳຂອງ ປະຊາຊົນທີ່ມີສ່ວນໃນການຮຽກຮ້ອງ ກັບໄດ້ຢືນຢັນວ່າ ມີກໍລະນີທີ່ໄດ້ຮັບການຕອບສະໜອງຫລືແກ້ໄຂບັນຫາພຽງສ່ວນນ້ອຍເທົ່ານັ້ນ.\nທ່ານໄຊສົມພອນ ພົມວິຫານ ຮອງປະທານສະພາແຫ່ງຊາດລາວ ໄດ້ຖະແຫລງຢືນຢັນວ່າ ໃນຕະຫລອດໄລຍະຂອງການປະຊຸມສະໄມສາມັນຄັ້ງທີ່9ຂອງສະພາແຫ່ງຊາດລາວ ຊຸດທີ່6ຊຶ່ງໄດ້ສິ້ນສຸດລົງຢ່າງເປັນ ທາງການໃນວັນທີ່ 30 ມີຖຸນານີ້ ປາກົດວ່າມີປະຊາຊົນລາວທີ່ໄດ້ສະແດງການຮຽກຮ້ອງເພື່ອຂໍໃຫ້ສະພາແຫ່ງ ຊາດລາວ ໃຫ້ການຊ່ວຍເຫລືອໃນການແກ້ໄຂບັນຫາຕ່າງໆໃນສັງຄົມລາວ ຈຳນວນຫລາຍກວ່າ 200 ກໍລະນີ.\nໂດຍຈາກການຮຽກຮ້ອງດັ່ງກ່າວຂອງປະຊາຊົນລາວນັ້ນ ກໍປາກົດວ່າສ່ວນໃຫຍ່ເປັນການຮຽກຮ້ອງຂໍໃຫ້ມີການ ດຳເນີນມາດຕະການປ້ອງກັນ ແລະປາບປາມການສໍ້ລາດບັງຫລວງໃນວົງການລັດຖະບານລາວໃຫ້ມີປະສິດທິ ພາບ ແລະໃຫ້ມີການລົງໂທດພະນັກງານຂອງລັດຖະບານ ທີ່ໄດ້ກະທຳຄວາມຜິດຢ່າງແທ້ຈິງໂດຍບໍ່ມີການຍົກ ເວັ້ນຫລືເລືອກປະຕິບັດຢ່າງເດັດຂາດ. ນອກຈາກນັ້ນ ປະຊາຊົນທີ່ໄດ້ສະແດງການຮຽກຮ້ອງເຖິງສະພາແຫ່ງຊາດລາວໃນຄັ້ງນີ້ ກໍຍັງໄດ້ຮຽກຮ້ອງໃຫ້ຄະນະລັດຖະບານລາວ ດຳເນີນການບໍລິຫານປະເທດໃນທຸກໆດ້ານຢ່າງໂປ່ງໃສ ມີການນຳໃຊ້ງົບປະມານຢ່າງມີປະສິດທິຜົນ ໂດຍປາດສະຈາກການຮົ່ວໄຫລ ມີການສຶກສາປ້ອງ ກັນບັນຫາຜົນກະທົບຕໍ່ສັງຄົມ ແລະສະພາບແວດລ້ອມທຳມະຊາດຢ່າງຄັກແນ່ ກ່ອນທີ່ຈະຕັດສິນໃຈອະນຸມັດການລົງທຶນຈາກຕ່າງປະເທດໃນລາວ ແລະຄວບຄຸມກວດກາການນຳໃຊ້ຊັບສິນຂອງລັດຖະບານຢ່າງຖືກ ຕ້ອງຕາມກົດໝາຍຢ່າງເຂັ້ມງວດ.\nພ້ອມກັນນີ້ ທ່ານ ໄຊສົມພອນ ກໍຍັງໄດ້ຖະແຫລງຍອມຮັບດ້ວຍວ່າ ປະຊາຊົນລາວໄດ້ສະແດງການຮຽກຮ້ອງ ດັ່ງກ່າວເຖິງສະພາແຫ່ງຊາດລາວເພີ່ມຫລາຍຂື້ນນັບມື້ ໂດຍໃນຕະຫລອດໄລຍະ 1 ປີທີ່ຜ່ານມານີ້ກໍປາກົດວ່າ ມີປະຊາຊົນລາວໄດ້ສະແດງການຮຽກຮ້ອງເຖິງສະພາແຫ່ງຊາດ ແລະສະພາແຫ່ງຊາດກໍໄດ້ສະເໜີຕໍ່ໄປຍັງລັດ ຖະບານຫລາຍກວ່າ 400 ກໍລະນີ ຫາກແຕ່ກໍໄດ້ຮັບການແກ້ໄຂພຽງແຕ່ 191 ກໍລະນີເທົ່ານັ້ນຈົນເຖິງທຸກມື້ນີ້\nໂດຍການຖະແຫລງດັ່ງກ່າວນີ້ຂອງທ່ານ ໄຊສົມພອນ ກໍນັບວ່າສອດຄ່ອງກັນກັບການໃຫ້ທັດສະນະຂອງແກນ ນຳປະຊາຊົນລາວທ່ານນ່ຶງທີ່ມີສ່ວນຢ່າງສຳຄັນໃນການສະແດງການຮຽກຮ້ອງຕໍ່ສະພາແຫ່ງຊາດ ແລະໄດ້ຕິດ ຕາມຜົນການປະຕິບັດງານຂອງລັດຖະບານລາວມາຢ່າງຕໍ່ເນຶ່ອງ ຊຶ່ງທ່ານໄດ້ໃຫ້ການຢືນຢັນໃນຕອນນຶ່ງວ່າ:\n“ບັນດາຂໍ້ຂັດຂ້ອງໝອງໃຈຫລືຄວາມທຸກຍາກຂອງປະຊາຊົນນັ້ນ ກໍມີຫລາຍບັນຫາ ເຊັ່ນວ່າ ບັນຫາເສັ້ນທາງ ບັນຫານ້ຳລິນ ບັນຫາໂຮງໝໍ ບັນຫາໂຮງຮຽນ ຫລືວ່າອື່ນໆ ແຕ່ພາຍຫລັງຈາກທີ່ພວກເຮົາໄດ້ແຈ້ງສະເໜີໃຫ້ທາງຫ້ອງການວ່າການໄດ້ຮັບຊາບຕໍ່ຄຳຮ້ອງຂໍຂອງປະຊາຊົນແລ້ວນີ້ກໍບໍ່ທັນເຫັນວ່າໄດ້ມີການຍົກບັນຫາເຫລົ່ານີ້ຂື້ນມາແຕ່ຢ່າງໃດ ແລະອີກບັນຫານຶ່ງກໍຄືພວກເຮົາໄດ້ນຳເອົາຄວາມຄິດຄວາມເຫັນຕ່າງໆເຫລົ່ານີ້ສະເໜີຕໍ່ພາກສ່ວນຕ່າງໆທີ່ກ່ຽວຂ້ອງ ແຕ່ໃນຄວາມຈິງແລ້ວ ການແກ້ໄຂຫລືການສະໜອງຕອບນັ້ນກັບບໍ່ມີການຕອບ ສະໜອງເກີດຂື້ນເລີຍ ເວັ້ນໄວ້ແຕ່ໂຄງການຈຳນວນນຶ່ງທີ່ເປັນຄວາມຊ່ວຍເຫລືອຈາກພາຍນອກເທົ່ານັ້ນ ທີ່ພໍຈະໄດ້ແດ່ໜ້ອຍນຶ່ງ”\nກ່ອນໜ້ານີ້ ທ່ານທອງສິງ ທຳມະວົງ ປະທານສະພາແຫ່ງຊາດລາວ ໄດ້ຖະແຫລງວ່າບັນຫາທີ່ປະຊາຊົນລາວ ໄດ້ພາກັນຮ້ອງຮຽນມາເຖິງຄະນະປະຈຳສະພາແຫ່ງຊາດຫລາຍທີ່ສຸດແລະກໍໄດ້ສະເໜີໃຫ້ລັດຖະບານດຳເນີນ ມາດຕະການແກ້ໄຂຢ່າງຮີບດ່ວນໄປແລ້ວນັ້ນ ກໍຄືບັນຫາແລະຂໍ້ຂັດແຍ້ງກ່ຽວກັບທີ່ດິນທຳກິນ ເນຶ່ອງຈາກວ່າໃນປັດຈຸບັນນີ້ຍັງມີປະຊາຊົນລາວອີກຈຳນວນບໍ່ໜ້ອຍທີ່ບໍ່ມີທີ່ດິນທຳກິນ ສ່ວນປະຊາຊົນລາວທີ່ມີທີ່ດິນທຳກິນແລ້ວນັ້ນກັບຕ້ອງປະສົບບັນຫາເຂດສຳປະທານທີ່ດິນຂອງເອກກະຊົນລາວແລະຕ່າງຊາດໄດ້ໄປກວມເອົາທີ່ດິນຂອງພວກເຂົາເຈົ້າ. ນອກຈາກນີ້ ທ່ານທອງສິງ ກໍໄດ້ສະແດງຄວາມກັງວົນໃຈຕໍ່ສະພາບການກ່ຽວກັບການປ່ຽນແປງພື້ນທີ່ການກະເສດໄປເປັນເຂດທີ່ຢູ່ອາໃສແລະເຂດອຸດສາຫະກຳຕ່າງໆທີ່ເພີ່ມຫລາຍຂື້ນນັບມື້ໂດຍບໍ່ມີການຄວບຄຸມ ຊຶ່ງກໍຈະກະທົບຕໍ່ຄວາມໝັ້ນຄົງດ້ານສະບຽງອາຫານໃນໄລຍະຕໍ່ໄປຢ່າງຫລີກລ່ຽງບໍ່ໄດ້.


ປະເທດ ໄອວໍຣີ ໂຄສ ປະກາດສັນຕິພາບ ລຸນຫຼັງ ການກໍ່ຈະລາຈົນ2ມື້ຂອງພວກທະຫານ\nພວກທະຫານກະບົດ ຢູ່ດ່ານກວດກາໃນເມືອງ Bouake, ປະເທດ ໄອວໍຣີ ໂຄສ.6ມັງກອນ, 2017.\nປະທານາທິບໍດີປະເທດ ໄອວໍຣີ ໂຄສ ທ່ານ Alassane Ouattara ກ່າວວ່າ ທ່ານໄດ້ບັນ ລຸຂໍ້ຕົກລົງສະບັບໜຶ່ງກັບພວກທະຫານກະບົດ ເພື່ອສິ້ນສຸດການລຸກຮືຂຶ້ນຕ້ານອຳນາດ ໄລຍະສັ້ນໃນວັນເສົາວານນີ້, ແຕ່ຂໍ້ຕົກລົງນັ້ນປາກົດວ່າ ເກືອບຈະລົ້ມລະລາຍໃນເວລາ ເກືອບສອງຊົ່ວໂມງຕໍ່ມາ.\nໃນເມືອງ Bouakem, ເຊິ່ງຕັ້ງຢູ່ພາກເໜືອຂອງປະເທດ ບ່ອນການຍຶດອຳນາດໄດ້ເກີດ ຂຶ້ນໃນຕອນແລງວັນສຸກທີ່ຜ່ານມານັ້ນ, ພວກທະຫານໄດ້ກ່າວປະນາມການຂາດຄວາມ ຮັບປະກັນ ຂອງປະນາທານາທິບໍດີວ່າ ພວກເຂົາຈະໄດ້ຮັບການຕອບສະໜອງຕາມຄວາມ ຮຽກຮ້ອງຕ້ອງການທາງການເງິນ. ພວກເຂົາໄດ້ຍິງປືນ AK ຂຶ້ນທ້ອງຟ້າພ້ອມກັນ ແລະ ຍິງອາວຸດໜັກຢູ່ນອກອາຄານລັດຖະບານ, ພວກທະຫານທີ່ບໍ່ພໍໃຈ ໄດ້ປິດລ້ອມລັດຖະ ມົນຕີປ້ອງກັນປະເທດ ແລະ ພວກເຈົ້າໜ້າທີ່ຄົນອື່ນໆໄວ້ຢູ່ໃນຕຶກ ຈົນຮອດຕອນແລງຂອງ ວັນເສົາວານນີ້.\nແນວໃດກໍຕາມ, ຫຼັງຈາກຫຼາຍຊົ່ວໂມງຜ່ານໄປ, ລັດຖະມົນຕີປ້ອງກັນປະເທດ ແລະ ຄົນ ອື່ນໆກໍໄດ້ຖືກປ່ອຍໄປ. ທ່ານ Donwahi ຜູ້ທີ່ຄຳເວົ້າຂອງລາວໄດ້ຖືກກ່າວເນັ້ນວ່າ ການ ຮຽກຮ້ອງຂອງພວກປະທ້ວງ ແມ່ນ “ພໍຟັງໄດ້ ແຕ່ ໜ້າເສົ້າໃຈ,” ພວກເຂົາເຈົ້າໄດ້ມຸ່ງໜ້າ ໄປສະໜາມບິນໃນທັນທີທັນໃດ ແລະ ໜີອອກຈາກເມືອງໄປ.\nໃນຕອນເຊົ້າຂອງວັນເສົາວານນີ້, ການຍິງກັນໄດ້ເກີດຂຶ້ນຢູ່ຖານທັບໃນນະຄອນ Abidjan, ເປັນເມືອງຫຼວງທາງການຄ້າຂອງ ໄອວໍຣີ ໂຄສ, ແລະ ພວກທະຫານໄດ້ກີດກັ້ນ ຖະໜົນເສັ້ນສຳຄັນຢູ່ທີ່ນັ້ນ, ໄດ້ຮຽກຄວາມຊົງຈຳຂອງການກະບົດທີ່ເກືອບກາຍເປັນເອ ກະລັກໂດຍພວກທະຫານເມື່ອສອງປີກ່ອນ. ແນວໃດກໍຕາມ, ຖ່າມກາງຄວາມເຄັ່ງຕຶງໃນ ສອງເມືອງທີ່ໃຫຍ່ທີ່ສຸດຂອງປະເທດນັ້ນ, ບໍ່ໄດ້ມີການລາຍງານວ່າ ໄດ້ມີການຍິງປືນຖືກ ຄົນ ຫຼື ການບາດເຈັບລົ້ມຕາຍແຕ່ຢ່າງໃດ.


ຈີນ Casp ungin Acetate;Caspofungin acetate;Cancidas;Caspofungin acetate [USAN:BAN:JAN];ຜູ້ຜະລິດ ແລະຜູ້ສະໜອງ |Jin DUN\nCaspofungin Acetate ກິດຈະກໍາທາງຊີວະພາບ\nອະທິບາຍ Caspofungin Acetate ແມ່ນຢາຕ້ານເຊື້ອເຫັດທີ່ສາມາດຍັບຍັ້ງການສັງເຄາະຂອງ 1,3-β-d glucan synthase ທີ່ບໍ່ແຂ່ງຂັນ.\nທີ່ກ່ຽວຂ້ອງປະເພດ ເສັ້ນທາງສັນຍານ >> ຕ້ານການຕິດເຊື້ອ >> ເຊື້ອເຫັດ\nພື້ນທີ່ຄົ້ນຄ້ວາ >> ຕິດເຊື້ອ\nໃນ vivoການຄົ້ນຄວ້າ ຫນູທີ່ສັກຢາ caspofungin ບໍ່ມີການປ່ຽນແປງທີ່ສໍາຄັນໃນຮູບແບບຄື້ນ ERG ຂອງເຂົາເຈົ້າຢູ່ທີ່ຄວາມເຂັ້ມຂຸ້ນຂອງ vitreous ຂອງ 0.41 ຫາ 4.1 μM, ແລະ retina ຂອງເຂົາເຈົ້າບໍ່ມີການປ່ຽນແປງທາງສະກຸນຫຼືການສູນເສຍຈຸລັງ.ຢູ່ທີ່ຄວາມເຂັ້ມຂົ້ນຂອງ vitreous ຂອງ 41 μM, caspofungin ຫຼຸດລົງຄວາມກວ້າງໃຫຍ່ຂອງຄື້ນ,bwave ແລະ scotopic threshold response ຂອງ ERG, ແລະຍັງເຮັດໃຫ້ເກີດການຫຼຸດລົງຂອງຈໍານວນຈຸລັງໃນຊັ້ນຈຸລັງ ganglion .Carprofungin (8 mg/kg) ຫຼື amphotericin B 1 mg/kg, ການສັກຢາ intraperitoneal 1 ຄັ້ງຕໍ່ມື້ 30 ຊົ່ວໂມງຫຼັງຈາກຕິດເຊື້ອ7ມື້ຕິດຕໍ່ກັນ, ປຽບທຽບກັບການປິ່ນປົວການຄວບຄຸມຍານພາຫະນະ, 100% ລອດຕາຍໃນວັນທີ 28, ສົ່ງຜົນໃຫ້ໃນເວລາກາງເວັນ 100% ອັດຕາການຕາຍ 11. , ຫຼັງຈາກສິ່ງທ້າທາຍການຕິດເຊື້ອ.ເມື່ອປຽບທຽບກັບການປິ່ນປົວການຄວບຄຸມຍານພາຫະນະໃນວັນທີ 5, caspofungin ຫຼຸດລົງການຟື້ນຕົວຂອງ Candida ທີ່ເປັນໄປໄດ້ໃນເນື້ອເຍື່ອຂອງຫມາກໄຂ່ຫຼັງແລະສະຫມອງໃນເວລາທີ່ການໂຫຼດຂອງການຄວບຄຸມໄດ້ເຖິງຈຸດສູງສຸດ.ໜູທີ່ໄດ້ຮັບການປິ່ນປົວດ້ວຍຢາ caspofungin ໃນປະລິມານ2ມກ/ກກ ຫຼື ສູງກວ່ານັ້ນ ມີການໂຫຼດຂອງສະໝອງຕໍ່າລົງຢ່າງຫຼວງຫຼາຍໃນວັນທີ5ຫຼາຍກວ່າໜູທີ່ໄດ້ຮັບການປິ່ນປົວດ້ວຍຢາ amphotericin B. Amphotericin B ແລະ ການປິ່ນປົວ caspofungin ຫຼຸດຜ່ອນພາລະຂອງເຊື້ອເຫັດໃນໝາກໄຂ່ຫຼັງໄດ້ 1.7 ບັນທຶກ CFU/g ແລະ 2.46 ຫາ 3.64 ບັນທຶກ CFU. /g, ຕາມລໍາດັບ .\nສັດການທົດລອງ ການປິ່ນປົວດ້ວຍຢາຕ້ານເຊື້ອແມ່ນເລີ່ມຕົ້ນ 30 ຊົ່ວໂມງຫຼັງຈາກການຕິດເຊື້ອທີ່ທ້າທາຍແລະໄດ້ຮັບການສັກຢາ intraperitoneal (ip) 1 ຄັ້ງຕໍ່ມື້ເປັນເວລາ7ມື້.ໜູໄດ້ຮັບການປິ່ນປົວດ້ວຍຢາ 1, 2, 4, ຫຼື 8 mg/kg/day caspofungin, 1 mg/kg/day amphotericin B ຫຼື ການຄວບຄຸມພາຫະນະ (ນ້ຳກັ່ນເປັນໝັນ).ປະສິດທິພາບຂອງຕົວແບບໄດ້ຖືກປະເມີນໃນສາມວິທີ: ໂດຍການຕິດຕາມອັດຕາການຢູ່ລອດຂອງສັດ 10 ໃນແຕ່ລະກຸ່ມການປິ່ນປົວ, ໂດຍການຕິດຕາມການໂຫຼດ Candida ໃນເນື້ອເຍື່ອຂອງຫມາກໄຂ່ຫຼັງແລະສະຫມອງຂອງສັດທີ່ປິ່ນປົວກຸ່ມທີສອງ, ແລະໂດຍການປະເມີນທາງປະຫວັດສາດຂອງຫມາກໄຂ່ຫຼັງ.ແລະສະຫມອງ.ກຸ່ມທີສາມຂອງສັດທີ່ໄດ້ຮັບການປິ່ນປົວ.ຫນູໄດ້ຖືກ euthanized ດ້ວຍການສູດດົມ CO2ແລະປູກຝັງໃນເວລາ 30 ຊົ່ວໂມງ (ການຄວບຄຸມໂດຍຍານພາຫະນະເທົ່ານັ້ນ) ແລະໃນວັນທີ5(24 ຊົ່ວໂມງຫຼັງຈາກຄັ້ງທີ່ 4), 8 (24 ຊົ່ວໂມງຫຼັງຈາກຄັ້ງສຸດທ້າຍ), ແລະ 14, 21 ຊົ່ວໂມງແລະ histological. ການເກັບຕົວຢ່າງເນື້ອເຍື່ອ.(ພຽງແຕ່ການປິ່ນປົວ caspofungin), ແລະ 28 ຫຼັງຈາກການໂຈມຕີ.\nເອກະສານອ້າງອີງ .Mojumder DK, et al.ການປະເມີນຄວາມເປັນພິດຂອງ retinal ຂອງ caspofungin intravitreal ໃນຕາຫນູ.ລົງທຶນ Ophthalmol Vis Sci.2010 ພະຈິກ;51(11:5796-803.\n.Flattery, Amy M. et al.ປະສິດທິພາບຂອງ caspofungin ໃນຮູບແບບຫນູໄວຫນຸ່ມຂອງ candidiasis ລະບົບປະສາດສ່ວນກາງ.ຕົວແທນຕ້ານເຊື້ອຈຸລິນຊີ ແລະການປິ່ນປົວດ້ວຍທາງເຄມີ (2011), 55(7), 3491-3497.\nຄຸນສົມບັດທາງເຄມີ ແລະທາງກາຍະພາບຂອງ caspofungin acetate\nຈຸດຕົ້ມ 1408.1ºC ທີ່ 760 mmHg\nລັກສະນະລັກສະນະ ສີຂາວຫາ beige\nຄວາມກົດດັນຂອງອາຍ 0mmHg ທີ່ 25°C\nການລະລາຍນ້ໍາ H2O: ລະລາຍ 15mg/mL (ການແກ້ໄຂບັນຫາທີ່ຈະແຈ້ງ)\nພາສີ Caspofungin Acetate\nCaspofungin ຕ້ອງໄດ້ຮັບການກະກຽມໂດຍການຫມັກເຕັກໂນໂລຢີເຄິ່ງສັງເຄາະ.ຜະລິດຕະພັນດິບຂອງວົງແຫວນຕົ້ນຕໍຈໍາເປັນຕ້ອງໄດ້ຮັບໂດຍຜ່ານເຕັກໂນໂລຢີການຫມັກ, ແລະຫຼັງຈາກນັ້ນຜະລິດຕະພັນລະດັບປານກາງແມ່ນໄດ້ຮັບໂດຍຜ່ານການແຍກແລະການຊໍາລະລ້າງ, ແລະຫຼັງຈາກນັ້ນຜະລິດຕະພັນລະດັບປານກາງຖືກນໍາໃຊ້ເປັນອຸປະກອນການເລີ່ມຕົ້ນເພື່ອເຮັດສໍາເລັດການເຊື່ອມຕ່ອງໂສ້ຂ້າງຄຽງໂດຍໃຊ້ເຕັກໂນໂລຢີສັງເຄາະເພື່ອໃຫ້ໄດ້ມາ. ອົງປະກອບເປົ້າຫມາຍ.ເນື່ອງຈາກວ່າຜະລິດຕະພັນ "ປະສົມເຄິ່ງສັງເຄາະ" ຕ້ອງຜ່ານການເຊື່ອມໂຍງດ້ານວິຊາການຫຼາຍຢ່າງເຊັ່ນ: ການຫມັກ, ການແຍກແລະການເຮັດຄວາມສະອາດ, ການສັງເຄາະ, ແລະອື່ນໆ, ເສັ້ນທາງດ້ານວິຊາການແລະການຄວບຄຸມຕົວກໍານົດການຂະບວນການແມ່ນສັບສົນຫຼາຍໃນ Chemicalbook.ນອກຈາກນັ້ນ, ຂໍ້ກໍານົດກົດລະບຽບສໍາລັບການລົງທະບຽນ caspofungin, ຜະລິດຕະພັນເຄິ່ງສັງເຄາະຫມັກ, ຍັງສູງທີ່ສຸດ.ເອກະສານຄໍາຮ້ອງສະຫມັກຈໍາເປັນຕ້ອງເລີ່ມຕົ້ນຈາກແຫຼ່ງຫມັກ, ບໍ່ພຽງແຕ່ການສຶກສາລະບົບການປູກຝັງ, ເຕັກໂນໂລຊີການຫມັກ, ແລະເຕັກໂນໂລຊີການຊໍາລະລ້າງ, ແຕ່ຍັງເພື່ອສໍາຫຼວດຂະບວນການສັງເຄາະ.ເສັ້ນທາງ, ເງື່ອນໄຂ, ແລະການຄວບຄຸມຂອງ impurities ໃນຂະບວນການ, ເນື່ອງຈາກວ່າຜະລິດຕະພັນສຸດທ້າຍແມ່ນຂ້ອນຂ້າງ fragile, carelessness ໃດຈະເຊັດອອກຄວາມພະຍາຍາມທີ່ຜ່ານມາທັງຫມົດ, ແລະຄວາມຫຍຸ້ງຍາກດ້ານວິຊາການແລະຄ່າໃຊ້ຈ່າຍແມ່ນບໍ່ສໍາຄັນ.\nມັນເປັນທີ່ຊັດເຈນຍ້ອນອຸປະສັກດ້ານວິຊາການສູງແລະພູມສັນຖານທີ່ມີການແຂ່ງຂັນທີ່ດີທີ່ Hengrui Caspofungin ໄດ້ຮັກສາພື້ນທີ່ລາຄາທີ່ຂ້ອນຂ້າງດີຫຼັງຈາກລາຍຊື່ຂອງມັນ.\nການຂາຍຢາສີດ caspofungin terminal ໃນສະຖາບັນການແພດສາທາລະນະໃນປະເທດຈີນ (ຫົວຫນ່ວຍ: ສິບພັນຢວນ)\nມາຮອດປະຈຸບັນ, ພຽງແຕ່ຢາທົ່ວໄປຂອງ Hengrui Pharmaceuticals, Chia Tai Tianqing, Borui Pharmaceuticals, ແລະ Haisco ໄດ້ຮັບການອະນຸມັດໃຫ້ລົງລາຍຊື່.ຢາປົວພະຍາດຫົວດົງ?\nບໍລິສັດການຄົ້ນຄວ້າຕົ້ນສະບັບຂອງ caspofungin acetate ແມ່ນ Merck, ແລະຄໍາຮ້ອງສະຫມັກບັນຊີລາຍຊື່ຂອງ6ບໍລິສັດແມ່ນຢູ່ພາຍໃຕ້ການກວດສອບແລະການອະນຸມັດ, ຄື Qilu Pharmaceutical, Nanjing Yinxing Pharmaceutical, Sihuan Pharmaceutical, Osaikang Pharmaceutical, Sino-US Huadong Pharmaceutical, ແລະ Tian Wei.\nຕໍ່ໄປ: Rivaroxaban(S)-Rivaroxaban;BAY 59-7939;RivaroxabanIsomer;Rivaroxaban;\nHydroxypyrazolodpyrimidine pyrazolo(3,4-d) pyrim...


ກູບາ ປະສົບຄວາມສຳເລັດພັດທະນາວັກແຊັງຕ້ານໂຄວິດ-19 ຂຶ້ນເອງຊື່ Abdala ມີປະສິດທິພາບ 92% | ອິດສະຫຼະ\nລາຍງານ 26 ມິຖຸນາ 2021, ສະຖາບັນຟິນເລ (Finlay Institute) ເຊິ່ງເປັນໜຶ່ງໃນອົງການວິໄຈດ້ານວິທະຍາສາດຊັ້ນນຳຂອງກູບາ ຮ່ວມກັບສູນວິສະວະກຳພັນທຸກຳ ແລະ ເຕັກໂນໂລຊີແຫ່ງຊາດກູບາ (Center for Genetic Engineering and Biotechnology) ໄດ້ຖະແຫຼງເມື່ອວັນທີ 21 ມິຖຸນາ 2021 ທີ່ຜ່ານມາ ເປີດຕົວວັກແຊັງຕ້ານພະຍາດໂຄວິດ-19 ທີ່ພັດທະນາຂຶ້ນເອງ ໂດຍເປັນແບບທີ່ຮຽກວ່າ “Subunit” ຄືການໃຊ້ໂປຼຕີນບາງສ່ວນຂອງເຊື້ອຈຸລະໂລກໂຄໂຣນາເພື່ອກະຕຸ້ນພູມຄຸ້ມກັນ ວັກແຊັງດັ່ງກ່າວມີຊື່ທາງເຕັກນິກວ່າ CIGB-66 ແລະ ຊື່ທາງການຄ້າວ່າ “ອັບດາລາ” (Abdala).\nເຊິ່ງຜົນການທົດສອບປະສິດທິພາບໃນໄລຍະທີ່ສາມ ປາກົດໃນເບື້ອງຕົ້ນວ່າ ວັກແຊັງອັບດາລາ ທີ່ຕ້ອງສັກ3ເຂັມ ມີປະສິດທິພາບ 92.28% ຖືວ່າເກີນມາດຕະຖານທີ່ອົງການອະນາໄມໂລກ (WHO) ຕັ້ງໄວ, ເຊິ່ງກູບາໄດ້ເລີ່ມສັກວັກແຊັງປ້ອງກັນພະຍາດໂຄວິດ-19 ໃຫ້ແກ່ປະຊາຊົນ ເມື່ອເດືອນພຶດສະພາ ທີ່ຜ່ານມາ ໂດຍໃຊ້ວັກແຊັງທີ່ພັດທະນາຂຶ້ນເອງທັງໝົດ.\nການເຄື່ອນໄຫວດັ່ງກ່າວເກີດຂຶ້ນພຽງບໍ່ພໍເທົ່າໃດວັນ ພາຍຫຼັງທີ່ສະຖາບັນຟິນເລລາຍງານຜົນການທົດສອບປະສິດທິພາບຂອງວັກແຊັງຕ້ານໂຄວິດ-19 ອີກຢ່າງໜຶ່ງຄື FINLAY-FR-2 ຫຼື Soberaba2ເປັນວັກແຊັງທີ່ພັດທະນາໂດຍໃຊ້ເຕັກໂນໂລຊີ Conjugate ຜະລິດຈາກສ່ວນໜຶ່ງຂອງເຊື້ອຈຸລະໂລກໂຄໂຣນາ ມີປະສິດທິພາບ 62% ຫາກສັກຄົບ2ເຂັມ ຈາກທັງໝົດ2ເຂັມ.\nຂະນະນີ້, ມີຫຼາຍປະເທດໂດຍສະເພາະຫວຽດນາມ, ອາກຊັງຕິນ ແລະ ອີຣານ ໃຫ້ຄວາມສົນໃຈຕິດຕໍ່ຂໍຊື້ວັກແຊັງຈາກກູບາແລ້ວ, ນອກຈາກນີ້ ກູບາຍັງໄດ້ໃຫ້ການຊ່ວຍເຫຼືອວັກແຊັງອັບດາລາ ຈຳນວນ 30,000 ຫຼອດ ໃຫ້ແກ່ເວເນຊູເອລາ ເມື່ອວັນທີ 24 ມິຖຸນາ 2021 ທີ່ຜ່ານມາ.\nເຊິ່ງທາງການກູບາຄາດວ່າ ວັກແຊັງທັງ2ແບບທີ່ກ່າວມານັ້ນ ຈະໄດ້ຮັບການອະນຸມັດໃຫ້ໃຊ້ເປັນກໍລະນີສຸກເສີນ ແລະ ຈະໄດ້ຮັບການຮັບຮອງຈາກອົງການອະນາໄມໂລກ ໂດຍຂະບວນການຮັບຮອງຈະເລີ່ມຂຶ້ນໃນອີກບໍ່ພໍເທົ່າໃດວັນຂ້າງໜ້ານີ້ ເຊິ່ງໃຊ້ເວລາບໍ່ດົນ ກໍ່ຈະເຮັດໃຫ້ທົ່ວໂລກມີວັກແຊັງອີກ2ຊະນິດເຂົ້າມາເສີມສ້າງພູມຄຸ້ມກັນ ເພື່ອຮັບມືກັບການແຜ່ລະບາດຂອງພະຍາດໂຄວິດ-19.\nໃນດ້ານຂອງທ່ານ ມີເກັນ ດິແອັດສ-ກາແນນ ປະທານປະເທດກູບາ ໄດ້ຍ້ອງຍໍຊົມເຊີຍຄວາມກ້າວໜ້າໃນການພັດທະນາວັກແຊັງທັງສອງແບບ ເຊິ່ງເປັນວັກແຊັງ2ຈາກທັງໝົດ5ແບບ ທີ່ກຳລັງພັດທະນາຢູ່ໃນກູບາ, ກູບາເປັນປະເທດທີ່ປົກຄອງດ້ວຍລະບອບສັງຄົມນິຍົມ ແຕ່ເປັນໜຶ່ງໃນປະເທດທີ່ມີລະບົບສາທາລະນະສຸກໄດ້ມາດຕະຖານສູງເປັນອັນດັບຕົ້ນໆຂອງໂລກ ເຖິງແມ່ນວ່າຈະຖືກ ສ.ອາເມຣິກາ ຂວ້ຳບາດປິດລ້ອມທາງເສດຖະກິດຢ່າງໜັກໜ່ວງມາກວ່າເຄິ່ງສະຕະວັດ.


ບົດບັນນາທິການ: ທ່ານບລິງເກັນ ເດີນທາງ ໄປຢ້ຽມຢາມອິນເດຍ\nລັດຖະມົນຕີການຕ່າງປະເທດສະຫະລັດ ທ່ານແອນໂທນີ ບລິງເກັນ (ຊ້າຍ) ກ່າວຄຳປາໄສ ໃນຂະນະທີ່ລັດຖະມົນຕີການຕ່າງປະເທດອິນເດຍທ່ານສຸບຣາມານີຢາມ ໄຈຊັງກາ ພວມຟັງ ທີ່ຈາວາຮານ ເນຣູ ພາວານ ໃນນະຄອນນິວ ເດລີ ເມື່ອວັນທີ 28 ກໍລະກົດ 2021.\nລັດຖະມົນຕີການຕ່າງປະເທດສະຫະລັດ ທ່ານແອນໂທນີ ບລິງເກັນ ກ່າວລຸນຫຼັງການພົບປະກັບລັດຖະມົນຕີຮັບຜິດຊອບກິດຈະການຕ່າງປະເທດຂອງອິນເດຍ ທ່ານສຸບຣາມານີຢາມ ໄຈຊັງກາ (Subrahmanyam Jaishankar) ທີ່ນະຄອນຫຼວງນິວເດລີ ໂດຍເວົ້າວ່າ “ມີຄວາມສຳພັນ ພຽງບໍ່ເທົ່າໃດອັນໃນໂລກທີ່ສຳຄັນຫຼາຍໄປກວ່າ ຄວາມສຳພັນລະຫວ່າງສະຫະລັດ ກັບປະເທດອິນເດຍ.”\nໃນລະຫວ່າງກອງປະຊຸມຖະແຫຼງຂ່າວທີ່ຈັດຂຶ້ນໂດຍພວກຜູ້ນຳທັງສອງນັ້ນ ທ່ານແອນໂທນີ ບລິງເກັນ ໄດ້ກ່າວຢ້ຳເຖິງຄວາມເຊື່ອມໂຍງທີ່ສະນິດແໜ້ນ ຕາມທຳມະຊາດລະຫວ່າງອິນເດຍ ແລະສະຫະລັດ: ນັ້ນກໍຄື ສອງປະເທດທີ່ນຳໜ້າດ້ານປະຊາທິປະໄຕໃນໂລກ ສອງປະເທດທີ່ມີເສດຖະກິດ ໃຫຍ່ສຸດຂອງໂລກ ສອງປະເທດທີ່ປ່ອຍທາດຄາບອນ ຫຼາຍທີ່ສຸດໃນໂລກ “ຊຶ່ງຢູ່ແຖວໜ້າ ໃນວິກິດການດິນຟ້າອາກາດ ແລະນຳໜ້າໝູ່ ໃນການມີເສດຖະກິດ ສີຂຽວ.” ທ່ານບລິງເກັນ ກ່າວວ່າ ທັງສອງປະເທດ ຕ່າງກໍໄດ້ຮັບຜົນປະໂຫຍດ ໃນການມີປະຊາກອນທີ່ຫຼາກຫຼາຍ ແລະມີຈິດໃຈໃນດ້ານນະວັດຕະກຳ. “ຮວມກັນແລ້ວ ມາດຕະການທີ່ອິນເດຍ ແລະສະຫະລັດເອົາ ແມ່ນພວມຫຼໍ່ຫຼອມສັດຕະວັດທີ 21 ແລະໄກອອກໄປກວ່ານັ້ນ.”\nກ່ຽວກັບບັນຫາທີ່ຫຼໍ່ແຫຼມສຳຄັນຕ່າງໆ ທີ່ພວກຜູ້ນຳທັງສອງໄດ້ຫາລືກັນນັ້ນ ໂຄວິດ-19 ແມ່ນຫົວຂໍ້ສຳຄັນສຸດ. ລັດຖະບານສະຫະລັດ ໄດ້ປະກອບສ່ວນ ເພື່ອຊ່ວຍບັນເທົາໂຄວິດ-19 ໃຫ້ແກ່ອິນເດຍ 200 ກວ່າລ້ານໂດລາ ແລະລັດຖະມົນຕີການຕ່າງປະເທດບລິງເກັນ ປະກາດວ່າ ສະຫະລັດຍັງຈະໃຫ້ການຊ່ວຍເຫຼືອເພີ້ມຕື່ມ 25 ລ້ານໂດລາ ເພື່ອສະໜັບສະໜຸນຄວາມພະຍາຍາມໃນການສັກຢາວັກຊີນໃນທົ່ວປະເທດອິນເດຍ. ເງິນຊ່ວຍເຫຼືອເພີ້ມຕື່ມຈຳນວນດັ່ງກ່າວ ຈະຊ່ວຍເສີມຄວາມເຂັ້ມແຂງໃຫ້ແກ່ຕ່ອງໂສ້ໃນການສະໜອງຢາວັກຊີນ ຮັບມືກັບການໂຄສະນາບິດເບືອນ ແລະຊ່ວຍຝຶກອົບຮົມພະນັກງານການແພດເພີ້ມຕື່ມ. ນອກເໜືອໄປຈາກນັ້ນ ສະຫະລັດແລະອິນເດຍຍັງຈະເຮັດວຽກຮ່ວມກັນ ເພື່ອຍຸຕິໂຣກລະບາດນີ້ ຮວມທັງໂດຍຜ່ານ ການເປັນພາຄີໃນການແບ່ງປັນຢາວັກຊີນ ໂດຍກຸ່ມສີ່ປະເທດຫຼືຄວດ ທີ່ປະກອບດ້ວຍອິນເດຍ ສະຫະລັດ ອອສເຕຣເລຍ ແລະຍີ່ປຸ່ນ ຊຶ່ງຈະນຳເອົາຢາວັກຊີນທີ່ປອດໄພ ແລະມີປະສິດທິຜົນ ໄປແຈກຢາຍໃຫ້ແກ່ປະເທດຕ່າງໆຢູ່ໃນທົ່ວຂົງເຂດ.\nນອກນັ້ນ ບັນຫາຄວາມໝັ້ນຄົງໃນພູມີພາກ ກໍໄດ້ຖືກຍົກຂຶ້ນມາຫາລືກັນ ຮວມທັງຄວາມຈຳເປັນ ທີ່ຈະປົກປັກຮັກສາໃຫ້ເຂດອິນໂດ-ປາຊີຟິກ ເປັນເຂດທີ່ເສລີ ແລະເປີດກວ້າງ ເຊັ່ນດຽວກັນກັບເປົ້າໝາຍທີ່ຈະເຮັດໃຫ້ “ອັຟການິສຖານເປັນ\nປະເທດທີ່ມີແຕ່ສັນຕິພາບ ມີຄວາມໝັ້ນຄົງແລະມີສະຖຽນລະພາບ.” ພວກຜູ້ນຳທັງສອງຍັງໄດ້ເຫັນພ້ອມນຳກັນວ່າ ຈະບໍ່ມີການແກ້ໄຂທາງທະຫານຕໍ່ບັນຫາຂັດແຍ້ງດັ່ງກ່າວ. ລັດຖະມົນ ຕີການຕ່າງປະເທດບລິງເກັນກ່າວວ່າ “ມີພຽງແຕ່ເສັ້ນທາງດຽວທໍ່ນັ້ນ ແລະນັ້ນກໍແມ່ນທີ່ໂຕະເຈລະຈາເພື່ອແກ້ໄຂບັນຫາຂັດແຍ້ງດ້ວຍສັນຕິວິທີ ແລະຊ່ວຍໃຫ້ອັຟການິສຖານສາມາດປົກຄອງຕົນເອງແບບມີທຸກພັກຝ່າຍເຂົ້າຮ່ວມຢ່າງແທ້ຈິງແລະນັ້ນແມ່ນຕາງໜ້າໃຫ້ປະຊາຊົນຂອງຕົນທັງໝົດ.”\nພາກສ່ວນທີ່ສຳຄັນອີກອັນນຶ່ງ ຂອງການເຈລະຈາຫາລືແມ່ນໄດ້ແນໃສ່ຫຼັກຄຸນຄ່າຮ່ວມ ແລະປະເພນີປະຊາທິປະໄຕທີ່ສືບທອດກັນມາ. ລັດຖະມົນຕີບລິງເກັນກ່າວວ່າ “ໃນຖານະທີ່ເປັນສອງປະເທດທີ່ນຳໜ້າໃນດ້ານປະຊາທິປະໄຕຂອງໂລກນັ້ນ ພວກເຮົາແມ່ນຈິງຈັງໃນຄວາມຮັບຜິດຊອບຂອງພວກເຮົາເພື່ອເຮັດໃຫ້ປະຊາຊົນຂອງພວກເຮົາທຸກຄົນ ມີອິດສະຫຼະພາບ ຄວາມສະເໝີພາບ ແລະໂອກາດເທົ່າທຽມກັນ ແລະພວກເຮົາຮູ້ດີວ່າ ພວກເຮົາຕ້ອງໄດ້ດຳເນີນການເພີ້ມຕື່ມ ສ່ວນນຶ່ງໃນຄຳໝັ້ນສັນຍາຂອງປະຊາທິປະໄຕ ແມ່ນພະຍາຍາມ ເຮັດໃຫ້ມັນດີຂຶ້ນໄປໜ້າເລື້ອຍໆ.”\nລັດຖະມົນຕີບລິງເກັນປະກາດວ່າ “ຄືກັນກັບຂອງພວກເຮົາເອງ ອິນເດຍປະຊາທິປະໄຕ ແມ່ນໄດ້ຮັບແຮງຂັບດັນ ຈາກຄວາມຄິດທີ່ເສລີຂອງປະຊາຊົນ. ພວກເຮົາຂໍຕົບມືຊົມເຊີຍໃນເລື້ອງນີ້ ແລະພວກເຮົາມອງເບິ່ງປະຊາທິປະໄຕຂອງອິນເດຍນັ້ນວ່າ ເປັນກຳລັງທີ່ດີ ໃນການປ້ອງກັນ ເຂດອິນໂດປາຊິຟິກທີ່ເສລີແລະເປີດກວ້າງ ທີ່ຈິງແລ້ວກໍຄືໂລກທີ່ເສລີແລະເປີດກວ້າງນັ້ນເອງ.”


ຄູ່ຮ່ວມງານ - Tianse\nPrinter Filament 3D\nເຄື່ອງ ຈຳ ໜ່າຍ ເຄື່ອງພິມ\nToner ສໍາລັບ Samsung\nສໍາລັບ Aurora Copier\nສໍາລັບ Canon Copier\nສໍາລັບ HP Copier\nສໍາລັບ Konica Minolta Copier\nສໍາລັບ Kyocera Copier\nສໍາລັບ OKI Copier\nສໍາລັບ Panasonic Copier\nສໍາລັບ Ricoh Copier\nສໍາລັບ Samsung Copier\nສໍາລັບ Copier Sharp\nສໍາລັບ Toshiba Copier\nສໍາລັບ Xerox Copier\nສໍາລັບ Brother Label\nTIANSE GLOBAL AGENT ຕ້ອງ\nໃນຖານະເປັນຫນຶ່ງໃນຜູ້ຜະລິດມືອາຊີບຂອງໂລກຂອງ ບໍລິໂພກການພິມ ແລະ ເຄື່ອງໃຊ້ຫ້ອງການ , ພວກເຮົາໃຊ້ເວລາຄວາມພາກພູມໃຈທີ່ຍິ່ງໃຫຍ່ໃນການສະຫນອງສະບັບປັບປຸງທີ່ສຸດ, ຜະລິດຕະພັນຫ້ອງການທີ່ກ່ຽວຂ້ອງແລະການບໍລິການ. ຄວາມຕ້ອງການຂອງສໍານັກງານແມ່ນທີ່ກວ້າງຂວາງແລະພວກເຮົາມີຄວາມມຸ່ງຫມັ້ນທີ່ຈະປະຊຸມທັງຫມົດຂອງເຂົາເຈົ້າ. ເພາະສະນັ້ນ, ພວກເຮົາກໍາລັງສະເຫມີໄປຊອກຫາອອກສໍາລັບການຮ່ວມມືທຸລະກິດກັບຕົວແທນໃນທົ່ວໂລກ. ພວກເຮົາດ້ວຍຄວາມນັບຖືເຊີນທ່ານເປັນຫນຶ່ງໃນສະມາຊິກຂອງພວກເຮົາໃນຄອບຄົວ TIANSE. ໃຫ້ພວກເຮົາເຮັດວຽກຮ່ວມກັນກັບບໍລິການທີ່ດີກວ່າລູກຄ້າຂອງພວກເຮົາແລະເພື່ອບັນລຸຜົນສໍາເລັດທີ່ຍິ່ງໃຫຍ່ກວ່າ!\nD ຄວາມສາມາດທີ່ເຂັ້ມແຂງ R &\nມີມືອາຊີບທີມ R & D, ພວກເຮົາໃຫ້ຄວາມສໍາຄັນທີ່ຍິ່ງໃຫຍ່ເພື່ອຄວາມຄິດສ້າງສັນແລະການອອກແບບ. ພວກເຮົາໃຫ້ຄຸນຄ່າຄວາມຄິດສ້າງສັນແລະກໍາລັງພະຍາຍາມເພື່ອເຮັດໃຫ້ປະດິດສ້າງແລະການປັບປຸງຜະລິດຕະພັນຂອງພວກເຮົາ.\nມີປະສົບການຫຼາຍກ່ວາ 10 ປີໃນອຸດສາຫະກໍາ, ພວກເຮົາສຸມໃສ່ສິ່ງທີ່ພວກເຮົາເຮັດແລະໄດ້ພັດທະນາລະດັບຄວາມ widest ຂອງພິມເຄື່ອງບໍລິໂພກແລະເຄື່ອງໃຊ້ຫ້ອງການໃນໄລຍະທີ່ແຕກຕ່າງກັນແລະຄໍເຕົ້າໄຂ່ທີ່.\nທີ່ມີຖານການຜະລິດກວມເອົາ 35,000 ຕາລາງແມັດໃນ Huizhou ແລະ5ສາງຂະຫນາດໃຫຍ່ມີພື້ນທີ່ສາງທັງຫມົດເຖິງ 10,000 ຕາລາງແມັດໃນຈີນ, ສົ່ງສາມາດໄດ້ຮັບການຮັບປະກັນພາຍໃນ 48 ຊົ່ວໂມງໃນເມືອງຈີນທີ່ສໍາຄັນ.\nມີທີມງານບໍລິການລູກຄ້າເປັນມືອາຊີບ, 193 ສູນບໍລິການລູກຄ້າມືອາຊີບແລະ 2,300 outlets ສະຫະກອນໃນທົ່ວປະເທດ, ພວກເຮົາສະຫນອງການທັງຫມົດປະມານແລະປັບແຕ່ງການບໍລິການໃຫ້ແກ່ລູກຄ້າທັງຫມົດຂອງພວກເຮົາຕະຫຼອດເວລາ.\nໄວ້ວາງໃຈ TIANSE ມູນຄ່າຍີ່ຫໍ້\nTIANSE ຜະລິດຕະພັນຍີ່ຫໍ້ແມ່ນເອື້ອອໍານວຍສໍາຄັນສູງໂດຍລູກຄ້າທັງພາຍໃນແລະຕ່າງປະເທດແລະກໍາລັງຂາຍດີທີ່ສຸດໃນເວທີ e-commerce ທີ່ສໍາຄັນເຊັ່ນ Tmall.com, JD.com ແລະ Amazon, ແລະອື່ນໆປະຈຸບັນ, TIANSE ມີຫຼາຍກ່ວາ 80 ຕົວແທນຍີ່ຫໍ້ໃນທົ່ວໂລກ.\nສະຫນັບສະຫນູນຊັບພະຍາກອນ Customer ລະດັບພາກພື້ນ\nສະຫນັບສະຫນູນ Salesman ຕົວແທນວິຊາຊີບ\nການຮັບຮູ້ຢ່າງເຕັມທີ່ຂອງວັດທະນະທໍາ TIANSE ຂອງອົງກອນ, ປັດຊະຍາທຸລະກິດແລະຍຸດທະສາດການພັດທະນາ; ຄວາມເຕັມໃຈທີ່ເຂັ້ມແຂງທີ່ຈະເຮັດວຽກຮ່ວມກັນກັບ TIANSE ເພື່ອເຮັດໃຫ້ທຸລະກິດສົບຜົນສໍາເລັດ.\nພວກເຮົາດ້ວຍຄວາມນັບຖືເຊີນທ່ານເປັນຫນຶ່ງໃນສະມາຊິກຂອງພວກເຮົາໃນຄອບຄົວ TIANSE. TIANSE ຈະເປັນພັນທະມິດທີ່ດີທີ່ສຸດຂອງທ່ານ. ໃຫ້ພວກເຮົາຕໍ່ສູ້ກັນສໍາລັບຜົນສໍາເລັດທຸລະກິດຫຼາຍກວ່າເກົ່າແລະຜົນໄດ້ຮັບໄຊຊະນະໄຊຊະນະອອກຫມາກແຕ່ເດືອນ.


ລັດຖະມົນຕີກະຊວງການຕ່າງປະເທດ ຕ້ອນຮັບ ຫົວໜ້າກອງເລຂາຄະນະກຳມາທິການແມ່ນ້ຳຂອງສາກົນ ຄົນໃໝ່. – Follow News\nລັດຖະມົນຕີກະຊວງການຕ່າງປະເທດ ຕ້ອນຮັບ ຫົວໜ້າກອງເລຂາຄະນະກຳມາທິການແມ່ນ້ຳຂອງສາກົນ ຄົນໃໝ່.\nວັນທີ 8 ກຸມພາ 2022 ນີ້, ທ່ານ ສະເຫຼີມໄຊ ກົມມະສິດ ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ໄດ້ຕ້ອນຮັບການເຂົ້າຢ້ຽມຂ່ຳນັບຂອງ ທ່ານ ອະນຸລັກ ກິດຕິຄຸນ ຫົວໜ້າກອງເລຂາ ຄະນະກຳມາທິການແມ່ນ້ຳຂອງສາກົນ ຄົນໃໝ່.\nໃນໂອກາດນີ້, ທ່ານລັດຖະມົນຕີ ໄດ້ສະແດງຄວາມຍິນດີຕ້ອນຮັບ ແລະ ຊົມເຊີຍຢ່າງຈິງໃຈ ທີ່ ທ່ານ ອະນຸລັກ ກິດຕິຄຸນ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນ ຫົວໜ້າກອງເລຂາຄະນະກຳມາທິການ ແມ່ນ້ຳຂອງສາກົນ ຄົນໃໝ່ ສົກປີ 2022-2024, ເຊິ່ງເປັນຮອບວຽນຂອງ ສປປ ລາວ, ສໍາລັບການຄັດເລືອກຜູ້ດຳລົງຕຳແໜ່ງດັ່ງກ່າວແມ່ນໝູນວຽນກັນ ລະຫວ່າງ ປະເທດສະມາຊິກຕາມລຳດັບຕົວອັກສອນ. ພ້ອມນີ້, ທ່ານ ລັດຖະມົນຕີ ຍັງໄດ້ສະແດງຄວາມຂອບໃຈ ແລະ ຕີລາຄາສູງຕໍ່ການປະກອບສ່ວນອັນສຳຄັນ ແລະ ມີປະສິດທິຜົນຂອງຄະນະກຳມາທິການແມ່ນ້ຳຂອງສາກົນ (MRC) ໃນວຽກງານການຄຸ້ມຄອງ ແລະ ພັດທະນາຊັບພະຍາກອນນໍ້າຮ່ວມກັບ ລັດຖະບານ ສປປ ລາວ ຕະຫລອດໄລຍະເວລາທີ່ຜ່ານມາ, ພ້ອມທັງໄດ້ສະແດງຄວາມເຊື່ອໝັ້ນຕໍ່ຫົວໜ້າກອງເລຂາຄົນໃໝ່ ແລະ ຄະນະໃນການສືບຕໍ່ໃຫ້ການສະໜັບສະໜູນການຈັດຕັ້ັ້ງປະຕິ ບັດບັນດາໂຄງການຕ່າງໆ ຢ່າງຕັ້ງໜ້າ ແລະ ເອົາໃຈໃສ່ສືບຕໍ່ຂົນຂວາຍການຮ່ວມມືຊ່ວຍເຫລືອຈາກພາຍນອກ ເພື່ອນໍາຜົນປະໂຫຍດອັນສໍາຄັນ ດ້ານການພັດທະນາອ່າງແມ່ນໍ້າຂອງ ແລະ ແມ່ນໍ້າສາຂາໃຫ້ມີຄວາມຍືນຍົງ. ທ່ານລັດຖະມົນຕີ ຍັງໄດ້ສະແດງຄວາມເຊື່ອໝັ້ນວ່າ ຄະນະກຳມາທິການແມ່ນ້ຳຂອງສາກົນ ຈະສືບຕໍ່ການປະສານງານ, ປຶກສາຫາລືບັນດາຫົວຂໍ້ຕ່າງໆ ກັບກອງເລຂາຄະນະກໍາມະການແມ່ນໍ້າຂອງແຫ່ງຊາດ ຢ່າງໃກ້ຊິດ, ລວມທັງກະຊວງທີ່ກ່ຽວຂ້ອງ ເພື່ອການດໍາເນີນໂຄງການຕ່າງໆໃຫ້ມີປະສິດ ທິພາບ ແລະ ປະສິດທິຜົນສູງສຸດ ແນໃສ່ຍຸດທະສາດດ້ານການພັດທະນາຂອງ ສປປ ລາວ ໂດຍສອດຄ່ອງຕາມສັນຍາແມ່ນໍ້າຂອງປີ 1995.\nທ່ານ ອະນຸລັກ ກິດຕິຄຸນ ກໍໄດ້ສະແດງຄວາມຂອບໃຈຢ່າງເລິກເຊິ່ງຕໍ່ ທ່ານລັດຖະມົນຕີ ສະເຫລີມໄຊ ກົມມະສິດ ທີ່ໄດ້ໃຫ້ກຽດຕ້ອນຮັບຢ່າງອົບອຸ່ນໃນຄັ້ງນີ້, ພ້ອມທັງໄດ້ໃຫ້ຄຳໝັ້ນສັນຍາວ່າ ຈະພະຍາຍາມຢ່າງສຸດຄວາມສາມາດເພື່ອຊຸກຍູ້ ແລະ ສະໜັບສະໜູນການຈັດຕັ້ງປະຕິບັດບັນດາໂຄງການຕ່າງໆ ເພື່ອພັດທະນາ ແລະ ຄຸ້ມຄອງຊັບພະຍາກອນນ້ຳ ຕາມລຳແມ່ນ້ຳຂອງ ແລະ ຈະສືບຕໍ່ປະສານງານຢ່າງໃກ້ຊິດຮ່ວມກັບ ກອງເລຂາຄະນະກຳມະການແມ່ນ້ຳຂອງແຫ່ງຊາດ ແລະ ກະຊວງທີ່ກ່ຽວຂ້ອງເພື່ອເສີມຂະຫຍາຍການພົວພັນຮ່ວມມື ແລະ ການດຳເນີນວຽກງານໂຄງການຕ່າງໆ ໃນຕໍ່ໜ້າໃຫ້ມີປະສິດທິຜົນຍິ່ງຂຶ້ນ, ລວມທັງການຈັດກອງປະຊຸມສຸດຍອດ ຄະນະກໍາມາທິການແມ່ນໍ້າຂອງສາກົນ ທີ່ ສປປ ລາວ ຈະເປັນເຈົ້າພາບໃນປີ 2023.\nຄະນະກຳມາທິການແມ່ນ້ຳຂອງສາກົນ(MRC) ເປັນອົງການຈັດຕັ້ງສາກົນ ລະຫວ່າງລັດຖະບານ ເຊິ່ງລິເລີ່ມເປັນຄະນະກຳມາທິການແມ່ນ້ຳຂອງ ໃນປີ 1957 ແລະກາຍເປັນຄະນະກຳມະການຊົ່ວຄາວໃນປີ 1978 ເພື່ອສໍາຫລວດແມ່ນໍ້າຂອງຕອນລຸ່ມ. ມາຮອດວັນທີ5ເມສາ 1995,4ປະເທດທີ່ຢູ່ໃນອ່າງແມ່ນ້ຳຂອງຕອນລຸ່ມຄື: ກຳປູເຈຍ, ສປປ ລາວ, ຣາຊະອານາຈັກໄທ ແລະ ສສ ຫວຽດນາມ ໄດ້ເຊັນສັນຍາວ່າດ້ວຍການຮ່ວມມື ເພື່ອການພັດທະນາອ່າງແມ່ນ້ຳຂອງແບບຍືນຍົງ (ສັນຍາແມ່ນໍ້າຂອງ ປີ 1995) ແລະ ໄດ້ກຳນົດເອົາວັນດັ່ງກ່າວ ເປັນມື້ສ້າງຕັ້ງຄະນະກຳມາທິການແມ່ນ້ຳຂອງສາກົນ (MRC). ຄະນະກຳມາທິການແມ່ນ້ຳຂອງສາກົນປະກອບດ້ວຍ: ສະພາມົນຕີ (ຂັ້ນລັດຖະມົນຕີ), ຄະນະກຳມະການຮ່ວມ(ຂັ້ນຫົວໜ້າກົມ) ແລະ ກອງເລຂາ(MRCS). ພ້ອມດຽວກັນນັ້ນ, ປະເທດສະມາຊິກ ໄດ້ສ້າງຕັ້ງຄະນະກຳມະທິການແມ່ນ້ຳຂອງແຫ່ງຊາດຂຶ້ນ (NMC) ເພື່ອສະໜັບສະໜູນພາລະກິດ ຂອງຄະນະກຳມາທິການແມ່ນ້ຳຂອງສາກົນ.\nPrevious: 10 ວິທີກ້າວ ສູ່ຄວາມສຳເລັດ ຂອງຜູ້ບໍລິຫານ ລະດັບກາງ.\nNext: ! ພົບລູກລະເບີດ ຢູ່ກາງທາງ ເຂດເມືອງປາກຊ່ອງ.


ເຂດບ້ານຈັດສັນ ເມືອງກະລຶມ ແຂວງເຊກອງ\nເດັກນ້ອຍນັກຮຽນ7ບ້ານ ຢູ່ເມືອງດາກຈຶ້ງແລະເມືອງກາລຶມ ແຂວງເຊກອງ ຍັງອຶດເຂົ້າ ຍ້ອນຄອບຄົວທຸກຍາກ ໃນຂນະທີ່ໂຄງການ ອາຫານ ກາງເວັນໃນໂຮງຮຽນ ຂອງອົງການອາຫານໂລກ ໄປບໍ່ຮອດ ຍ້ອນຖນົນຫົນທາງ ໄປບໍ່ເຖິງ. ດັ່ງເຈົ້າໜ້າທີ່ ແຂວງເຊກອງ ທ່ານນຶ່ງກ່າວຕໍ່ວິທຍຸເອເຊັຽເສຣີ ເມື່ອວັນທີ 15 ມິຖຸນານີ້ ວ່າ:\n"ເວົ້າເຣື່ອງບັນຫານີ້ ຫລາຍຢ່າງຫັ້ນແຫລະ ແຕ່ວ່າຫລາຍຢ່າງພວກເຮົາ ບໍ່ບັນລຸດຽວນີ້ຫັ້ນ ໂດຍສະເພາະອຶດເຂົ້າເດ໋ ຢູ່ນອກໆນີ້ບໍ່ມີຮອດເຂົ້າ ຈະກິນຫັ້ນນະ ພວກນັກຮຽນເຮົາຫັ້ນນະ ມັນຈະກະທົບໂດຍກົງແນວນັ້ນ. ເຂົ້າຮອດມັນກໍມີຈໍານວນນຶ່ງ ບ່ອນເງື່ອນໄຂ ທາງໄປໄດ້ໄປຮອດ2ຣະດູ ເພິ່ນສົ່ງເສີມເດ໊ ບ່ອນນອກຈາກນັ້ນເດ໊ ທາງບໍ່ຮອດນີ້ ເພິ່ນກໍບໍ່ຊ່ວຍອີກ ມັນກໍຫລາຍບ້ານໃດ໊2ເມືອງ ຫັ້ນແຫລະ ກະລຶມ ດາກຈຶ້ງ ນີ້ແມ່ນ ອັນ 7-8 ບ້ານ."\nທ່ານອະທິບາຍວ່າ ບ້ານທີ່ໂຄງການອາຫານກາງເວັນ ທີ່ອົງການອາຫານໂລກ ຊ່ວຍເຫລືອ ຍັງໄປບໍ່ຮອດ ທັງໝົດເປັນບ້ານຊົນເຜົ່າ, ເມືອງກະລຶມ ມີ3ບ້ານ ຮວມທັງບ້ານຖັງນາໄຊ ແລະເມືອງດາກຈຶງ ມີ4ບ້ານ ເປັນຕົ້ນບ້ານເຜົ່າບູ ທີ່ເດັກນ້ອຍນັກຮຽນ ຍັງຫິວເຂົ້າ ຕອນທ່ຽງ. ປະຊາຊົນເຂດນີ້ທຸກຍາກ ເຮັດໄຮ່ເຮັດນາ ຫລືຫາເຄື່ອງປ່າຂອງດົງ ລ້ຽງປາກລ້ຽງທ້ອງໄປແຕ່ລະມື້, ເສັ້ນທາງຈາກຕົວເມືອງ ໄປຫາບ້ານ ໄກຫລາຍ.\nບາງບ້ານຢູ່ໄກເກືອບເຖິງ 30 ຫລັກ, ເປັນທາງດິນແດງ, ບາງບ່ອນແລ່ນໄດ້ແຕ່ຣົດຈັກ ຫລືຍ່າງໄປເທົ່ານັ້ນ. ທ່ານເວົ້າວ່າໃນໄລຍະ2ປີ ທີ່ຜ່ານມາ ກໍເຄີຍສເນີໄປຍັງພາກສ່ວນກ່ຽວຂ້ອງ ຂັ້ນສູນກາງແລ້ວ ແຕ່ກໍຍັງບໍ່ທັນມີ ໜ່ວຍງານໃດ ຊ່ວຍແກ້ໄຂບັນຫາ ນີ້ເທື່ອ.\nນອກຈາກບັນຫາໂຄງການ ອາຫານຍັງມາບໍ່ຮອດ, ປັດຈຸບັນໂຮງຮຽນກໍເລີ່ມຊຸດໂຊມ, ພາກສ່ວນກ່ຽວຂ້ອງ ກໍາລັງຈະຮວບຮວມຂໍ້ມູນ ເພື່ອ ສເນີໄປຍັງ ສູນກາງຊ່ວຍໃນໄວໆນີ້ ດັ່ງທີ່ທ່ານກ່າວວ່າ:\n"ຫລາຍຢ່າງຊຸມຊົນ 7-8 ບ້ານສເນີນີ໋ ໂດຍສະເພາະແມ່ນການສ້ອມແປງ ພື້ນຖານໂຄງຮ່າງໂຮງຮຽນ ອິສັ່ງຕ່າງໆຫັ້ນແຫຼະເຂົາສເນີຫຼາຍ ຕົວມັນເກົ່າແດ່ ມັນກໍມີອັນຊຸດໂຊມ ແຕ່ວ່າພວກເຮົາ ກໍາລັງສຶກສາສະພາບ ບັນຫາແລ້ວກໍກຽມ ປະກອບຄໍາເຫັນ ໃນກອງປະຊຸມ ປະຈໍາປີ ໃນທ້າຍເດືອນທີ7ນີ້ ເຮົາກຽມຫັ້ນນະ ວ່າຈະເຮັດແນວໃດຕໍ່ໄປສິນະ."\nທ່ານກ່າວຕື່ມວ່າ ປັດຈຸບັນ4ເມືອງຢູ່ແຂວງເຊກອງ ໂດຍສະເພາະເຂດຫ່າງໄກ ຍັງປະສົບຫລາຍບັນຫາ ທັງດ້ານອາຫານການກິນ ການຢູ່ ການສຶກສາ ແລະບັນຫາ ສຸຂພາບ ຍ້ອນປະຊາຊົນທຸກຍາກ.\nສາຍການບິນລາວໂຈະ ຖ້ຽວບິນ ໄປ ຈີນ


HomePod ຈະມາຮອດໂດຍລຸດລົງໃນເດືອນທັນວາ, ການມີຂອງ AirPods ຈະຖືກຊ້ ຳ | | ຂ່າວ IPhone\nThe HomePod ຈະມາຮອດໂດຍລຸດລົງໃນເດືອນທັນວາ, ການມີຂອງ AirPods ຈະຖືກຊ້ ຳ ອີກ\nໃນບົດບັນຍາຍສຸດທ້າຍທີ່ພວກເຮົາສາມາດເຫັນໄດ້ວ່າມີການເລົ່າເລື່ອງ ໃໝ່, ການເລົ່າເລື່ອງ ໃໝ່ໆ ທີ່ມີຢູ່ເລື້ອຍໆ, ພວກມັນມີຫຼາຍເດືອນກ່ອນ ໜ້າ ທີ່ພວກເຂົາຈະມາຮອດໃນຕະຫຼາດ, ອາດຈະເປັນຍ້ອນ ຄວາມຢ້ານກົວຂອງ Apple ວ່າການຮົ່ວໄຫລສາມາດ ທຳ ລາຍຄວາມແປກໃຈ ພວກເຮົາຄົນ ໜຶ່ງ ຈາກເມືອງ Cupertino ເຄີຍຖືກ ນຳ ໃຊ້ໃນເວລາທີ່ພວກເຂົາປະກາດ "ອີກສິ່ງ ໜຶ່ງ."\nຕົວຢ່າງທີ່ຈະແຈ້ງທີ່ພວກເຮົາມີຢູ່ໃນ AirPods. ໃນເວລາທີ່ blog ສ່ວນໃຫຍ່ໄດ້ຍິນສຽງຈົດທະບຽນສິດທິບັດຂອງເຄື່ອງ ໝາຍ ຄ້າຍຄືກັນທີ່ໄດ້ລົງທະບຽນ, Apple ໄດ້ແນະ ນຳ ພວກເຮົາກ່ຽວກັບຫູຟັງໄຮ້ສາຍເຫລົ່ານີ້. ບາງສິ່ງບາງຢ່າງທີ່ຄ້າຍຄືກັນນີ້ໄດ້ເກີດຂື້ນກັບ HomePod, ເຖິງແມ່ນວ່າ ຈຳ ນວນການຮົ່ວໄຫລ, ຮູບພາບແລະອື່ນໆກໍ່ໄດ້ເພີ່ມຂື້ນອັນຕະລາຍ ສຳ ລັບ Apple, ເພາະສະນັ້ນ ຖືກບັງຄັບໃຫ້ ນຳ ສະ ເໜີ ພວກມັນຢ່າງເປັນທາງການ ແຕ່ບໍ່ໃຫ້ພວກເຂົາຂາຍຈົນກ່ວາເດືອນທັນວາແລະພຽງແຕ່ຢູ່ໃນສາມປະເທດ: ສະຫະລັດອາເມລິກາ, ອັງກິດແລະອົດສະຕາລີ.\nເຄື່ອງໃຊ້ Inventec ໄດ້ແຈ້ງໃຫ້ Apple ຊາບວ່າ ໜ່ວຍ ງານ HomePod ສຳ ລັບປີນີ້ຈະມີຄວາມຍຸຕິ ທຳ ຫຼາຍ, ແລະພວກເຂົາຈະສືບຕໍ່ເປັນປົກກະຕິຈົນກ່ວາ Foxconn ບໍ່ໄດ້ຮ່ວມມືກັນໃນການຜະລິດ ລຳ ໂພງສະຫຼາດນີ້ຫລືວ່າມັນແມ່ນຫຍັງແທ້ໆ, ເພາະວ່າ Apple ບໍ່ໄດ້ແຈ້ງໃຫ້ຮູ້ຢ່າງຈະແຈ້ງວ່າພວກເຮົາສາມາດເຮັດຫຍັງແລະສິ່ງທີ່ພວກເຮົາບໍ່ສາມາດເຮັດໄດ້ກັບ HomePod, ມັນ ຈຳ ກັດພຽງແຕ່ ຕົວຂອງມັນເອງເພື່ອສະແດງການອອກແບບອ້າງວ່າມັນເປັນ ລຳ ໂພງ ລຳ ໂພງແລະ ... ເພື່ອລະງັບຂ່າວລືທັງ ໝົດ ທີ່ໄດ້ເລີ່ມຂົ່ມຂູ່ Apple ດ້ວຍການ ທຳ ລາຍຄວາມແປກໃຈ.\nດັ່ງທີ່ຄາດໄວ້, ນັກວິເຄາະໄດ້ເລີ່ມຕົ້ນສະ ເໜີ ຈຳ ນວນ ໜ່ວຍ ງານທີ່ Apple ສາມາດ ນຳ ໃຊ້ເຂົ້າໃນການ ຈຳ ໜ່າຍ ຮູບແບບນີ້, ຫົວ ໜ່ວຍ ທີ່ມີປະມານ 500.000, ຕົວເລກທີ່ອີງຕາມ Inventec ແມ່ນຢູ່ໄກເກີນຄວາມເປັນຈິງ. ຖ້າຫາກວ່ານັບແຕ່ນີ້ເປັນຕົ້ນໄປ, ແຕ່ລະອຸປະກອນ ໃໝ່ ທີ່ Apple ເປີດຕົວຈະມີຄວາມພ້ອມ ໜ້ອຍ ລົງແລະເວລາລໍຖ້າດົນນານນີ້, ພວກຊາຍຍິງຈາກ. Cupertino ຈະຕ້ອງຢຸດການ ນຳ ສະ ເໜີ ພວກເຂົາຈົນກວ່າພວກເຂົາຈະແກ້ໄຂບັນຫາການຜະລິດທີ່ພວກເຮົາມີຄວາມຊິນເຄີຍໃນຊຸມປີມໍ່ໆມານີ້.\nຈື່ໄດ້ວ່າຂ່າວລືສ່ວນໃຫຍ່ຊີ້ໃຫ້ເຫັນວ່າ Apple ຍັງຈະສະເຫນີໃຫ້ມີຕ່ ຳ ຫຼາຍ ຂອງ iPhone 8, X ຫລືສິ່ງໃດກໍ່ຕາມທີ່ມັນຖືກເອີ້ນໃນທີ່ສຸດ, ຍ້ອນວ່າ, ເປັນປະ ຈຳ, ກັບບັນຫາການຜະລິດທີ່ມັນມີຍ້ອນວ່າ ໜ້າ ຈໍ ໃໝ່ ເກືອບຈະບໍ່ມີເຟຣມ, ທັງເບື້ອງເທິງແລະລຸ່ມ.\nເສັ້ນທາງເຕັມໄປຫາບົດຄວາມ: ຂ່າວ IPhone » iPhone » ອຸປະກອນເສີມ iPhone » The HomePod ຈະມາຮອດໂດຍລຸດລົງໃນເດືອນທັນວາ, ການມີຂອງ AirPods ຈະຖືກຊ້ ຳ ອີກ\nນີ້ແມ່ນການປ່ຽນແປງຂອງ iOS 11 Beta6(ສາທາລະນະ 5)\nອີງຕາມການ KGI, Apple Watch Series3ຈະສືບຕໍ່ສະແດງການອອກແບບທີ່ຄ້າຍຄືກັບລຸ້ນກ່ອນ


ການກວດຕົນເອງກ່ຽວກັບເຕົ້ານົມ: ວິທີການກວດຫາກ້ອນເນື້ອແລະອາການອື່ນໆຂອງມະເຮັງເຕົ້ານົມ | Santotoro\nແມ່ຍິງຄວນກວດເບິ່ງເຕົ້ານົມຂອງເຂົາເຈົ້າເລື້ອຍໆເພື່ອໃຫ້ມີການປ່ຽນແປງ. ດັ່ງທີ່ພວກເຮົາທຸກຄົນແຕກຕ່າງກັນ, ມັນເປັນສິ່ງ ສຳ ຄັນທີ່ຈະຮູ້ວ່າເຕົ້ານົມຂອງທ່ານຮູ້ສຶກແນວໃດແລະມີຄວາມຄິດກ່ຽວກັບສິ່ງທີ່ປົກກະຕິ ສຳ ລັບທ່ານ. ສຳ ລັບແມ່ຍິງໃນໄວເກີດລູກ, ມັນຍັງມີຄວາມ ສຳ ຄັນທີ່ຈະຕ້ອງຮູ້ກ່ຽວກັບຂັ້ນຕອນທີ່ທ່ານຢູ່ໃນຮອບປະ ຈຳ ເດືອນຂອງທ່ານເມື່ອທ່ານກວດ.\nທ່ານດຣ Carol Cooper ເຫັນດີວ່າ “ໃຫ້ຮູ້ວ່ານົມຂອງທ່ານຮູ້ສຶກແນວໃດໃນຊ່ວງເວລາທີ່ແຕກຕ່າງກັນຂອງວົງຈອນຂອງທ່ານ, ຖ້າທ່ານຍັງມີປະ ຈຳ ເດືອນຢູ່,” “ເຕົ້ານົມສາມາດມີຄວາມຮູ້ສຶກທີ່ແຕກຕ່າງກັນຫຼາຍໃນໄລຍະເວລາຂອງທ່ານຮອດໄລຍະເວລາຂອງທ່ານ.”\nທ່ານ Eluned Hughes ຫົວ ໜ້າ ສາທາລະນະສຸກແລະຂໍ້ມູນສາທາລະນະທີ່ມະເຮັງເຕົ້ານົມກ່າວຕື່ມວ່າ: “ຮໍໂມນທີ່ອາດຈະສົ່ງຜົນກະທົບຕໍ່ເຕົ້ານົມໃນຜູ້ຍິງກ່ອນທີ່ຈະ ໝົດ ປະ ຈຳ ເດືອນຫຼັງຈາກ ໝົດ ປະ ຈຳ ເດືອນ”. “ເຖິງຢ່າງໃດກໍ່ຕາມ, ຜູ້ຍິງທີ່ ໝົດ ປະ ຈຳ ເດືອນຍັງຄວນກວດເບິ່ງເຕົ້ານົມເປັນປະ ຈຳ.”\nແມ່ຍິງອາຍຸລະຫວ່າງ 50 ຫາ 70 ປີຄວນໄດ້ຮັບການເຊີນເຂົ້າຮ່ວມການກວດນົມແມ່ພາຍໃຕ້ໂຄງການກວດເຕົ້ານົມ NHS ທຸກໆສາມປີ. ຍ້ອນວ່າສິ່ງເຫຼົ່ານີ້ສາມາດ ກຳ ນົດການຈະເລີນເຕີບໂຕຂອງມະເລັງໃນເວລາທີ່ພວກເຂົາມີຄວາມຮູ້ສຶກນ້ອຍຫຼືບໍ່ເຫັນ, ມັນເປັນສິ່ງ ສຳ ຄັນທີ່ແມ່ຍິງຕ້ອງໄດ້ເຂົ້າຮ່ວມ, ນອກ ເໜືອ ຈາກການກວດສອບເຕົ້ານົມເປັນປະ ຈຳ.\nພວກເຮົາເລືອກເອົາ ວິທີກວດເຕົ້ານົມຂອງທ່ານ ສຳ ລັບອາການຂອງມະເຮັງ ເບິ່ງທັງຫມົດ\nໃນຂະນະທີ່ຜູ້ຍິງສ່ວນໃຫຍ່ຈະຮູ້, ຮູບຮ່າງຂອງເຕົ້ານົມຂອງທ່ານຈະປ່ຽນແປງຂື້ນຢູ່ກັບວ່າທ່ານ ກຳ ລັງນັ່ງຫຼືນອນຢູ່. ສະນັ້ນ, ຕຳ ແໜ່ງ ໃດທີ່ດີທີ່ສຸດ ສຳ ລັບການ ດຳ ເນີນການກວດກາຢ່າງລະອຽດ?\nທ່ານ Cooper ແນະ ນຳ ວ່າ “ມັນດີກວ່າທີ່ຈະຢືນຂື້ນໃນຕອນເລີ່ມຕົ້ນ, ແລະໃຊ້ກະຈົກເພື່ອກວດກາເບິ່ງວ່າໂຄງຮ່າງແມ່ນຢູ່ໃນທັງສອງດ້ານ, ຫຼືສັງເກດການປ່ຽນແປງຂອງຜິວ ໜັງ ໃດໆ,”. “ຖ້າທ່ານໄດ້ຮັບການປ່ຽນແປງຢູ່ດ້ານໃນຂອງຫົວນົມ, ຕົວຢ່າງ, ທ່ານອາດຈະບໍ່ເຫັນພວກມັນໂດຍບໍ່ມີກະຈົກ.”\nທ່ານ Cooper ແນະ ນຳ ວ່າສ່ວນທີ່ເຫຼືອຂອງການກວດກາຄວນຈະປະຕິບັດນອນ. ນາງອະທິບາຍວ່າ “ສິ່ງນີ້ແຜ່ລາມໄປທົ່ວ ໜ້າ ເອິກ, ສະນັ້ນມັນຈະຮູ້ສຶກງ່າຍຂຶ້ນ.”\nເມື່ອພວກເຮົາຄິດເຖິງອາການຂອງມະເຮັງເຕົ້ານົມ, ພວກເຮົາສ່ວນຫຼາຍອາດຈະເຫັນເປັນກ້ອນໃນເຕົ້ານົມ. ແຕ່ຄວາມຈິງແລ້ວ, ມະເລັງເຕົ້ານົມອາດຈະສະແດງອອກໃນຫລາຍໆດ້ານ.\n“ ພ້ອມທັງກ້ອນເນື້ອ, ທ່ານ ຈຳ ເປັນຕ້ອງຊອກຫາບໍລິເວນທີ່ເປັນສີແດງໃນຫົວນົມ, ການປ່ຽນແປງຂອງບ່ອນທີ່ຫົວນົມຫຼືການປ່ຽນຫົວນົມທີ່ຊີ້ອອກມາ, ເປັນຕຸ່ມຜື່ນ, ມີການອັກເສບ, ບໍລິເວນ ໜາ ຫຼືບໍ. “ອະທິບາຍກ່ຽວກັບການຮ່ວມມື.” ທ່ານຍັງອາດຈະສັງເກດເຫັນການປ່ຽນແປງຂອງຄວາມຮູ້ສຶກຫຼືໂຄງຮ່າງຂອງເຕົ້ານົມ, ຫຼືປະສົບການ ຫົວນົມໄຫຼ ຫຼືເລືອດອອກ. “\nທ່ານ Hughes ກ່າວຕື່ມວ່າ “ໜຶ່ງ ໃນອາການທີ່ຜິດປົກກະຕິຫຼາຍກວ່ານັ້ນແມ່ນເຕົ້ານົມທີ່ແດງຫຼືອັກເສບເຊິ່ງອາດຈະເປັນສັນຍານຂອງມະເລັງເຕົ້ານົມອັກເສບເຊິ່ງເປັນສິ່ງທີ່ຫາຍາກແຕ່ກໍ່ອາດຈະເປັນການຮຸກຮານ.”\nມັນຍັງມີຄວາມ ສຳ ຄັນທີ່ຈະຕ້ອງຮູ້ວ່າເນື້ອເຍື່ອເຕົ້ານົມເອື້ອມໄປກວ່າທີ່ທ່ານຈະໄດ້ຮູ້.\nHughes ອະທິບາຍວ່າ “ເນື້ອເຍື່ອເຕົ້ານົມຈະແຜ່ເຂົ້າໄປໃນຂີ້ແຮ້ຂອງທ່ານແລະສູງເທົ່າກັບຄໍຂອງທ່ານ.” “ດັ່ງນັ້ນໃຫ້ແນ່ໃຈວ່າທ່ານກວດເບິ່ງຢູ່ໃນຂົງເຂດເຫຼົ່ານີ້.”\nຊອກຫາການປ່ຽນແປງໃນເຕົ້ານົມຂອງທ່ານສາມາດເປັນສິ່ງທີ່ຫນ້າຢ້ານກົວ. ແຕ່ມັນ ຈຳ ເປັນທີ່ຈະຕ້ອງຈື່ໄວ້ວ່າການປ່ຽນແປງເຕົ້ານົມສ່ວນໃຫຍ່ທີ່ລາຍງານກັບ GPs ແມ່ນບໍ່ຮ້າຍແຮງ. ທີ່ເວົ້າວ່າ, ມັນເປັນສິ່ງ ສຳ ຄັນທີ່ວ່າຄວາມກັງວົນໃດໆຈະບໍ່ຖືກຍົກເລີກແລະທ່ານຈະໄປຢ້ຽມຢາມທ່ານ ໝໍ ຂອງທ່ານເພື່ອຂໍ ຄຳ ແນະ ນຳ, ການຮັບປະກັນຫຼືການກວດຕໍ່ໄປ.\nທ່ານ Cooper ອະທິບາຍວ່າ “ການປ່ຽນແປງສ່ວນໃຫຍ່ບໍ່ແມ່ນໂຣກມະເຮັງ.” “ເຖິງຢ່າງໃດກໍ່ຕາມ, ເຖິງວ່າມັນຈະມີຄວາມ ສຳ ຄັນທີ່ຈະບໍ່ຕ້ອງຢ້ານກົວ, ມັນກໍ່ມີຄວາມ ສຳ ຄັນທີ່ຈະຮັບປະກັນວ່າການປ່ຽນແປງກ່ຽວກັບເຕົ້ານົມຈະຖືກສືບສວນ.”\nແນ່ນອນວ່າ, ໃນຂະນະທີ່ພວກເຮົາສ່ວນຫຼາຍຕັ້ງໃຈກວດເຕົ້ານົມຂອງພວກເຮົາເປັນປະ ຈຳ, ບໍ່ແມ່ນວ່າທຸກຄົນຈະຢູ່ອ້ອມແອ້ມມັນ.\n“ພວກເຮົາຮູ້ ໜຶ່ງ ໃນເຫດຜົນທີ່ວ່າແມ່ຍິງບໍ່ ຈຳ ເປັນຕ້ອງກວດກາເປັນປະ ຈຳ ແມ່ນວ່າພວກເຂົາລືມ – ພວກເຮົາມີທຸກສິ່ງທີ່ຕ້ອງເຮັດ.”\nພະຍາຍາມບັນທຶກວັນກວດເຕົ້ານົມຂອງທ່ານຢູ່ໃນປື້ມບັນທຶກຂອງທ່ານ, ຫຼືຕັ້ງການເຕືອນກ່ຽວກັບໂທລະສັບຂອງທ່ານ. ອີກທາງເລືອກ ໜຶ່ງ, ມະເລັງເຕົ້ານົມດຽວນີ້ມີ APP ທີ່ເອີ້ນວ່າເຕົ້ານົມກວດຕອນນີ້ເຊິ່ງຈະເຮັດໃຫ້ທ່ານຈື່ໄດ້.\nເຖິງແມ່ນວ່າໂຣກມະເຮັງເຕົ້ານົມແມ່ນເປັນໂຣກສ່ວນໃຫຍ່ຂອງແມ່ຍິງທີ່ມີແມ່ຍິງອັງກິດປະມານ 54,800 ຄົນໃນການກວດຫາໂຣກໃນແຕ່ລະປີ, ແຕ່ມັນກໍ່ສາມາດເກີດຂື້ນໃນຜູ້ຊາຍ. ອີງຕາມການຄົ້ນຄ້ວາໂຣກມະເລັງອັງກິດ, ຜູ້ຊາຍປະມານ 390 ຄົນໄດ້ຖືກກວດພົບວ່າເປັນມະເລັງຊະນິດນີ້ໃນແຕ່ລະປີໃນປະເທດອັງກິດ.\nHughes ແນະ ນຳ ວ່າ “ໃນຂະນະທີ່ຜູ້ຊາຍບໍ່ ຈຳ ເປັນຕ້ອງ ດຳ ເນີນການກວດກາສະເພາະກ່ຽວກັບຕົວເອງ, ເພາະວ່າມະເຮັງເຕົ້ານົມໃນຜູ້ຊາຍແມ່ນຫາຍາກ, ພວກເຂົາຄວນຮັບຮູ້ວ່າພວກເຂົາສາມາດໄດ້ຮັບຜົນກະທົບ, ແລະໃຫ້ແນ່ໃຈວ່າພວກເຂົາລາຍງານສິ່ງທີ່ສັງເກດເຫັນກັບ GP ຂອງພວກເຂົາ,”.\nບໍ່ມີໃຜໃນພວກເຮົາທີ່ມັກຄິດກ່ຽວກັບໂຣກມະເລັງ, ແຕ່ວ່າແມ່ຍິງທີ່ກວດເຕົ້ານົມເປັນປະ ຈຳ ມັກຈະມີອາການເລີ່ມຕົ້ນ. ຂ່າວດີແມ່ນໂຣກມະເຮັງເຕົ້ານົມ, ຖ້າຖືກຈັບໃນຂັ້ນຕອນທີ 1 ດຽວນີ້ຈະມີອັດຕາການຢູ່ລອດທີ່ ໜ້າ ອັດສະຈັນ. ອີງຕາມການຄົ້ນຄ້ວາ Cancer Cancer UK, ແມ່ຍິງ 99% ທີ່ຖືກບົ່ງມະຕິໃນໄລຍະຕົ້ນໆ (ຂັ້ນຕອນທີ 1) ຈະຢູ່ລອດເປັນເວລາ5ປີຫຼືຫຼາຍກວ່ານັ້ນ.\nສາເຫດຂອງພະຍາດ gout ແມ່ນຫຍັງ?\nການກວດເລືອດ ໃໝ່ ສາມາດກວດພົບໂຣກມະເລັງປອດກ່ອນໄວບໍ?


ລັດຖະບານ ເພີ່ມຄວາມເຂັ້ມງວດ ສືບຕໍ່ປະຕິບັດ ບັນດາມາດຕະການສະກັດກັ້ນໂ ຄວິ ດ ຕື່ມອີກ 15 ວັນ – ຂ່າວເຊົ້າ\nແບບຢ່າງທີ່ດີ! ສາວນ້ອຍ ອາລິສາ ອາຍຸພຽງ5ປີ ອອມຄຳໄດ້ເກືອບ4ບາດ ຈາກເງິນຄ່າເຂົ້າໜົມໄປໂຮງຮຽນແຕ່ລະມື້\nດີໃຈບໍ່! ປະທ່ານຊ່ອງ ໄດ້ ລົ ງ ໂ ທ ດ ພະນັກງານຂ່າວ ທີ່ຂາດຈັນຍາບັນ\nສະພາບອາກາດວັນນີ້ຈະມີຝົນຕົກຟ້າຮ້ອງ ຟ້າເຫຼື້ອມຟ້າຜ່າ ແລະ ຮ້ອນອົບເອົ້າ\nພາຍຸເຂົ້ານະຄອນໄກສອນ ວັນທີ 15 ພຶດສະພາ 2022\nໃຜສົນໃຈ ຮີບໄປສະໝັກເລີຍ! ຮັບພະນັກງານຈຳນວນຫຼາຍ ເງິນເດືອນເລີ່ມຕົ້ນ 14.000.000 – 21.000.000 ກີບ ທີ່ປະເທດຍີ່ປຸ່ນ\nHome/ແຈ້ງການ/ລັດຖະບານ ເພີ່ມຄວາມເຂັ້ມງວດ ສືບຕໍ່ປະຕິບັດ ບັນດາມາດຕະການສະກັດກັ້ນໂ ຄວິ ດ ຕື່ມອີກ 15 ວັນ\nລັດຖະບານ ເພີ່ມຄວາມເຂັ້ມງວດ ສືບຕໍ່ປະຕິບັດ ບັນດາມາດຕະການສະກັດກັ້ນໂ ຄວິ ດ ຕື່ມອີກ 15 ວັນ\nadmin October 15, 2021\tແຈ້ງການ Leaveacomment 110 Views\nແຊຣ໌ຕໍ່ໆ ບໍລິສັດ ພີເອັສ (PS) ຈະກັບມາເປີດອີກຄັ້ງ ເພື່ອຫາເງິນຄືນໃຫ້ສະມາຊິກທຸກຄົນ\nຂປລ. ລັດຖະບານ ໄດ້ເພີ່ມຄວາມເຂັ້ມງວດ ແລະ ສືບຕໍ່ປະຕິບັດບັນດາມາດຕະການໄປຕື່ມອີກ 15 ວັນ, ໂດຍເລີ່ມແຕ່ເວລາ 00:00 ໂມງ ຂອງວັນທີ 16 ຕຸລາ ຫາ ເວລາ 24:00 ໂມງ ຂອງວັນທີ 30 ຕຸລາ 2021\nເພື່ອເຮັດແນວໃດ ບໍ່ໃຫ້ພົນລະເມືອງລາວ ກໍຄື ຊາວຕ່າງດ້າວ ທີ່ອາໄສຢູ່ດິນແດນລາວ ຕິດເຊື້ອພະຍາດໂຄວິດ-19 ແລະ ເສຍຊິວິດໃຫ້ໜ້ອຍທີ່ສຸດ. ພ້ອມກັນນີ້, ກໍເພື່ອໃຫ້ມີການສົມດຸນ ແລະ ກົມກຽວກັນ ໃນ3ມາດຕະການ ລະຫວ່າງ “ມາດຕະການດ້ານການແພດ, ມາດຕະການດ້ານການບໍລິຫານ ແລະ ມາດຕະການດ້ານເສດຖະກິດ’’.\nນອກຈາກນີ້, ກໍຕ້ອງໄດ້ຄຳນຶງເຖິງຜົນກະທົບທາງລົບ ຕໍ່ການພັດທະນາເສດຖະກິດ ແລະ ການດຳລົງຊິວິດຂອງປະຊາຊົນ, ໂດຍພະຍາ ຍາມສ້າງເງື່ອນໄຂໃຫ້ປະຊາຊົນ ໄດ້ທຳມາຫາກິນ ແລະ ດຳລົງຊິວິດປົກກະຕິໃນເງື່ອນໄຂໃໝ່ (ດຳລົງຊິວິດປົກກະຕິແບບໃໝ່) ພ້ອມທັງ, ສູ້ຊົນຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ5ປີ ຄັ້ງທີ IX ຂອງລັດຖະບານ.\nທ່ານ ນາງ ທິບພະກອນ ຈັນທະວົງສາ ຮອງລັດຖະມົນຕີ, ຮອງຫົວໜ້າຫ້ອງວ່າການສຳນັກ ງານນາຍົກລັດຖະມົນຕີ, ຮອງຫົວໜ້າຄະນະສະເພາະກິດ, ຜູ້ປະຈຳການ ກ່ຽວກັບມາດຕະການປ້ອງກັນ, ຄວບຄຸມ, ສະກັດກັ້ນ ແລະ ແກ້ໄຂການແຜ່ລະບາດຂອງພະຍາດໂຄວິດ-19 ໄດ້ແຫລງຂ່າວ ໃນວັນທີ 15 ຕຸລາ 2021 ທີ່ກະຊວງສາທາລະນະສຸກ ວ່າ:\nລັດຖະບານ ມີຄວາມຈຳເປັນຕ້ອງໄດ້ເພີ່ມຄວາມເຂັ້ມງວດ ແລະ ສືບຕໍ່ປະຕິບັດບັນດາມາດຕະການ, ເຊິ່ງມາດຕະການລວມ3ຂໍ້ ແລະ ມາດຕະການສະເພາະ ໃນເຂດທີ່ມີການລະບາດໃນຊຸມຊົນ 11 ຂໍ້, ພ້ອມທັງໄດ້ກໍານົດມາດຕະການຜ່ອນ ຜັນ 13 ຂໍ້ ດັ່ງນີ້:\nສຳລັບມາດຕະການຕ້ອງເພີ່ມທະວີ ການຈັດຕັ້ງປະຕິບັດໃນບາງດ້ານ ໂດຍສະເພາະມາດຕະ ການລວມ:\n1) ສືບຕໍ່ສຸມໃສ່ການສັກວັກຊິນໃຫ້ເປົ້າໝາຍຕ່າງໆ ຕາມແຜນການ ແລະ ຄາດໝາຍທີ່ໄດ້ວາງໄວ້ ດ້ວຍການກຳນົດແຜນອັນລະອຽດ, ມີແຜນຕິດຕາມທີ່ເປັນລະບົບຄົບຊຸດ ແລະ ດຳເນີນໃຫ້ໄວຂຶ້ນກວ່າເກົ່າ; ສືບຕໍ່ຊອກຫາຜູ້ຕິດເຊື້ອມາປິ່ນປົວ ແລະ ນຳເອົາຜູ້ສຳຜັດໃກ້ຊິດກັບຜູ້ຕິດເຊື້ອ ມາກວດຫາເຊື້ອ ແລະ ຈຳກັດບໍລິເວນ ໃນສະຖານທີ່ຕ່າງໆທີ່ກະກຽມໄວ້ ໃຫ້ຖືກຕ້ອງຕາມຫລັກວິຊາການ.\n2) ສືບຕໍ່ປິດດ່ານສາກົນ, ດ່ານທ້ອງຖິ່ນ ແລະ ດ່ານປະເພນີ ທາງບົກ ແລະ ທາງນໍ້າ ສໍາລັບບຸກຄົນທົ່ວໄປ, ຍົກເວັ້ນຜູ້ທີ່ໄດ້ຮັບອະນຸຍາດຈາກຄະນະສະເພາະກິດ ຂັ້ນສູນກາງ. ສ່ວນພາຫະນະຂົນ ສົ່ງສິນຄ້າ ໃຫ້ປະຕິບັດຕາມມາດຕະການໃນຂໍ້ 3.11 ຂອງແຈ້ງການສະບັບນີ້.\n3) ສືບຕໍ່ໂຈະການອອກວີຊາທ່ອງທ່ຽວ ແລະ ການມາຢ້ຽມຢາມຕ່າງໆ ຢູ່ ສປປ ລາວ ໃຫ້ແກ່ຄົນຕ່າງປະເທດ. ສໍາລັບນັກການທູດ, ພະນັກງານອົງການຈັດຕັ້ງສາກົນ, ຊ່ຽວຊານ, ນັກລົງທຶນ ທີ່ມີຄວາມຈຳເປັນ ເພື່ອເຂົ້າມາປະຕິບັດວຽກງານຢູ່ສະຖານທູດ, ບັນດາກິດຈະການ ແລະ ໂຄງການຕ່າງໆ ທີ່ເປັນບູລິມະສິດ ແມ່ນຕ້ອງໄດ້ຮັບອະນຸຍາດຈາກຄະນະສະເພາະກິດ ແລະ ປະຕິບັດຕາມມາດຕະ ການປ້ອງກັນການຕິດເຊື້ອ ແລະ ແຜ່ເຊື້ອຢ່າງເຂັ້ມງວດ. ສ່ວນການຈຳກັດບໍລິເວນ ແມ່ນອະນຸຍາດ ໃຫ້ຂັ້ນເອກອັກຄະລັດຖະທູດ ແລະ ຫົວໜ້າອົງການຈັດຕັ້ງສາກົນ ນຳໃຊ້ທີ່ພັກຂອງຕົນເອງໄດ້, ສ່ວນຂັ້ນຖັດລົງມາ ແມ່ນຕ້ອງໄດ້ຈຳກັດບໍລິເວນຢູ່ໂຮງແຮມ ທີ່ຄະນະສະເພາະກິດ ກຳນົດໄວ້ເທົ່ານັ້ນ.\n1) ສືບຕໍ່ປິດກິດຈະການຮ້ານບັນເທີງ, ໂຮງສາຍຮູບເງົາ, ຮ້ານສະປາ, ຮ້ານຄາຣາໂອເກະ, ຮ້ານກິນດື່ມ, ຮ້ານອິນເຕີເນັດຄາເຟ, ຮ້ານສະນຸກເກີ, ກາຊີໂນ ແລະ ຮ້ານເກມທຸກປະເພດທົ່ວປະເທດ;\n2) ຫ້າມເປີດຮ້ານນວດ, ຮ້ານເສີມຄວາມງາມ, ຮ້ານຕັດຜົມ, ຮ້ານເສີມສວຍ, ຕະຫລາດກາງຄືນ, ສວນອາຫານ ແລະ ສະ ຖານທີ່ທ່ອງທ່ຽວ;\n3) ປິດບັນດາໂຮງງານອຸດສາຫະກໍາ ແລະ ບັນດາວິສາຫະກິດ ຢູ່ເຂດທີ່ມີການລະ ບາດພາຍໃນໂຮງງານ ແລະ ໃນຊຸມຊົນ, ຍົກເວັ້ນໂຮງງານທີ່ໄດ້ຮັບອະນຸຍາດ ຈາກຄະນະສະເພາະກິດ, ໂຮງງານທີ່ຜະລິດສິນຄ້າບໍລິໂພກ, ຢາປົວພະຍາດ ແລະ ອຸປະກອນການແພດ, ແຕ່ໃຫ້ມີການຄຸ້ມຄອງຮັບປະກັນຕາມມາດຕະການ ທີ່ຄະນະສະເພາະກິດວາງອອກຢ່າງເຂັ້ມງວດ. ຖ້າຫົວໜ່ວຍທຸລະກິດໃດບໍ່ໃຫ້ການຮ່ວມມື ແລະ ບໍ່ປະຕິບັດຕົວຈິງຕໍ່ມາດຕະການປ້ອງກັນ, ຄວບຄຸມ ແລະ ແກ້ໄຂສະພາບການລະບາດຂອງໂຄວິດ-19 ຕ້ອງໂຈະຊົ່ວຄາວ ຈຶ່ງຈະພິຈາລະນາຄືນ;\n4) ຫ້າມບຸກຄົນເດີນ ທາງ ເຂົ້າ-ອອກ ຕາມການກໍານົດຂອງຄະນະສະເພາະກິດ, ຍົກເວັ້ນຜູ້ທີ່ໄດ້ຮັບອະນຸຍາດຈາກຄະນະສະເພາະກິດ ແລະ ການຂົນສົ່ງສິນຄ້າ;\n5) ປິດສູນກິລາໃນຮົ່ມ ແລະ ກາງແຈ້ງທຸກປະເພດ ລວມທັງ ຫ້າມຈັດການແຂ່ງຂັນກິລາທຸກປະເພດ ແລະ ຫ້າມອອກກຳລັງກາຍຕາມສວນສາທາລະນະຕ່າງໆ;\n6) ຫ້າມຈັດງານສັງສັນ ຫລື ຊຸມແຊວທຸກຮູບແບບຢູ່ທຸກສະຖານທີ່;\n7) ຫ້າມສວຍໂອກາດກັກຕຸນ ແລະ ຂຶ້ນລາຄາສິນຄ້າອຸປະໂພກ ແລະ ບໍລິໂພກ, ອຸປະກອນການແພດ ແລະ ສິນຄ້າອື່ນໆ ທີ່ຈໍາເປັນຕໍ່ການດໍາລົງຊີວິດປະຈໍາວັນ;\n8) ປິດການສັນຈອນຂອງພາຫະນະ ຢູ່ນະຄອນຫລວງວຽງຈັນ ແລະ ບັນ ດາແຂວງ ທີ່ມີການລະບາດໃນຊຸມຊົນ ຕັ້ງແຕ່ເວລາ 22:00 ໂມງ-05:00 ໂມງເຊົ້າ, ຍົກເວັ້ນລົດຂົນສົ່ງສິນຄ້າ, ສະບຽງອາຫານ, ອຸປະກອນການແພດ, ລົດຂົນສົ່ງຄົນເຈັບ, ລົດດັບເພີງ, ລົດກູ້ໄພ, ລົດຄະນະສະເພາະກິດລົດຂອງເຈົ້າໜ້າທີ່ປະຕິບັດງານ ແລະ ລົດທີ່ໄດ້ຮັບອະນຸຍາດຈາກຄະນະສະ ເພາະກິດ;\n9) ປິດການຮຽນ-ການສອນ ສຳລັບການສຶກສາທຸກຊັ້ນທຸກສາຍ ແລະ ສືບຕໍ່ເລື່ອນການເປີດສົກຮຽນ ສຳລັບການສຶກສາທຸກຊັ້ນທຸກສາຍ ແລະ ການເສັງເຂົ້າຮຽນສາຍອາຊີວະສຶກສາ, ການສຶກສາຄູ ແລະ ການສຶກສາຊັ້ນສູງ;\n10) ຫ້າມຈັດປະຊຸມ, ໂຮມຊຸມນຸມ ຫລື ຈັດກິດຈະກຳຕ່າງໆ ທີ່ມີຜູ້ເຂົ້າຮ່ວມຫລາຍກວ່າ 20 ຄົນ ເປັນຕົ້ນ ກິດຈະກໍາທາງສາສະໜາ, ງານບຸນປະເພນີ, ງານດອງ, ກໍລະນີຈໍາເປັນຕ້ອງຈັດກອງປະຊຸມ ແລະ ງານລ້ຽງທາງການ ແມ່ນໃຫ້ຂໍອະນຸຍາດຈາກຄະນະສະ ເພາະກິດຂັ້ນສູນກາງ ຫລື ຂັ້ນແຂວງ. ສຳລັບບັນດາກະຊວງ-ອົງການທຽບເທົ່າທີ່ຈະດຳເນີນກອງປະຊຸມໃຫຍ່ ຂອງອົງຄະນະພັກຕົນ ແມ່ນໃຫ້ສະເໜີແຜນປ້ອງກັນ ແລະ ຄວບຄຸມ ພະຍາດໂຄວິດ-19 ໃນໄລຍະດໍາເນີນກອງປະຊຸມ, ແລ້ວສະເໜີ ຫາຄະນະສະເພາະກິດ ພິຈາລະນາເປັນແຕ່ລະກໍລະນີ;\n11) ໃຫ້ບັນດາກະຊວງ, ອົງການທຽບເທົ່າ, ວິສາຫະກິດ ຢູ່ນະຄອນຫລວງວຽງຈັນ ແລະ ບັນດາແຂວງ ອະນຸຍາດໃຫ້ພະນັກງານ ແລະ ລັດຖະກອນ ຜັດປ່ຽນກັນມາປະຈຳການ ຫລື ເຮັດວຽກຢູ່ເຮືອນ ຜ່ານລະບົບເອເລັກໂຕຣນິກ, ສໍາລັບຜູ້ທີ່ມີຄວາມສ່ຽງ ແລະ ຜູ້ຍິງຖືພາ ທີ່ບໍ່ສາມາດຮັບວັກຊິນໄດ້ ແມ່ນໃຫ້ເຮັດວຽກຢູ່ເຮືອນ.\n1. ໃຫ້ສືບຕໍ່ອະນຸຍາດໃຫ້ເປີດ ຮ້ານຂາຍຍົກ-ຂາຍຍ່ອຍ, ຮ້ານຊຸບເປີມາເກັດ, ຮ້ານມິນິມາດ, ຕະຫລາດສົດ, ຕະຫລາດຂາຍອາຫານ ໂດຍໃຫ້ປະຕິບັດມາດຕະການປ້ອງກັນການຕິດເຊື້ອ ແລະ ແຜ່ເຊື້ອ ດ້ວຍການວັດແທກອຸນຫະພູມ, ຮັກສາໄລຍະຫ່າງຢ່າງໜ້ອຍ 01 ແມັດ, ໃສ່ຜ້າອັດປາກ-ດັງ, ລ້າງມືດ້ວຍນໍ້າສະອາດ ໃສ່ສະບູ ຫລື ເຈວລ້າງມື, ມີການຈັດສັນທາງເຂົ້າ-ອອກ ໃຫ້ເປັນລະບຽບ ແລະ ໂດຍເປີດການບໍລິການຂອງຕົນ ແມ່ນບໍ່ເກີນເວລາ 20:00 ໂມງ ຢ່າງເດັດຂາດ.\n2. ການຄົບງັນງານສົບ, ງານສົ່ງສະການ ແລະ ເຮັດບຸນແຈກທານ ແມ່ນໃຫ້ປະຕິບັດຕາມຄຳແນະນຳຂອງຄະນະສະເພາະກິດ ເລກທີ 4291/ສພກ, ລົງວັນທີ 15 ກັນຍາ 2021 ຢ່າງເຂັ້ມງວດ.\n3. ສືບຕໍ່ອະນຸຍາດໃຫ້ເປີດຮ້ານຕັດຜົມ ແລະ ຮ້ານເສີມສວຍ ຢູ່ນອກເຂດແດງ ໂດຍໃຫ້ບໍ ລິການສະເພາະຕັດແຕ່ງຜົມເທົ່ານັ້ນ, ສ່ວນການບໍລິການອື່ນໆ ແມ່ນຫ້າມເດັດຂາດ ແລະ ບໍ່ໃຫ້ລູກຄ້າແອອັດຢູ່ໃນຮ້ານ. ສໍາລັບເຈົ້າຂອງຮ້ານ, ພະນັກງານບໍລິການ ແລະ ຜູ້ມາໃຊ້ບໍລິການ ຕ້ອງໄດ້ຮັບວັກຊິນຄົບກ່ອນ, ໃຫ້ປະຕິບັດມາດຕະການປ້ອງກັນການຕິດເຊື້ອ, ແຜ່ເຊື້ອຢ່າງເຂັ້ມງວດ ແລະ ໃຫ້ເປີດບໍລິການບໍ່ເກີນ 19:00 ໂມງ ຢ່າງເດັດຂາດ.\n4. ສືບຕໍ່ອະນຸຍາດໃຫ້ເປີດຮ້ານນວດ, ຮ້ານເສີມສວຍ, ຮ້ານເສີມຄວາມງາມ, ຮ້ານຕັດຜົມ ຢູ່ທ້ອງຖິ່ນທີ່ບໍ່ມີການລະບາດໃນຊຸມຊົນ ໂດຍຜູ້ໃຫ້ບໍລິການ ແລະ ຜູ້ຮັບບໍລິການ ຕ້ອງໄດ້ຮັບວັກຊິນຄົບ, ທັງໃຫ້ປະຕິບັດມາດຕະການປ້ອງກັນການຕິດເຊື້ອ ແລະ ແຜ່ເຊື້ອ ຢ່າງເຂັ້ມງວດ ແລະ ໃຫ້ເປິດບໍລິ ການບໍ່ເກີນ ເວລາ 20:00 ໂມງ ຢ່າງເດັດຂາດ.\n5. ສືບຕໍ່ອະນຸຍາດໃຫ້ເປີດຮ້ານອາຫານ ແລະ ຮ້ານກາເຟ ຢູ່ເຂດທີ່ບໍ່ມີການລະບາດໃນຊຸມຊົນ ໂດຍອະນຸຍາດໃຫ້ນັ່ງກິນ-ດື່ມ ໃນສະຖານທີ່ບໍລິການດັ່ງກ່າວໄດ້, ແຕ່ໃຫ້ຈັດບ່ອນນັ່ງໃຫ້ມີໄລຍະຫ່າງ 01 ແມັດຂຶ້ນໄປ ທັງບໍ່ໃຫ້ບໍລິການເຄື່ອງດື່ມທີ່ມີທາດເຫລົ້າທຸກປະເພດ ຢ່າງເດັດຂາດ ແລະ ຕ້ອງປະ ຕິບັດມາດຕະການປ້ອງກັນການຕິດເຊື້ອ ແລະ ແຜ່ເຊື້ອຢ່າງເຂັ້ມງວດ. ສໍາລັບເຂດທີ່ມີການລະບາດ ແມ່ນອະນຸຍາດໃຫ້ຊື້ກັບເມືອເຮືອນເທົ່ານັ້ນ.\n6. ອະນຸຍາດໃຫ້ເປີດໂຮງຈັກໂຮງງານ ແລະ ວິສາຫະກິດ ຢູ່ໃນເຂດທີ່ບໍ່ມີການລະບາດໃນຊຸມຊົນ ເພື່ອດຳເນີນກິດຈະການໄດ້ ໂດຍພະນັກງານ, ກໍາມະກອນ ຕ້ອງໄດ້ຮັບວັກຊິນຄົບກ່ອນ ແລະ ບໍ່ໄດ້ພັກພາອາໄສ ຢູ່ພື້ນທີ່ທີ່ມີການລະບາດໃນຊຸມຊົນ (ເຂດແດງ). ສໍາລັບໂຮງງານໃດ ທີ່ມີເງື່ອນໄຂ ກໍໃຫ້ຈັດທີ່ພັກອາໄສກັບທີ່ໃຫ້ແຮງງານຂອງຕົນ ເພື່ອຫລຸດຜ່ອນຄວາມສ່ຽງໃນການຕິດເຊື້ອ. ໃຫ້ສ້າງແຜນການປ້ອງກັນລະອຽດ ແລ້ວຂໍອະນຸຍາດຈາກຄະນະສະເພາະກິດທີ່ກ່ຽວຂ້ອງ.\n7. ສືບຕໍ່ອະນຸຍາດໃຫ້ຈັດກອງປະຊຸມຢູ່ສະຖານທີ່ ໃນເຂດທີ່ບໍ່ມີການລະບາດໃນຊຸມຊົນ ແຕ່ຕ້ອງປະຕິບັດຕາມມາດຕະການ ຂອງຄະນະສະເພາະກິດວາງອອກຢ່າງເຂັ້ມງວດ ເປັນຕົ້ນ ແທກອຸນ ຫະພູມ, ການຮັກສາໄລຍະຫ່າງຢ່າງໜ້ອຍ 01 ແມັດ, ໃສ່ຜ້າອັດປາກ-ດັງ, ລ້າງມືດ້ວຍນໍ້າສະອາດ ໃສ່ສະບູ ຫລື ເຈວລ້າງມື, ໄດ້ຮັບວັກຊິນຄົບ ໂດຍບໍ່ກວດຫາເຊື້ອພະຍາດ ໂຄວິດ-19. ກໍລະນີການຈັດປະຊຸມຢູ່ຕ່າງແຂວງ ແມ່ນຕ້ອງຂໍອະນຸຍາດຄະນະສະເພາະກິດແຂວງດັ່ງກ່າວລ່ວງໜ້າ.\n8. ໃຫ້ສືບຕໍ່ອະນຸຍາດໃຫ້ນຳໃຊ້ເຮືອຫາປາ ເພື່ອຫາປາຕາມລຳນໍ້າເຂດຊາຍແດນລະຫວ່າງປະເທດ ໃນໄລຍະເວລາແຕ່ 06:00 ໂມງ ຫາ 18:00 ໂມງ ໂດຍໃຫ້ອົງການປົກຄອງທ້ອງຖິ່ນ ສົມ ທົບກັບ ກໍາລັງ ປກຊ-ປກສ ຢູ່ແຕ່ລະພື້ນທີ່ ອອກລະບຽບການຄຸ້ມຄອງ, ກໍານົດຈຳນວນເຮືອຫາປາ ກ່ອນອອກເຄື່ອນໄຫວແຕ່ລະມື້ ໂດຍໃຫ້ມີການບັນທຶກການປ່ອຍອອກ ແລະ ບັນທຶກການເຂົ້າມາຈອດ, ພ້ອມນັ້ນ ກໍ່ໃຫ້ຕິດຕາມ, ກວດກາ ການຈັດຕັ້ງປະຕິບັດ ຢ່າງໃກ້ຊິດ ແລະ ເຂັ້ມງວດ.\n9. ສືບຕໍ່ອະນຸຍາດໃຫ້ເດີນທາງເຂົ້າ-ອອກ ຢູ່ພາຍໃນທ້ອງຖິ່ນ ທີ່ບໍ່ມີການລະບາດໃນຊຸມຊົນໄດ້ປົກກະຕິ.\n10. ສືບຕໍ່ອະນຸຍາດໃຫ້ດຳເນີນການຂົນສົ່ງໂດຍສານທາງບົກ, ທາງນໍ້າ ແລະ ທາງອາກາດ ລະຫວ່າງແຂວງຕໍ່ແຂວງ ທີ່ບໍ່ມີການລະບາດໃນຊຸມຊົນໄດ້ ໂດຍບໍ່ໃຫ້ມີການຈຳກັດບໍລິເວນ. ສຳລັບຄົນຕ່າງປະເທດທີ່ເດີນທາງເຂົ້າສປປ ລາວ ມີຈຸດປະສົງເດີນທາງໄປແຂວງອື່ນ ຕ້ອງແຈ້ງໜັງສືເດີນທາງ, ໃບຢັ້ງຢືນການຈໍາກັດບໍລິເວນ ຄົບ 14 ວັນ ແລະ ໜັງສືອະນຸຍາດຈາກຄະນະສະເພາະກິດຂັ້ນສູນກາງ ໃຫ້ເຈົ້າໜ້າທີ່ກ່ຽວຂ້ອງ ໂດຍບໍ່ໃຫ້ມີການຈຳກັດບໍລິເວນຢູ່ແຂວງປາຍທາງ. ຍົກເວັ້ນຄົນຕ່າງປະເທດທີ່ເຮັດວຽກ ຫລື ໄດ້ດຳລົງຊີວິດຢູ່ ສປປ ລາວ ມາໄລຍະໜຶ່ງແລ້ວ ແມ່ນໃຫ້ປະຕິບັດຄືກັນກັບພົນລະ ເມືອງລາວ. ສໍາລັບຜູ້ໂດຍສານ ແລະ ຜູ້ຂັບຂີ່ລົດ ເຂົ້າ-ອອກ ແຂວງທີ່ມີການລະບາດໃນຊຸມຊົນ ຕ້ອງໄດ້ຮັບອະນຸຍາດຈາກຄະນະສະເພາະກິດ ຈາກແຂວງຕົ້ນທາງ ແລະ ປາຍທາງ.\n11. ສືບຕໍ່ອະນຸຍາດໃຫ້ຜູ້ຂັບລົດ ແລະ ພະນັກງານຂົນສົ່ງສິນຄ້າ ສາມາດສົ່ງສິນຄ້າເຂົ້າ-ອອກ ລະຫວ່າງແຂວງ ຫາແຂວງ ແລະ ນະຄອນຫລວງວຽງຈັນ ຫາແຂວງປາຍທາງໄດ້ ໂດຍບໍ່ຈຳ ເປັນຕ້ອງຄ່ຽນຖ່າຍສິນຄ້າໃນໄລຍະເດີນທາງຢູ່, ບໍ່ຕ້ອງກວດຫາເຊື້ອພະຍາດໂຄວິດ-19 ແລະ ບໍ່ຈໍາກັດບໍລິເວນ ຢູ່ແຂວງປາຍທາງ, ແຕ່ຕ້ອງປະຕິບັດມາດຕະການປ້ອງກັນການຕິດເຊື້ອ ແລະ ແຜ່ເຊື້ອທີ່ຄະນະສະເພາະກິດ ວາງອອກຢ່າງເຂັ້ມງວດ ໂດຍໃຫ້ສືບຕໍ່ດຳເນີນການຂົນສົ່ງລະຫວ່າງປະເທດ ໂດຍປະຕິບັດຕາມມາດຕະການທີ່ລະບຸໄວ້ໃນແຈ້ງການ ຂອງກະຊວງໂຍທາທິການ ແລະ ຂົນສົ່ງ ສະບັບເລກທີ 242/ຍທຂ, ລົງວັນທີ 23 ເມສາ 2021 ຢ່າງເຂັ້ມງວດ ແລະ ເປັນເອກະພາບ, ພ້ອມດຽວກັນນັ້ນ ຄົນຂັບລົດສິນຄ້າລະຫວ່າງປະເທດ ທີ່ຈຳເປັນຕ້ອງຂັບລົດເຂົ້າມາໃນ ສປປ ລາວ ຕ້ອງໄດ້ຮັບວັກຊິນຄົບ.\n12. ສືບຕໍ່ອະນຸຍາດໃຫ້ເປີດການຮຽນ-ການສອນ ສຳລັບການສຶກສາກ່ອນໄວຮຽນ, ສາມັນສຶກສາ, ອາຊີວະສຶກສາ, ວິທະຍາໄລ, ການສຶກສານອກໂຮງຮຽນ, ການສຶກສາຄູ ແລະ ການສຶກສາຊັ້ນສູງ ຢູ່ແຂວງທີ່ບໍ່ມີການລະບາດໃນຊຸມຊົນ ໂດຍໄດ້ຮັບອະນຸຍາດຈາກຄະນະສະເພາະກິດຂັ້ນແຂວງ, ແຕ່ຕ້ອງຈັດຫ້ອງຮຽນແບບຮັກສາໄລຍະຫ່າງ ແລະ ປະຕິບັດບັນດາມາດຕະການປ້ອງກັນ ແລະ ຄວບຄຸມ ການແຜ່ລະບາດຂອງພະຍາດໂຄວິດ-19 ຢ່າງເຂັ້ມງວດ. ແຕ່ອະນຸຍາດໃຫ້ໂຮງຮຽນກິນນອນ ທີ່ບໍ່ມີການເຄື່ອນຍ້າຍນັກຮຽນ-ນັກສຶກສາ ແລະ ພະນັກງານຄູ-ອາຈານ ດໍາເນີນການຮຽນ-ການສອນໄດ້ ໂດຍໂຮງຮຽນ ຕ້ອງປະຕິບັດມາດຕະການປ້ອງກັນ ແລະ ຄວບຄຸມ ການລະບາດຂອງໂຄວິດ-19 ຢ່າງເຂັ້ມງວດ ແລະ ໄດ້ຮັບອະນຸຍາດຈາກຄະນະສະເພາະກິດ ແຂວງ/ນະຄອນຫລວງ.\n13. ສືບຕໍ່ອະນຸຍາດໃຫ້ເປີດບໍລິການສູນກິລາໃນຮົ່ມ ແລະ ກາງແຈ້ງ ຢູ່ທ້ອງຖິ່ນທີ່ບໍ່ມີການລະບາດໃນຊຸມຊົນ. ແຕ່ຕ້ອງແມ່ນສູນກິລາ ທີ່ໄດ້ຮັບອະນຸຍາດຖືກຕ້ອງ ຕາມກົດໝາຍ ແລະ ລະບຽບການກ່ຽວຂ້ອງ, ທັງບໍ່ໃຫ້ບໍລິການເຄື່ອງດື່ມທີ່ມີທາດເຫລົ້າ ແລະ ໃຫ້ປະຕິບັດຕາມມາດຕະການປ້ອງກັນ ແລະ ຄວບຄຸມການແຜ່ເຊື້ອ ທີ່ຄະນະສະເພາະກິດວາງອອກຢ່າງເຂັ້ມງວດ.\nPrevious ເກີດເຫດບ່ອນຕົ້ມນໍ້າມັນດຳລະເບີດ ມີຜູ້ເສຍຊີວິດ 3 ຄົນ\nNext ມາຮອດແລ້ວ ດີໃຈຫຼາຍ ຈະມີລົດໄຟຂີ່ແລ້ວ\nແຈ້ງການດ່ວນ ຫ້າມເກັບຄ່າບໍລິການ ເຮັດເອກະສານເດີນທາງ ໃນໄລຍະການລອກດາວ\nຫ້າມເກັບຄ່າບໍລິການ ເຮັດເອກະສານເດີນທາງ ຫລື ໃບອະນຸຍາດ ໃນໄລຍະການລອກດາວ ຜູ້ທີ່ມີຄວາມຈໍາເປັນໃນການເດີນທາງ ໂດຍສະເພາະ ຜູ້ເຮັດກະສິກໍາ ຕ້ອງເຮັດໃບອະນຸຍາດຈາກອໍານາດການປົກຄອງຝ່ານ ໂດຍບໍ່ໄດ້ເສຍຄ່າທໍານຽມ ຫລື ຄ່າບໍລິການໃດໆໃນການເຮັດເອກະສານ\nພົບເຫັນໝົດແລ້ວ ຈາກເຫດເຮືອຫຼົ້ມ ບ້ານ ໜອງຟູນໄຊ ເມືອງ ລ່ອງແຈ້ງ\nຫຼວງປູ່ທອງຜູ້ມີອາຍຸຍຶນນານເຖິງ 114 ປີ, ໃຜເຫັນແລ້ວ ຂໍໃຫ້ມີໂຊກມີລາບ,ລ້ຳລວຍເງິນທອງ ສາທຸ ສາທຸ\nຕາຍແທ້ໆ ຕ້ອງໃຊ້ລົດ7ຄັນມາຮັບຜູ້ຕິດເຊື້ອ